
Ramybė žemėje geros valios Žmonėms! 


Prieš 1936 metus, kada visas pa- 
saulis skendo pagonybės tamsoje, pir- 
mą kart buvo ištarti šie žodžiai, ku- 
rie ligšiol žavi žmoniją savo grožiu ir 
taikumu. Jie yra, tarytum, visos Kris- 
taus darbuoties ir gyvenimo obalsis 
bei siekis. Dėl jų įsigalėjimo žemėje 
Išganytojas nepabugo nei kančių nei 
mirties. 

Jais ramino angelai piemenis, ku- 
rie, sergėdami savo bandas nuo plėš- 
riųjų žvėrių, netoli Betliejaus budėjo 
Kristaus gimimo nakti, šnekučiuoda- 
mi tarp savęs apie nepaprastus dan- 
guje ir žemėje pasirodžiusius ženklus 
ir įvykius. 

Daug kalbų sukėlė Romos impe- 
ratoriaus Augusto parėdymas apie vi- 
suotinį gyventojų surašymą. Kiekvie- 
nas imperijos gyventojas turėjo nu- 
vykti savo gimtajan miestelin ir ten 
isirašyti knygosna. Iš visų imperijos 
kraštų ir įvairių miestų keliavo Betlie- 
jaus miestelin Judo kilmės žydai. Daug 
kalbėta buvo apie naują, didelę ir la- 
bai šviesią žvaigždę, kuri turėjo ženk- 
linti, kad pasauliui gims naujas, ne- 
paprastai galingas valdovas. 

Ir štai apie tai šnekučiuojant prie 
laužo piemenims, danguje pasirodė 
angelų būrys. Šie, giedodami „Garbė 


Dievui aukštybėse“, pranešė, kad Do- 
vydo mieste — Betliejuje gimė Išga- 
nytojas Jėzus Kristus, 

Jau nuo senai žmonija laukė tos 
žinios. Laukė ne tik Judėja ir visa Izrae- 
lio tauta, bet ir visas pagoniškas pa- 
saulis. Apie tai liudija įvairūs pago- 
nių rašytojų raštai. 

Visas tuometinis žinomas pasaulis 
nešė sunkų Romos imperijos jungą ir 
mokėjo duoklę tam, kad imperatorius 
su savo artimiausiais galėtų lėbauti, 
linksmintis ir ruošti gladijatorių kau- 
tynes. Tai buvo netikęs paprotys: eiti 
žiūrėti ir gėrėtis kaip žudosi gladijatoriai 
tarp savęs ar su plėšriaisiais žvėrimis. 

Milžiniška gyventojų dauguma bu- 
vo vergai arba šiaip paprasti, neturį 
jokių teisių piliečiai. Laukė Kristaus 
netik šio pasaulio mažučiai ir nus- 
kriaustieji, bet ir didikai, galvočiai bei 
mokslinčiai. Šiems įgrįso toks bepras- 
mis gyvenimas, be aukštesnių siekių 
ir idealų. Jie tikėjosi, kad Išganytojas 
parodys naujus gyvenimo kelius. 

Ir štai Betliejaus tvartelyje gimsta 
viso pasaulio laukiamas Kūdikis, pra- 
dėjęs naują Žmonijos istorijoje gady- 
ne. Atėjo Jis—pasaulio Viešpats ant 
žemės ne šauniuose karalių rūmuo- 
se, bet tvartely, kur nakti būdavo lai- 

komi gyvuliai. Jo lopšys — kietos 
ėdžios; patalinė — šiurkštus šienas. Jis 
atėjo ne džiaugsmui, bet kančioms, 
suteikdamas žmonijai išganymą ir am- 
žinąją šviesą. Jis atėjo sulyginti didiką 
su vergu, turtuolį su vargšu, valdovą 
su valdiniu, pakeisti neapykantos bei 
keršto įstatymą meile ir taika. 

Pirmieji nusilenkia Pasaulio Vieš- 
pačiui ne šios Žemės galiūnai, bet pa- 
prasti nuolankūs piemenys, aukodami 
ne auksą ar brangiuosius akmenis, 
bet pagal savo iSgale —avinélj. 

Ir tik po kelių dienų atvyksta pager- 
bti Dangaus ir Žemės Valdovą trys iš 
tolimų kraštų Išminčiai. Šie nusilenkia 
prieš Tą, kuris jų žodžių bei skaičių 
išmintį pakeis Meilės Išmintimi. Jie 
aukoja auksą, smilkalus ir myra. Auk- 
sas buvo duoklė Naujam Karaliui, — 
smilkalai ženklino esant Kudiki Die- 
vu, myras—Sio pasaulio žmogų. 

Jau antras tūkstantis metų bai- 
giasi nuo tos nakties, kurią mūsų Iš- 
ganytojas gimė. Jo kilnus mokslas 
pasiekė tolimiausius kraštus. 

Kasmet šimtai milijonų krikščio- 
nių, gyvenančių ar tai tolimoje šiau- 
rėje bei pietuose, kur nuolat viešpa- 
tauja šaltis, o ledai turi visa sukau- 
stę, ar karštoje atogrąžų šalyje, švenčia 
Kalėdų Šventę su dideliu džiaugsmu, 


LIETUVMYLIS 


Rami naktis, naktis žvaigždėta, 
Mėnulis šviečia iš dangaus, 
Pasauliui Dievo pažadėta — 
Naktis Viešpaties mūsų brangaus. 


Kalėdos — Kristaus gimimo šventė 
Džiaugiasi laukdama Kalėdų visa lie- 
tuvių tauta. Džiaugiamės ir mes, Vil- 
niaus krašto lietuviai. 

Džiaugdamies pasirūpinkime, kad 
artinantis šių metų Kalėdoms būtų 
mūsų sielos bei širdys tinkamai pasi- 
ruošusios, skaisčios ir tyrios, kad ga- 
lėtų josna įžengti Kristus ir naujai 
gimti. 

Suteikime Kristui auką, bet ne auk- 
są ar gėlių pluoštą, o tik meilę, gra- 
žiausią sielos papuošalą. Būkime ver- 
ti Jo taip didelės žmonijai meilės, ku- 
rios vedinas atėjo Jis šian pasaulin 
ir mirė ant kryžiaus, išganydamas ti- 
kinčiuosius ir nurodydamas žmonijai 
tiesos kelią. 

Be to, lai gimsta per Kristaus gi- 
mimo šventę dar karštesnė tėvynės 
meilė, nauji gražūs pasiryžimai beiiš- 
tvermė, kurios prašykim pas Jį, kad bu- 
tų lengviau nešti sunki gyvenimo našta. 

Prašykime taip pat sustiprinimo ir 
drąsos kovoje dėl savo siekių ir idealų. 
Kryžiaus ženklas, kuris vedė žmoniją 
per ilgus amžius, suteikdamas ne vieną 
pergalę savo išpažinėjams, tebūna 
mūsų gyvenimo kelrodžiu ir vadovu 
siekiantkilnių idealų. 


AVA 


Kalėdos 


Siq naktį gimė Kūdikėlis — 
Pasaulio Meilė ir Tiesa, 
Betliejuj gimė Mažutėlis, 
Apšviesti mus Dangaus šviesa. 


Jis gimė išvaduot žmoniją 
Iš pragaro tamsos žiočių, 
Panaikint piktąją vergiją, 
Nuplaut visas dėmes kalčių. 

ITALIJA IEŠKO 
DRAUGŲ 


Italija, susipykusi su 
Anglija,ieško sąjun- 
gininkų ir todėl su 
ištiestomis ranko- 
mis priėmė ir labai 
nuoširdžiai vaišino 
Vengrijos regenta 
Horthy. Vaizdely — 
Horthy su palydo- 
vais ties Nežinomo- 
jo Kareivio kapu 
Ryme. 


EMANUĖLIS 


(Iš senovės padavimų). 


— Ar kartais nesusirastų dar vietos, Ma- 
luche? 


— Vietos? Visur kimšte prikimšta. Grei- 
tai vartus visiškai uždarysiu. Per visą dieną 
plaukė į viešbutį žmonių minios. Ko gero, 
pritruks dar oro, ne tik vietos. Žmonės, kup- 
riai, asilai, avys — visa kartu. Pasiklausyk! 
Koks triukšmas ir ūžesys. 


Taip kalbėjo senas Maluchas, Betliejaus 
viešbučio vartininkas. Artinosi naktis. Pasku- 
tiniai saulės spinduliai užliejo aukso varsa 
ant kalvos stovinti viešbučio namą. Toliau 
matėsi Betliejus — šventasis Dovydo miestas. 


— Pakabink žibintuvą ant vartų—liepė se- 
nis tam pačiam viešbučio tarnui. 

— Nėra vietos... pasiieškokit nakvynės kur 
kitur — taip atsikalbinėjo senis nuo mėginan- 
čių prasisprausti pro vartus į kiemą keleivių. 

Keleiviai nesitraukė. Jie žinojo, kad visur 
perpildyta. Betliejaus turgavietė knibždėjo nuo 
keleivių. Minia buvo labai įvairi. Čia matėsi 


pražilę, su ilgomis barzdomis, primeną savo 
išvaizda senovės patriarchus seniai, užsiden- 
gusios veidus baltais nuometais moterys, vai- 
kinai, mergaitės ir vaikai. 

Visi jie atvyko savo tėvų miestan iš Na- 
zareto, Kapernaumo, Jericho ir kitų Palesti- 
nos vietų. Vieni jų atkeliavo pėsti, kiti raiti 
ant arklių, mulų ar asilų įsirašyti į gyven- 
tojų knygas. Mat, taip buvo parėdęs Romos 
imperatorius. Dabar toji minia, nesusirasdama 
nakvynės, nerimavo ir ūžė, nežinodama, kas 
daryti. Pro šali traukė ant kuprių beduinų 
vilkstinė. Ore girdėjosi žmonių šauksmas, 
gyvulių bliovimas, šunų lojimas. Visa tai su- 
darė nepaprastą vaizdą. 

Maluchas to triukšmo neapkentė ir keikė 
sieloje imperatorių, kuris panorėjo sužinoti 
savo valdinių skaičių. 

— lr kur aš jus sutalpinsiu—kuone verk- 
damas ir rankomis mosuodamas atsakinėjo 
senis miniai. | 

Bet vėl nusileisdavo. Prasiverdavo vartai. 

Naujas keleivių būrys, klegėdamas ir paten- 
kintas, dingdavo viešbučio kieme. 

Dar kartą prisiartinęs tas pats prie Malu- 
cho tarnas prabylo: 

— Kaip sau nori, o dar vieną vietą turi 
surasti. Juk tu priėmei tiek žmonių, kalbėjo 
tarnas. — Žiūrėk, jau Retaimo slėnys skęsta 
šešėliuose; saulė nusileidusi. Jiems būtinai 
reikalinga nakvynė... 

— Tu, matyti, pašėlai — riktelėjo tarnui 
Maluchas. — Iš žemės neiškasiu vietos tavo 
keleiviams — pats matai... 

Iš tikro, visas didžiulis vieno aukšto vieš- 
bučio namas ir kiemas panašus buvo i žmo- 
nių skruzdėlyną. 

— Tik tu suprask — tęsė toliau beviltiškai 
tarnas—ten yra senis ir moteriškė, kuri ruo- 
šiasi gimdyti. Aš juos labai išvargusius suti- 
kau pakalnėje. Jie tikėjosi čia, prie Dovydo 
šaltinio, rasti poilsį. 

Asilėlis, ant kurio sėdėjo moteriškė, iš 
nuovargio klupo, kopdamas kalnan slidinėjo... 
Jie keliauna net iš Nazareto. Tik pamanyk: 
pereiti visą Samariją, Judėją ir kitas šalis. 

— Kas jie tokie? — pertraukė senis. 

— Kas— nežinau. Girdėjau tik tiek, kad jis 
yra kilęs iš karaliaus Dovydo namų. Jo rūbas 
labai prastas, primena darbininką. Senis sakėsi 
esąs stalius. Moteriškė, tikriausiai, jo duktė... 
Ne, tu pats turi ją pamatyti. Taip atrodo išvar- 
gusi. Aš pažadėjau jiems nakvynę parūpinti. 

— Labai negudriai padarei. Ir kur juos 
patalpinsi? 

— Rodos, galinis kambarys dar laisvas. 
Pats mačiau. 

— Romos šimtininko užimtas; apsigyveno 
tas pats, kurs atnešė karaliui Herodui impera- 
toriaus parėdymą apie visuotinį gyventojų 
surašymą. 

— Ką? Čia Romos šimtininkas nakvos? 
Negu pritrūko jam vietos karaliaus pilyje? Ar 
gal tik tam, kad atimtų vietą vargš:ms. 

— Jis brangiai sumokėjo šeimininkui. 

— Be reikalo. Ir be to būtų gaves vietą. 
Pakaktų jam pirštu pajudinti—visas viešbutis 
būtų jo... Ach! Kada pasibaigs tie vergijos 
laikai. Ar jau niekad neprisimins lehova savo 
tautos, nesuteiks jai pirmykšės garbės ir laisvės! 

Senis perspėjo jaunuolį:— Būk atsargesnis. 
Ir sienos turi ausis. 

Tuo tarpu kažkas palietė tarno petį. Atsi- 
grizes pamatė seni, devinti baltą vilnonį ap- 
siaustą. 

— Danieliaus pranašautos septynios de- 
šimts septynios baigėsi. Juk negali būti pra- 
našystė bejėgė. Netoli jau yra Išganytojas! 

— Arti jau Mesijas? — šiurpo pagautas 
paklausė jaunuolis.—Jis ateis visoje savo di- 
dybėje, stiprus, galingas ir iškels į aukštybės 
Izraelio tautą. 

Užviešpatavo tyla. Visiems rodėsi, kad 
kažkas nepaprasto, stebuklingo yra čia pat, 
visai arti. 

Iš viešbučio pasigirdo arfos garsai, pa- 
sklydo ore moteriškės giedama psalmė, kuria 
skundėsi kitados Viešpačiui Izraeilis, nešda- 
mas sunkią Babilonijos vergiją. Baigėsi gies- 
mė, dingo minios uzesyje ir jos garsai. 

— Jis ateis tis isgelbės.visą -tatą pa- 
keltu balsu kalbėjo senis. Vidujinė ugnis su- 
zibo senio akyse. Bet tai tvėrė akimirksni. 
Nakties tamsa, visa apgaubusi, slépé po savo 
priedanga ir seni. 

— Lai nakvoja urve — pertraukė tylą Ma- 
luchas — naktis nebus šalta. Ten bus šilčiau 
ir švariau. 

Tarnas, eidamas sutikti savo keleivių, 
žvilgterėjo i urvą, kur buvo tamsu ir tvanku. 
Kampe matėsi kuokštė šiaudų. Ir štai prisi- 
miné jis Romos šimtininko kambari, visą ki- 
limais išklotą. Nauja apm:udo ir neapykan- 
tos banga užliejo jaunuolį. 

Įsiviešpatavo nakties tyla. Pagaliau nutilo 
įvairiaspalvė minia. 

Danguje mirgėjo tūkstančiai žvaigždučių. 
Jų šviesoj lyg pro rūką matėsi balti daugiausia 
dviejų aukštų Betliejaus namai, siauros, krei- 
vos, visaip išvingiuotos gatvelės, apaugę vy- 
nuogynais ir vaismedžiais šlailai ir kloniai. 
Toliau, lyg mūras, riogsojo kalnai. Po dienos 
darbų ir vargų visi miegojo giliai. Tik vienas 
Romos šimtininkas budėjo. Jis vaikščiojo po 
kambarį, o minkšti kilimai slopino jo žingsnių 
garsą. 

Jo gražiame, jauname, pilnarne vyriškos 
energijos ir ryžtumo veide matėsi nuovargis 
ir vidujinė kančia. 

Praeities vaizdai, karai, kuriuose teko da- 
lyvauti, suteikę jam daug garbės ir turtų, 
įvairūs lėbavimai ir puotos su draugais—visa 


tai stojo prieš akis. Prisiminé jam mylimoji, 
kuri, nesutikus tėvui, bevėlijo nusižudyti, nei 
už kito tekėti. Kiek jis tada prikentė, kokį 
skausmą pergyveno... Mirė jo meilė, o su ja ir 
laimės sapnai. Nustojo jis noro gyventi ir ko- 
voti. Nieko juk nėra amžino ir tikro... tikra 
tik mirtis. Ir kas beliko iš garsių ir galingų 
kadaise Persijos ir Babilonijos imperijų. Vien 
griuvėsiai... 

Pamėgo jis įvairių mokslininkų ir galvo- 
čių kalbas. Tikėjosi ten išspręsti gyvenimo 
mįslę. Bet veltui. Sutiko važiuoti į Palestiną. 
Tikėjosi pažinsiąs paslaptingą Izraelio tautos 
dvasią. Gal būt ten atrasiąs atsakymą į kan- 
kinančius gyvenimo klausimus. Bet, matyda- 
mas nepaprastą žydų vergiškumą, nustojo 
tikėti Izraelio tautą esant išrinktą. 

Ivairios mintys sukėsi, kunkuliavojo gal- 
voje. 

— Pone! —staiga kažkas sušnabždėjo. Atsi- 
grižęs pamatė jis viešbučio tarną. 

— Ko nori? 

— Išklausyk manes! Ši kambari turėjo 
gauti viena šeima: senas stalius ir jo draugė, 
kuri ruošiasi gimdyti... 

— Kodėl man nieks apie tai nepranešė? 
Juk visad užleisčiau vietą gimdančiai mote- 
riškei. Galėčiau pernakvoti palapinėje... 

— Kur gi jie dabar yra? 

— Urve, kur anksčiau gyvuliai būdavo 
nakčiai uždaromi. Ten taip šalta, tuščia... 

— O gerieji dievai! Urve, kur gyvuliai. 
Eikim greičiau ir pergabenkim ją čionai. 

Skubėdami nužygiavo jie prie urvo. Staiga 
kieme pakilo triukšmas. Kažkas sulaikė ro- 
mieti. Tai buvo senis, kurio veide matėsi 
nežemiškas džiaugsmas; šalimais stovėjo dar 
pora vyrų. Šimtininkas iš apdaro pažino juos 
piemenis esant. 

Senis kalbėjo: 

— Tik pagalvok! Tai Jis, Išganytojas, 
Kristus, taip ilgai visų laukiamas iš Dovydo 
giminės. Pats Angelas pranešė apie tai. 
Sakė: „Gimė jums Išganytojas. Dievas liudi- 
ninkas, kad ne sapnas, o tikrovė. Mes patys 
matėme Ji ir Motiną. Ten Jis, urve... Pasku- 
bėk ir nusilenk“. 

Minia, pažadinta iš miego, klausėsi nu- 
stebusi. 


Pasigirdo paskiri šauksmai: 

— Kas jūs? 

— Iš Kur? 

— Apie ką kalbate? Ką matėte? 

— Koks Išganytojas? 

Girdėjote, jie angelus matė ir kalbėjosi... 
Gimė Kristus. 

— Mes esam piemens. Ganėm naktį savo 
bandas, štai mes visi, — parodė ranka dar 
keletą vyrų. Buvo šalta, dangus nuo žvaigž- 
džių zéréte žėrėjo. Staiga ¿pasidarė šviesu, 
daug šviesiau nei dieną. Visas dangus nu- 
švito. Pasigirdo nepaprastai gražūs balsai — 
— Nesibijokite! Skelbiu jums linksmą žinią: 
„Šiandien Dovydo mieste gimė Išganytojas. 
Rasite Ji urve gulinti ėdžiose ant šieno“. 
Girdėjosi giesmė: „Garbė Dievui aukštybėse“. 

Po kurio laiko dingo šviesa, nutilo gies- 
mė. Ir vėl viskas buvo, kaip pirma. Vėl mir- 
guliavo žvaigždės danguje. Nurimę ir atsi- 
kvoše iš baimės atkeliavom čionai ir radom 
visa taip, kaip angelų buvo sakyta. 

Šimtininkas išvydo urve nepaprasto grožio 
moteriškę, visai dar jauną. Jos veide spin- 
dėjo dieviška didybė, nežemiškas gerumas. 
Edžiose ramiai miegojo Kūdikėlis. Tiesa, ap- 
linkuma buvo labai paprasta. Tačiau dangus 
pats sakė ką kita. Vidujinio balso verčiamas 
puolė romietis ant kelių ir maldavo: „Pasa- 
kyk, ar Tu esi Tas, visų tautų laukiamas?“ 

— Žiūrėkit, žiūrėkit, romietis su paties 
imperatoriaus žiedu ant rankos nusilenkė Kū- 
dikiui — pasigirdo balsai iš minios. 

Baltas, kaip žydinti obelis, senis izraelitas, 
tiesdamas prieš save rankas, kartojo prana- 
šystę: 

— Aplankė Jehova savo tautą. Galingas 
ir stiprus Viešpats neapleido jos. Garbė 
Dievui aukštybėse, ramybė žemėje. 


Romietis, užleidęs savo kambari Dieviškai 
Motinai, niekam nieko nesakydamas, iškeliavo. 
Ir tik viešbučio tarnas matė, kad šis daug 
kartų skaitė I[zajaus pranašystę: „Pagimdys 
Mergelė Kūdikį ir pavadins Jį — Emanuėliu, 
kas reiškia — Dievas su mumis.“Su tais Zo- 
džiais iškeliavo šimtininkas į Romą. 


Vase. 

GYVENIMO 


Dažniausiai žmogaus gyvenimas yra ma- 
tuojamas kalendorinių metų skaičiumi. Šis 
matas, žiūrint iš visuomeninės kertės, nėra 
visai tikslus, nes gyvenimo vertę sudaro ne 
pragyventų metų kiekis, bet žmogaus igautų 
įspūdžių, pergyvenimų ir nuveiktų darbų suma. 
Todėl gyvenime žmogus turi siekti įspūdžių, 
pergyvenimų ir nuveiktų darbų padauginimo, 
kitaip tariant savo gyvenimo praturtinimo. Šis 
siekimas yra mokslo, civilizacijos ir pažangos 
pagrindas. 


Du yra žmogaus gyvenimo praturtinimo 
šaltiniai: a) kultūros ir civilizacijos laimėjimai 
ir b) tinkamas laiko naudojimas. 

Kad geriau galėtume suprasti, ką nūdien 
žmogui duoda . civilizacijos pažanga, reikia 
mintimis grįžti dviem šimtmečiais atgal. Pa- 
matysim, koks nuobodus ir skurdus buvo 
tuomet žmogaus gyvenimas. 


Kultūrai ir civilizacijai plisti reikalinga yra 
gera komunikacija. Prieš du šimtu metų jos 
stovis buvo labai menkas. Tuomet nebuvo 
jeležinkelių, automobilių, garlaivių ir kitų me- 
dziaginiy susisiekimo priemonių. Žmonės ke- 
iaudavo pėsti arba važiuoti, pasikinkę gyvulį. 

ABISINIJOS 
FASISTAL ... 


Abisinijos vice- 
karalius marša- 
las Graziani pri- 
ima Adis Abe- 
boje jaunųjų abi- 
siny, suorgani- 
zuoty į fašisti- 
nes draugijas, 
paradą. 


VERTĖ 


Bet tokia susisiekimo priemonė buvo labai 


varginanti ir negreita, o tais laikais dargi 
pavojinga, nes kiekviename kelio pasisukime 
galėjo būti plėšikų arba laukinių žvėrių už- 
pultas. Todėl tų laikų žmogus sėdėdavo savo 
gyvenamoje vietoje ir vengdavo vykti į toli- 
mesnius kraštus, kur būtų galėjęs praplėsti 
savo patyrimų ir pažiūrų akiratį. Jis visą 
mokslą, išmintį ir pergyvenimus semdavo iš 
siaurų savo gyvenamosios vietos ribų. 

Tais laikais nebuvo pašto. Žinios apie 
kitų šalių įvykius plito labai pamažu. Jos 
buvo perduodamos iš lūpų į lūpas arba per 
pasiuntinius. Tokiu būdu perduotos žinios 
dažnai neatitikdavo teisybę, buvo pasenusios 
ir nustodavo savo reikšmės. 

Be to, žmogus neturėjo gyvenamajame name 
tinkamų apšvietimo priemonių. Jo darbo diena 
tęsdavosi tol, kol dangaus skliaute švietė 
saulė. Užėjus sutemoms, artinantis nakčiai, 
jis turėjo nutraukti visus darbus. Vasaros 
metu nebuvo vargo, bet atėjus žiemai jo gy- 
venamoji diena labai sutrumpėdavo. 

Pageliau tais laikais nemokéta ikinkyti ir 
naudotis gamtos jėgomis. Visus darbus žmo- 
gus atlikdavo pats arba gyvulių padedamas. 


Tokiomis jégomis naudojantis negalima buvo 
nuveikti darbų, kurie reikalavo didesnių pa- 
stangų. 

Bet visi išvardyti žmogaus gyvenimo trū- 
kumai seniai jau prašalinti. Nudien susisie- 
kimo priemonėmis galime tik pasidžiaugti. 

Miestus, miestelis jungia geležinkelio 
bėgiai, kuriais dumia pilni žmonių ir prekių 
traukiniai. Pakile į padan4ės orlaiviai per 
kelias valandas perskrenda vandenynus. 
Tiesiais ir lygiais keliais lekia automobiliai. 
Didžiuliai laivai plauko jūromis, jungdami 
visas pasaulio dalis. 

Ir netolimi tie laikai, kada uždarytuose 
orlaiviuose, pakilę 12 tūkstančių metrų auk- 
štyn, skrisime per valandą 1200 kilometrų. 
Šis greitis yra artimas balso greičiui ir yra 
lygus žemės sukimosi greičiui. Lakūnas, le- 
kiantis tokiu greičiu į vakarus, išilgai lyge- 
gretės, einančios per Varšuvą, visai nepaste- 
bės laiko bėgimo, nes saulė visuomet švies 
jam vienodai ir atrodys, lyg nejudanti. Taip 
aukštai pakilęs vis dėlto nenustos sąryšio su 
žmonėmis, pasilikusiais žemėje. Kiekvienu me- 
tu galės radio pagalba su jais susikalbėti. 

Dar didesnė pažanga nūdien atsiekta ki- 
tose srityse, apie kurias prieš 200 metų gy- 


VOKIEČIŲ - 
JAPONŲ 
SUTARTIS 


Neseniai Londone 
buvo pasirašyta vo- 
kiečių-japonų sutar- 
tis, nukreipta prieš 
kominterną. Ši su- 
tartis sukėlė didelę 
politinę audrą ir pa- 
darė tai, kad buvo 
atnaujinta anglų- 
prancūzų bičiulystė. 


venes žmogus negalvojo, nė sapnavo. Elek- 
tros jėgų pritaikymas šviesai davė galimybės 
prašalinti nakties tamsumas ir pailginti darbo 
dieną. Telefono, telegrafo ir radio pagalba 
galime girdėti apie įvykius, kurie uz kelių 
tūkstančių kilometrų nuo mūs įvyksta. Dar 
svarbesnis yra televizijos išradimas, kuris ne 
tik leidžia girdėti bet ir matyti. 

Jei dabar palyginsime mūsų gyvenimo 
sąlygas su prieš 200 metų gyvenusio žmo- 
gaus sąlygomis, tai pamatysime, kad jos mūsų 
gyvenimą praturtino. 

Komunikacijos patobulinimas, gamtos jėgų 
įkinkimas ir minčių greito pasikeitimo prie- 
monių išradimas — tai veiksniai, kurie kelia 
kultūrą ir siekia visuomenės tobulėjimo. 


Iš visų gėrybių, kuriomis naudojasi žmo- 
gus, laikas yra didžiausias ir brangiausias 
turtas. Gamta apdovanojo žmogų juo gana 
šykščiai. | 

Žmogaus gyvybė pasirodo žemėje, lyg 
trumpalaikė liepsnelė, kuri dega visai neilgai 
ir gesta amžinai. 


Tos liepsnelės buvimo 


laikas, palyginus 


su mus supančio pasaulio buvimu yra labai 
menkas ir trumpas. 

Be to, laikas, priešingai kitiems šio pa- 
saulio turtams, turi tą skirtingą ypatybę, kad 
negalima jo sukrauti, paslėpti ir apsaugoti nuo 
pražūties. Lekia jis nepermaldaujamas visuo- 
met pirma mūsų, be mūsų noro ir valios. Ir 
šis turtas, kuomet nors mūsų neišnaudotas, 
‚žūna negrąžinamai. Kiekvienas laikrodžio ro- 
dyklės stukterėjimas yra prabėgusios sekun- 
dės patvirtinimas. Jau tos sekundės negalima 
sugrąžinti už jokius turtus. 

Kokia yra visiems prieinama priemonė, 
kuri gyvenimui suteiktų didesnę reikšmę ir 
ji praturtintų? Šia priemone yra planingas 
laiko naudojimas. 

Reikia pastebėti, kad paskutiniame šimt- 
metyje pasireiškusi didelė kultūros pažanga 
charakteringa vis didesniu laiko naudojimo 
mokėjimu ir darbo našumo pakėlimu. Visai 
yra teisingas posakis: „Darbas kultūringam 
žmogui yra malonumas, o laukiniam — ne- 
laimė“. 

Ne visi žmonės ir ne visos tautos moka 
lygiai naudotis laiku. Yra tautų, kurios va- 
dovauja pasauliui, pasižymi gerbuviu, mo- 
ksle, technikoje bei pramonėje pasiekė labai 
daug, nors gyveno, palyginti, neturtinguose 
kraštuose. Tai jos pasiekė gerai sunaudoda- 
mos laiką. 

„Amerikos Jungtinių Valstybių visuomenė, 
hurl pasaulyje yra turtingiausia, yra įsitiki- 
nusi, kad protingas laiko sunaudojimas yra 
dabartinės kultūros svarbiausias ramstis. To- 
"dėl visų Amerikos mokyklų ir kitų įstaigų 
programose pirmon vieton yra statomas rei- 
kalavimas—išmokyti jaunimą tinkamai nau- 
doti laiką. 
= Taip pat yra tautų, slenkančių pažangos 
gale. Nors jos naudojasi pažangos laimėji- 
mais, nudien visiems prieinamais, bet jos 
visai neprisideda prie šios pažangos aukStes- 
nio pakėlimo. Šios tautos pasižymi mažu 


nemokėjimo tinkamai naudoti laiką. Jos yra 
neturtingos; jų pragyvenimo laipsnis yra že- 
mas. Geriausiai tai patvirtina piliečių me- 
tinis pelnas. Pavyzdžiui, Lenkijos gyventojo 
vidutinis metinis pelnas siekia 400 aukso 
frankų, kai tuo tarpu Amerikos J. V. gyven- 
tojas pelnijasi 2500 aukso frankų. Iš šių sumų 
Lenkijos gyventojas išleidžia pragyvenimui 
280 aukso frankų, o Amerika — 850 aukso 
frankų. Likusios sumos yra skiriamos kultū- 
ros reikalams. 

Tie biudžetai, paimti tiems patiems žmo- 
nių skaičiams, rodo, kad pastarosios gyventojų 
pelnas yra labai mažas ir kad fiziologinis ir 
kultūrinis gyvenimo laipsnis yra labai menkas. 
Amerikoje kiekvienas geresnis darbininkas 
turi savo moderniškai irengtą namuką ir au- 
tomobili, kai tuo tarpu Lenkijoj šie dalykai 
yra laikomi prabanga ir juos isigyti gali tik 
turtuoliai. 

Amerikos farmeris (ūkininkas), turėdamas 
109 margų žemės ir laikydamas 6 arklius ir 
12 karvių, apdirba savo žemę su vienu sezo- 
niniai sam 'omu darbininku, visai nesinaudo- 
damas. traktoriais ir kitomis didelėmis ma- 
šinomis. Astunta dali iš ūkio gautų produktų 
suvartoja savo šeimynos pragyvenimui, o ki- 
tas septynias dalis parduoda. Todėl ameri- 
kietis ir yra turtingas. Jis tokio gerbūvio pa- 
siekia, išnaudodamas kiekvieną laisvą minute 
darbui. 

Šie pavyzdžiai parodo, koki svarbų vaid- 
meni vaidina tinkamai išnaudotas laikas ir 
drauge išaiškina, kodėl yra žemas kultūros 
laipsnis tų visuomenių, kurios nemoka naudoti 
laiko. 

Laikas gali būti visur ir visuomet tinkamai 
išnaudotas, jei mūsų veiksmams vadovauja 
protinga mintis. Reikia jį taip suskirstyti, kad 
dalis būtų skiriama darbui, kuris duoda pra- 
gyvenimą, ir mokslui, nes kiekvienas žmogus 
turi daug mokintis. Taip tvarkydami laiką, 
praturtinsime savo gyvenimą ir būsime nau- 


darbo našumu, kylančiu iš nesugebėjimo ir dingi visuomenei. P. V—as. 
Gruodžio mėnuo — lietuviškos spaudos propagandos mėnuo! Tad skaitykite ir platin- 


kite vienintelį iliustruotą jaunimo laikraštį- žurnalą — „Jaunimo Draugą“. 

EDUARDAS VIII LANKO BEDARBIUS 


Pasaulinis krizis smarkiai palietė Anglijos Uelso kasyklų darbininkus, atimdamas jiems 
duoną. Vaizdely parodoma, kaip Anglijos karalius, susirūpinęs bedarbių likimu, lanko 
juos, norėdamas vietoje susipažinti su jų būkle ir pageidavimais. 


KAIP SKAITYTI KNYGOS IR LAIKRAŠČIAI? 


Mūsų visuomenėje yra jau nusistovėjusi 
tvarka, kad prasidedant žiemai, skelbiami spau- 
dos platinimo mėnesiai. Paprastai, spaudos pla- 
tinimui skiriamas gruodžio mėnuo, bet tai tik 
spaudos platinimo pradžia, nes, iš tikrųjų, 
spauda platinama per visą žiemą. Tada, mat, 
musy žmonės, — ypač gyveną sodžiuje, turi 
daugiausia laiko pasiskaityti knygų ir laikra- 
ščių. Be to, žiemos metu ir vienas kitas ska- 
tikas greičiau tautiečio kišenėje atsiranda. Zi- 
noma, dažnai atliekamą skatiką išleidžia ko- 
kiems nors menkniekiams, bet yra tokių, ku- 
rie tą atliekamą skatiką skiria laikraščiui iš- 
sirašyti. 

Manome, kad spaudos platinimo metu bus 
labai pravartu pakalbėti, kaip reikia skaityti 
knygos ir laikraščiai? Iš pirmos pažiūros šis 
klausimas atrodo labai paprastas, nes kas 
moka bent kiek skaityti, tas turėtų žinoti ir 
kaip reikia skaityti. Bet iš tikrųjų ne taip yra 
paprasta, kaip atrodo. Pasitaiko, kad netgi 


gerai mokantieji skaityti ir rašyti nežino, kaip 
reikia skaityti knygos ir laikraščiai. 

Kad galima būtų atsakyti į klausimą, kaip 
skaityti knygos ir laikraščiai, reikia pirmiau- 
sia pasiklausti save: kam mes skaitome kny- 
gas ir laikraščius? Be abejo, kiekvienas atsakys: 
knygas ir laikraščius skaitome tam, kad igy- 
tumėm daugiau visokių žinių, kad žinotumėm, 
kas dedasi plačiajame pasaulyj, žodžiu sa- 
kant, kad būtum žmonės apsišvietę, kultūringi, 
apie viską daugiau ar mažiau nusimaną. Ki- 
taip tariant, knygas ir laikraščius skaitome 
todėl, kad iš to turime didžiausią dvasine 
naudą. Būdami apsišvietę, galime geriau 
sutvarkyti ir savo medžiaginį, kasdienį gyve- 
nimą. Taigi, apskritai imant, knygas bei laik- 
raščius reikia skaityti taip, kad galima būtų 
ištraukti iš jų sau kuo daugiausia naudos. 
O tatai yra juk kiekvienam pasiekiama, kas 
tik moka prisilaikyti tam tikrų skaitymo dės- 
nių. Dėsniai tie yra labai paprasti. 

Pirmiausia, skaitant knygas, yra be galo 
svarbu mokėti susikaupti, atkreipti savo dė- 
mesį tik į skaitomą dalyką. Tas, kurs skaito 
neva knygą, o iš tikrųjų tuo pačiu metu klau- 
so, ką kiti kalba, arba, skaitydamas visai apie 
ką kita galvoja,—daro negerai. Iš tokio skai- 
tymo maža naudos. Aišku, kai kada žmogui 
yra sunku susikaupti; yra, sakysim, ko nors 
labai susinervinęs, arba pirkioje nėra ramu- 
mo, bet tada geriau visai neskaityti. Nepa- 
tartina taip pat ilgai be pertraukos skaityti, 
nes pavargus protui, taip pat neimanoma 
reikiamai susikaupti. Paskaičius kokią valandą 
ar dvi valandas, reikia padaryti mažą pertrau- 
kėlę, o po to imtis darbo. 

Daugelis jaunuolių mano, kad geras yra da- 
lykas perskaityti daug, kuo daugiausia knygų. 
Žinoma, gerai daro tie, kurie daug skaito. 
Bet skaitymas nelygu skaitymui. Vienas skaito 
taip, kad viską, ką skaito, suprastų ir atsi- 
mintų, kad iš to turėtų kokią naudą, kitam 
gi rūpi tik kuo daugiausia knygų perskaityti, 
kad galėtų draugams pasigirti, kad jis yra 
tiek ir tiek knygų perskaitęs. Tokie skaityto- 
jai menki skaitytojai. Jie yra daug perskaitę, 
bet nedaug arba ir visiškai nepamena, ką yra 
perskaitę. Paprastai atsimena tik knygos pa- 
vadinimą, o turinio seniai jau galvoje nė pėd- 
sako nebeliko. 

Svarbu perskaityti, kad ir nedaug knygų, 
bet gerai, atsidėjus. Svarbu skaitomą knygą 
gerai suprasti, gerai suvirškinti jos turinį. 

Dabar keli žodžiai dėl pačio skaitymo. 
Daugelis yra įpratę skaikyti patylom, kiti gi 
mėgsta skaityti garsiai. Patartina tačiau skai- 
tyti garsiai. Mat, garsiai skaitant galima ge- 
riau dėmesį sukaupti. Be to, geriau iprantama 
skaityti. Drąsiau tada ir viešai kas nors pa- 
skaityti. Svarbu taip pat, kad garsiai skaitan- 
čio ir visi namiškiai gali pasiklausyti. 

Kadangi žmogaus atmintis nėra amžina, 
dažnai ir labai įstrigusieji galvon dalykai pa- 
Inirstami, tai patartina būtų skaitytojams ši 
tą iš perskaitytos knygos ar laikraščio užsi- 
rašyti. Tam reikėtų turėti tam tikrą sąsiuvinį. 
Kas netingi, galėtų padaryti visos knygos san- 


trauką, kiti gali užsirašyti gražesnius posa- 
kius arba, kaip sakoma, aukso mintis. 

Skaitant, pasitaiko daug nesuprantamų, 
svetimų, dažnai tarptautinių žodžių. Visa tai 
taip pat reikėtų užsirašyti tam tikrame sąsiu- 
vinėlyj. Galima išsirašyti ne tik atskirą žodį, 
bet visą sakinį, kad lengviau galima būtų 
svetimą žodį išaiškinti. Nesuprantamų žodžių 
paaiškinti galima paprašyti savo draugų, jeigu 
jie yra daugiau apsiskaitę. Galima taip pat 
kreiptis tuo pačiu reikalu į vietos inteligen- 
tus. Po Naujų Metų „Jaunimo Draugas“ įves 
tam tikrą skyrių, taigi kam bus kas nors ne- 
aiškaus, skaitant knygas ar laikraščius, galės 
siųsti savo klausimus „J. Dr.“ redakcijon, o ji 
pasistengs visiems viską paaiškinti. 

Baigiant, norėtųsi pasisakyti šis tas ypa- 
tingai apie laikraščių skaitymą. 

Paprastai laikraščiuose randama visokių 
žinių, iš visokių sričių. Šitokiu būdu stengia- 
masi padaryti laikraščiai visiems įdomūs. Sten- 
giamasi taip pat surinkti laikraštyje tokias 
žinias Ir straipsnius, kurie būtų skaitytojams 
naudingiausi. Bet ne kiekvienas skaitytojas, 
tą gerą redaktorių norą supranta. Yra, žinia 
tokių, kurie labai atsidėję perskaito kiekvieną 
laikraščio numerį, bet pasitaiko, ir tai labai 
daug tokių, kurie pasitenkina perskaitę vieną 
kitą zinele—korespondencijéle, ir tuo baigiasi 
visas laikraščio skaitymas. Vėl kiti pasiten- 
kina, tik peržiūrėję paveikslėlius. Kai šitaip 
daro nemokantieji skaityti, tai nėr kas jiems 
prikišti, bet nesmagu, kai taip daro mokan- 
tieji skaityti... 

Laikraštis, kaip ir knyga, reikia atsidėjus 
skaityti. Negana tenkintis tik trumputėmis 
žinelėmis, reikia skaityti ir ilgesni straipsniai. 
Kiekvienas straipsnis duos nemaža naudos. 
Perskaičius vieną kitą ilgesnį straipsnelį, at- 
siras noras nuolat skaityti rimtesni straipsniai. 

Kai bus suprasta laikraščio ir knygos reik- 
šmė, kai spausdintas žodis bus visų mūsų 
pamėgtas ir išmoktas kaip reikiant skaityti, — 
tada bus lengviau ir mūsų spaudą platinti. 


Tulminas. 


Jaunuoli, ar žinai, kad geriausias tavo draugas ir geresnin rytojun vadovas yra 
lietuviškas spausdintas žodis. Tad talkon lietuviškos spaudos platinti! 

LIETUVMYLIS 


Tėvynei 


Lietuva, Tėvyne, šalele gimtoji, 

Tave karštai myli mano širdis, 

O tėviške miela, Tėvyne brangioji, 
Kada mums giedresnis rytojus nušvis. 


Ar sugrįš dar amžiai garsaus Gedimino, 
Ar Vytauto Didžiojo dvasia dar pabus, 
Ar žus piktas vargas, kurs mus kankina, 
Ar greit mūsų broliai iš miego atbus? 


Tikiu, dar sulauksim mes laimės gadynę, 
Išnyks tamsios dienos, vargai žus pikti, 
Į šviesų rytojui vainiką nupynę, 
Zygiuosim sutikti laimužės dienų. 


Austrija Ir Vengrija 


(Iš ciklo: „Mūsų kelionė po Europą“). 


Ligi Didžiojo karo pabaigos Austrija ir 
Vengrija sudarė vieną didelę valstybe. Tai 
buvo monarchija, nes valstybės priešakyj sto- 
vėjo ciesorius. Po karo Austro- Vengrija su- 
skilo į dvi atskiras valstybes, kurios dabar 
valdosi savarankiškai. Iš tikrųjų Austro-Vengrija 
ne pati suskilo, bet buvo santarvininkų su- 
skaldyta. Mat, Austro-Vengrija kariavo Vokie- 
tijos pusėje. Taigi valstybės—santarvininkės, 
laimėjusios karą, apkrovė tam tikrais sunku- 
mais ne tik Vokietiją, bet ir jos sąjungininkes. 
Kadangi Austro- Vengrija, jeigu ji būtų palikta 
nesuskaldyta, galėtų būti didelė pajėga vidu- 
rio Europoje, tai santarvininkės, t. y. Anglija, 
Prancūzija ir kitos valstybės ją suskaldė i dvi 
valstybes, su kuriomis paskiau buvo pasira- 
šytos pokarinės sutartys, kuriomis dabar nei 
Austrija, nei Vengrija nėra patenkintos. Ypač 
Vengrija taikos sutartimi nėra patenkinta, nes 
ji turėjo išsižadėti daug savo žemių. 

Subyrėjus Austro - Vengrijos monarchijai, 
ciesoriui teko dangintis svetur. Dabar tik, 
kaip žinia, vėl kalbama apie Habsburgų di- 
nastijos grąžinimą Austrijoje ir Vengrijoje. 

Austrija pagal naują konstituciją yra res- 
publika, susidedanti iš 9 provincijų, sujungtų 
federacijon. Tai visiškai panašiai, kaip kadaise 
buvo Vokietijoje. Provincijos arba sudėtiniai 
kraštai yra šie: Žemutinė Austrija, Aukštutinė 
Austrija, Salzburgas, Štirija, Karintija, Tirolis, 
Voralbergas, Burgenlandas ir Viena, kuri sy- 
kiu su apylinkėm sudaro atskirą provinciją. 


Kiekvienas toks sudėtinis kraštas turi tam 
tikrą valdimosi laisvę arba autonomiją (savi- 
valdą). 

Austrijoje žmonės daugiausia verčiasi ze- 
mės ūkiu ir gyvulių auginimu. Sėjama dau- 
giausia rugiai, avižos ir kviečiai. Pramonė yra 
išaugusi tik pačioje Vienoje, Štirijoje bei 
Karintijoje (geležies pramonė) ir Salzburge 
(druskos pramonė). 

Dabartiniu metu Austrijoje yra apie 6'/2 
milijono gyventojų. Visi gyventojai yra vokie- 
čiai, katalikai. Nors austrai yra vokiečiai, bet 
jie nemėgo visą laiką Vokietijos vokiečių, 
ypač hitlerininkų. Austrija nuolat laikėsi ato- 
kiau nuo Vokietijos, tik paskutiniuju laiku 
šios valstybės kažkaip suartėjo, pasirašius 
draugingumo sutartį. 

Visi vokiečiai paprastai sveikinasi, saky- 
dami „Guten Tag“, austrai gi šitokio sveikini- 
mosi nepakenčia, jie susitikdami sako: „Gruess 
Gott“ — lietuviškai: „Garbė Dievui“. Tai, va- 
dinas, katalikiškas pasisveikinimas, gi „labą 
dieną“, pasak austrų, sako tik nekrikščionis, 
ir su tokiu, esą, austrai ne labai nori kalbėtis. 

Austrijos kraštovaizdis yra labai įvairus. 
Yra gražių žemumų ir kalnų, tarp kurių vin- 
guriuoja mėlynasis Dunojus, gražiai aprašytas 
austrų literatūroje ir įamžintas austrų muzi- 
koje. Pastebėtina, kad yra, berods, keletas 
lietuviškų senovinių dainų, kuriose yra mini- 
mas tas tolimasis Dunojélis. 

Važiuojant padūnoju, matyti, kaip ant kalvų 

LGIAUSIAS TILTAS PASAULYJE 


29 
S ~ 

Tarp Sən Francisko ir Ôacland salos yra pastaty- 
tas 17 kilometrų ilgio tiltas; jo pastatymas kaStavo 
daug milijonų; jis ilgiausias visam pasaulyje. Pastaty- 
tas pagal paskutinius technikos reikalavimus. Jį iškil- 
mingai atidarė pats U. S. A. prezidentas Rooseveltas. 


viršūnių riogso senoviškos pilys ir kitokios 
istorinės liekanos. Austrijoje yra dar labai 
daug dvarų. Po karo ten buvo pradėta vesti 
žemės reforma, bet nebaigta. Pakelėse ma- 
tyti didžiausi laukai vynuogių. Tačiau iš vy- 
nuogių austrai nedaug teturi pelno. 
Austrijos sostinė — Viena. Tai vienas di- 
desnių Europos miestų, turįs apie 2 milijonu 
gyventojų. Kaip Austrijai, šis miestas yra per- 
didelis. Mat, kai buvo viena Austro-Vengrijos 
valstybė, viena buvo taip pat sostinė tos di- 
džiosios monarchijos, ir Viena savo didumu 
atitiko monarchijos didumą, bet Austrijoje 

Viena yra, kaip sakoma, didelė mažo kūno 


galva. 

„Pakraščiais Viena—sako Matas Šalčius— 
yra tokia pat paprasta, kasdieninė, kaip 
šimtai kitų miestų, bet juo gilyn i miestą, 
juo jis įdomesnis. Ypač graži Vienos širdis, 
vadinamasis „Ringas“. Tas Ringas tai tikra 
rumy simfonija. Jo rūmai dailesni vieni už 
kitus: visi darnių klasinių stilių. Jų priekiai 
padabinti statulomis, gėlynais, fontanais. Gat- 
vės apsodintos senais medžiais. Šie visi rū- 
mai milžiniško masto; statyti senosios Austro- 
Vengrijos laikais, ir Ringas buvo jos būstinė. 

Viena neabejojamai yra vienas gražesniųjų 
Europos miestų. Grožio jai teikia labai pa- 
vaizdžios padūnojų apylinkės. Pats Dunojus 
didelio ispudzio ties Viena nedaro. Mūsų 
Neris ties Vilniumi yra nepalyginti gražesnis. 

Viena prieš karą buvo praminta „links- 
moji Viena“. Ji tuomet buvo bene gyviau- 
sias Europos metropolis (miestų motina), la- 
bai mėgiamas svetimtaučių. Šių dienų vie- 
niečiai iš paskutiniųjų rūpinasi tą Vienos vardą 
palaikyti. Kavinėse naktimis senoviškai aidi 
muzika, mirga prie durų spalvotų šviesų rekla- 
mos... Bet, vis dėlto nūdienė Viena, nebe 
prieškarinė Viena. 

Vengrija yra didesnė už Austriją ir gyven- 
tojų skaičiumi ir užimamu plotu. Vengrijoje 
yra apie 9 milijonai gyventojų. Gyventojų 
daugumą sudaro vengrai arba hungarai. Ki- 
taip jie dar madžiarais vadinami. Be to, Ven- 
grijoje yra nemaža vokiečių, žydų ir čigonų. 

Vengrai yra suomių giminės tauta. Šių 
dienų Vengrijoje jie atsirado 9-tame amžiuje 
po Kristaus gimimo. Jie čia įsikūrė, priėmė 
krikščionybę, ir sudarė valstybe, kuri buvo 
savarankė ligi 16-tojo amžiaus pusės, kada 
dalis vengrų buvo turkų nukariauta, o kita 
dalis atiteko austrams. 18-tajame amžiuje tur- 
kai buvo išvyti, ir visa Vengrija atiteko austrų 
monarchijaj, vėliau betgi vengrai iškovojo iš 
austrų tam tikras laisves, ir buvo sudaryta 
RAustro - Vengrijos monarchija unijos pagrin- 
dais. 

Vengrai daugiausia vidutinio ūgio, raume- 
ningi, su juodom akim ir juodais plaukais. 
Vengrai labai muzikali tauta, gal būt muzi- 
kališkiausia iš visų kitų tautų. 

Svarbiausias šalies gyventojų darbas yra 


zemés dirbimas ir gyvuliy auginimas. Perva- 
žiuokim per Vengriją motociklu drauge su 
Matu Salčiumi. 

„Iš pirmo žvilgterėjimo matyti, kad Ven- 
grija—tikras žemės ūkio kraštas ir labai der- 
lingas. Laukuose visur arti vienas kito šiaudų 
kūgiai, kaip kalnai. Sėjama daugiausia kvie- 
čiai ir kukurūzai. 

Vengrijos ūkininkai gyvena kaimuose ir 
dvaruose. Dvarai po karo Vengrijoj išliko be- 
veik nedalyti. Valdo tuos dvarus senos vengrų 
bajorų, dažniausiai grovų, giminės. 

Vengrų kaimas visai kitokis, negu Austri- 
joj ar Vokietijoj. Čia kaimas pusantro ar 
dviejų kilometrų ilgio, ir jame troba prie tro- 
bos vienoj ir kitoj kelio pusėj. Visos jos 
pastatytos galais į kelią, visos iš molio krės- 
tos, visos žemos, meldais dengtos, nedide- 
liais langeliais ir nubaltintos. Tuo jos labai 
primena ukrainiečių „chatas“. Ukrainoj toks 
juodžemis, kaip ir Vengrijoj, ir tokios pat 
„chatos“. Vadinasi, ir vienur ir kitur juodže- 
mis nustatė ir vienodų kaimų vaizdą. Kiemai 
iš visų keturių pusių apsupti suglaustais tro- 
besiais ir sudaro visai uždarą gardą; juose 
Vengrijos ūkininkai su savo arkliais, plačia- 
ragiais jaučiais, riebiom kiaulėm ir „valacki- 
nėmis“ avimis sudaro savotišką uždarą draugę. 
Kiemuose įtaisytos gana gilios pastogės, po 
kuriomis galima pasislėpti nuo smarkių va- 


ISPANIJOJ 
KARAS... 


Ziaurios tarpusavio 
ispanų skerdynės 
nepasibaigia. Vaiz- 
delyje matome Mad- 
rydo gatvėje rau- 
donąją už smėlio 
maišų pasislėpusią 
kariuomenę. 


saros saulės spindulių. Medžių šiuose kai- 
muose nematyti. Vengrijos, kaip ir Ukrainos, 
juodžemiuose medžiai nemėgsta augti. Aplink 
kaimus nematyti laukų galo. Vengrijos juoc- 
žemiuose nederlių bemaž nesti. Duonos čia 
visuomet pakanka patiems gamintojams ir dar 
apsčiai lieka parduoti. Vengrija yra didžiau- 
sias vidurinės Europos aruodas. Pasaulinio 
karo metu ji maitino dešimtmilijonines vidu- 
rinės Europos valstybių armijas. 

Tarp kaimų vietomis raudonuoja miesčiu- 
kai ne miesčiukai, pilys ne pilys, bet gana 
to, kad mūrai. Tatai yra dvarai. Jie susideda 
paprastai iš erdvių, dažnai istaikingų rūmų, 
cukraus, spirito, alaus dirbtuvių ar malūnų, 
kurių aukšti kaminai iš tolo matyti. I juos 
nuo laukų iš visų pusių nutiesti kilnojamieji 
siauri geležinkeliukai, kuriais arkliais ar žmo- 
nių jėga privežami burokai, grūdai ir kitokia 
žaliava perdirbti. Vengrija, nors ir žemės 
ūkio kraštas, bet kartu ir pramoninga šalis. 
Darbininkai, pabaigę darbą laukuose, randa 
jo žiemą dirbtuvėse, ir ūkininkai parduoda 
užsieniui ir miestui jau apdirbtus daiktus — 
miltus, mieles, alų, cukrų ir kitus reikmenis, 
ir-uz juos brangiau gauna, negu už tų daiktų 
žaliavą. Tokis ūkis kelia kaimo kultūrą ir kai- 
mus daro labai panašius į miestus“. 

Vengrijos sostinė — Budapeštas. 

Paruošė A, P, 


SKURDAS DEL TURTU PERTEKLIAUS 


Jau kelinti metai, kai pasaulis pergyvena 
didžiausią nelaime. Šią nelaimę įprasta va- 
dinti kriziu. Tiesa, apie krizį šiandien bent 
kiek mažiau teberašoma, atrodytų, kad pa- 
dėtis jau linksta gerojon pusėn. Deja, lai- 
mingų prošvaisčių dar nesimato. Bedarbių 
visose šalyse priskaitoma milijonai, skurdas 
brėžia vis platesnį ratą, smaugdamas išblyš- 
kusius veidus. Valstybių vyriausybės, vi- 
soki galvočiai dairosi išeities, bet tuo tarpu 
niekur jos negali surasti. Kai kur bedarbiams 
teikiamos pašalpos, steigiamos vadinamosios 
darbo stovyklos, kur bedarbiai gauna darbo 
su tam tikru atlyginimu, vedami vadinamieji 
viešieji investiciniai darbai, bet tai dar ne 
išeitis, tai dar nereiškia anaiptol viso sun- 
kumo pašalinimo. Tai tik laikinis spragos 
užkimšimas. Bet ir nelengva dabartinėse po- 
litinėse sąlygose išeitis surasti. Daugelis 
kraštų, palyginus su prieškarine padėtimi, 
savo buiti pataisė, bet vis tiek skurdo nepa- 
šalino. 

Šiandie visas pasaulis sudaro vieną didelį 
organizmą, todėl stengiamasi bendromis jė- 
gomis surasti kokią nors iš esamos padėties 
išeiti, bet nieko neišeina. Londono ekono- 
minė konferencija, sušaukta prieš keletą 
metų, buvo organizuojama su didele viltimi, 
bet, pasirodė, kad ir visų valstybių atstovai 
nieko negalėjo sugalvoti, panašiai, kaip nieko 
gero nesugalvota ir nenutarta nusiginklavimo 
konferencijoje. 

Ir iš kur tas minių skurdas? Devyniolik- 
tame šimtmetyje vienas anglų ekonomistas — 
Malthus išrodinėjo, kad ateityje ištiks žmo- 
niją didelis skurdas, žmonės nesuspės tiek 
pagaminti gaminių, kiek bus reikalinga žmo- 
nėms savo gyvenimiškus reikalus patenkinti. 
Jis, mat, buvo pastebėjęs, kad žmonių prie- 
auglis auga geometrine progresija, tai yra, 
kaip: J, 2, 4, 8, 16, 32, 64, 128 ir t.t, tuo 
tarpu, kai gamtos turtai ir apskritai gamyba 
auga tik aritmenine progresija, tai yra, kaip: 
1, 2, 3, 4, 5, 6, 7,8. Jeigu tam tikrus produk- 
tus, kuriuos žmogus perkasi savo reikalams, 
paimsime, kaipo vienetą, tai, begretindami 
Malthus'o paduotą žmonių prieaugli ir pro- 
dukcijos prieaugli, pamatysime, kad vienam 

žmogui atitinka vienas produktų vienetas, 
dviem zmoném—du vienetai, keturiems žmo- 
ném—trys vienetai, aštuoniem zmoném—ke- 
turi vienetai, šešiolikai žmonių —penki viene- 
tai, šimtui dvidešimt aštuoniem žmonėm tenka 
tik 8 vienetai. Toliau šis santykis atrodo dar 
baisiau. Taigi išeina, pagal Malthus'ą, kad 
žmonių prieauglis žymiai greičiau auga, negu 
produktų prieauglis. Pasiremdamas savo iš- 
vadomis, Malthus ėmė išrodinėti gimirnų 
skaičių sumažinimo reikalingumą, kitaip, esą, 
žmoniją ištiksianti baisiausia nelaimė. 

Tiesa, pasaulį ištiko nelaimė, bet ne iš 
tos pusės, kaip Malthus pranašavo. Pasirodo, 
kad jo teorija buvo visiškai klaidinga. Ko- 
dėl? Todėl, kad šiandie, kada technika yra 
negirdėtai išaugusi, pagaminama kur kas 
daugiau, negu žmonės suspėja suvartoti, nors 
žmonių prieauglis nuo Malthuso laikų yra 
gerokai paSokes. Apskaičiuojama netgi, kad 
jeigu pasaulyje būtų keturi milijardai (dabar 
yra 2 milijardai), žmonių tai dar galima būtų 
visi išmaitinti. Šitokią pažangą yra padariusi 
technika! 

Bet kas iš to? Šiandie daugiau yra skur- 
džių ir alkstančiųjų, negu kadaise. Kadaise 
derliumi visi džiaugėsi. Dabartiniais gi laikais | 
derlius yra kai kam greičiau nelaimė, negu 
laimė. Antai, Amerika, Kanada ir Australija 
springsta, prisikrovusios didžiausius sandėlius 
kviečių. Sukrauti kviečiai pūva, trunyje, kvie- 
čiais krosnys kūrenamos, Argentinoje naiki- 
nama kava, kažkuriame vėl krašte žvėjai, 
savo darbdavių įsakyti, leidžia atgal jūron pa- 
gautas žuvis. Tokių keistenybių šiandie pa- 
sitaiko labai daug. Kam visa tai daroma? 
Nagi tam, kad išlaikyti tų prekių aukštesnes 
kainas. Jeigu, pav., sukrautieji kviečiai būtų 
parduodami, tai jų kaina kaip mat nukristų 
ir gamintojai turėtų daug nuostolio, tai jie 
verčiau tuos gaminius laiko sukrovę arba 
sunaikina, negu turi pigiai parduoti. Tuo tarpu 
milijonai žmonių neturi ką burnon įdėti, 

Štai kaip šiandie yra pasaulyje. Šių dienų 
pasauli galima palyginti į tą vargšą, kuris, 
gulėdamos ant aukso skrynios, badu miršta. 


Alm. 


ŽMOGAUS LAIMĖJIMAI 


Kitados susisiekimas per kalnus buvo neįmanomas. Dabargi net per aukščiausius kalnus 
išvesti geležinkeliai, kuriais be vargo važinėja didžiuliai traukiniai. 


Musų gimtasis kraštas 


(iš Tverečiaus padangės ir jos praeities) 


Kiekvieno lietuvio yra šventa pareiga pa- 
žinti savo tautos praeitį. Mūsų jaunajai kar- 
tai, o ypatingai tiems, kuriems teko lankyti 
lietuviškos mokyklos, yra žinomi visi mūsų 
tautos didvyriai, jų garsūs žygiai bei darbai. 
Taipogi žinomi visi didesni miestai, jų kūri- 
mosi, augimo ir smukimo istorija. Tas žinias 
mes randame Lietuvos istorijoje ir geografi- 
joje. Be to, retkarčiais ir mūsų spauda apie 
tai parašo ir tuo nors dalinai supažindina 
savo skaitytojus. Tačiau apie savo krašto 
veikėjus, kaimų ir miestelių istorijas kaip ir 
nežinome. Jei žinome, tai labai maža. O vis 
dėlto tai žinoti yra labai svarbu, reikalinga. 
Juk kiekvieno mūsų krašto istorija yra visos 
mūsų tautos istorijos dalis. 

Kur šiandie mūsų sodybos, kur niukso 
kaimai, bažnytkaimiai, ten mūsų senelių ki- 
tados gyventa. Tuomet kitoks buvo ir krašto 


vaizdas. Mes apie tai sužinome iš mūsų se- 
nelių pasakojimų arba padavimų. Bet, deja,- 
tų senelių — istorikų skaičius diena dienon 
mažėja ir mažėja. Jie su savimi nusineša 
i šaltus kapus brangių turtų mūsų krašto 
praeičiai tirti. 

Todėl. kiekvienam reikėtų, kiek galima, 
daugiau surinkti apie tai žinių ir savo spau- 
doje parašyti. Šiuo kartu nors trumpai čia 
parašysiu apie Tverečiaus apylinkės praeitį. 

Tverečiaus miestelis yra į šiaurės rytus 
už 124 kl. nuo Vilniaus, už 40 kl. nuo Šven- 
čionių ir už 20 kl. nuo Adutiškio. Kuomet 
Tverečiaus miestelis ikurtas, tikslių žinių kaip 
ir neturime. Tik remiantis senų žmonių pa- 
davimais galima tvirtinti, kad stabmeldystės 
laikais jau čia gyveno lietuviai. Jie neva turėję 
ir savo šventyklą, kuri. buvusi Jakštų sodyboje 
(dabar Rožanskio). Bet tam tikėti būtų sunku, 

nes jokių apie tai tvirtinančių ir įrodančių 
dokumentų neturime. Taip pat toje vietoje, 
kur turėjo stovėti šventykla, jokios žymės 
nepasiliko. Vien tik yra aišku, kad tverečėnai 
anksčiau už kitus gretimų parapijų kai- 
mynus buvo priėmę krikščionybę, nes jau 
1501 m. buvo pasistatę pirmąją medinę kata- 
likų baznytéle. Tuo pačiu laiku gretimose 
parapijose, pav., Adutišky, Daugėlišky ir Vy- 
džiuose bažnyčių dar nebuvo. Tverečiaus 
bažnyčios fundatoriai buvo Jurgis ir Mikalo- 
jus Vargelavičiai. Dabar tokių pavardžių nėra 
visoje Tverečiaus parapijoje. Reikia manyti, 
kad tai bus buvę vienuoliai augustijonai, ku- 
rie čia jau anksčiau gyveno. Apie šios bažny- 
tėlės statymą užsiliko kaip ir padavimas—apie 
tos bažnytėlės varpus. 

Prie bažnytėlės stovėjusi aukšta medinė 
varpinė. Betraukiant varpus i varpinę, vienas 
atitrūkęs ir nuriedėjęs stačiai į Tverečiaus 
ežerą. Žmonės visokiais būdais jo ieškoję, bet 
nesuradę. Tik kuomet pradėdavę esamuoju 
varpu skambinti, tuomet nuskendęs varpas 
atsiliepdavęs. Medinė bažnytėlė stovėjo iki 
1905 m. Vietoje jos tais pačiais metais buvo 
pradėta statyti nauja, didelė gotiško stiliaus 
bažnyčia, kuri užbaigta 1908 m. Per Didijį 
karą ji buvo sunaikinta. Bokštai, stogas ir 
viena iš rytų pusės siena buvo gerokai rusų 
kanuolių apšaudyta. Altoriai, grindys ir var- 
gonai vokiečių buvo išrinkti ir išgabenti arba 
vietoje sunaudoti karo reikalams. 

Tuoj po karo, kol bažnyčia buvo šiek tiek 
sutaisyta, kurį laiką pamaldos buvo laiko- 
mos prie Daktarių sodžiaus vokiečių paliktoje 
iš lentų padirbtoje palapinėje. 

1921 m. bažnyčia vėl buvo atnaujinta. 

Nuo vietos pavadinimų dažnai ir apylinkės 
gyventojai gauna panašius pavadinimus. Pav., 
nuo Tverečiaus miestelio vardo ir šios para- 
pijos gyventojus vadina tverečiniais arba tve- 
rečėnais. Ne taip senai dar, o ypač senesni 
apylinkinių parapijų gyventojai vadino ne tik 
tverečiniais, bet ir pociškiniais. Dabartinė 
jaunoji karta tebevadina vien tverečiniais — 
tvereciškiais. 


- 


Pociškiniais tverečėnus vadindavo nuo bu- 
vusio Lietuvos etmono, Trakų vaivados Petro 
Paciaus arba Počio. Jis, būdamas etmonu, 
vaivada, šalia kitų žemių, valdė ir Tverečiaus 
apylinkėje didelius žemės plotus—dvarus. 

Tie dvarai buvo Dysnoje, Didžiasaly, 
Astrave - Papovkoje, Triluščiuose, Svyloje, 
Dzieškaučinoje, Pakalniškiuose, Guntauny- 
kuose - Karaliskiuose, Andriejevkoje, Jociū- 
nuose ir Tverečiuje. Kalbant apie buvusį Tve- 
rečiaus žemių valdovą Petrą Pacių tenka bent 
kiek nukrypti nuo temos ir nors trumpai su- 
sipažinti su Paciais. Paciai buvo žymūs mūsų 
tautos žmonės. Jų giminė buvo plačiai žino- 
ma netik Lietuvoje, Lenkijoje, bet ir kitose 
valstybėse. Iš jų giminės buvo kancleriai, 
etmonai, vaivados. Anais laikas jie lietuvių 
tautos gyvenime vaidino labai svarbų vaid- 
meni. Jie turėjo daug įtakos krašto valdyme. 

Lenkų valstybės, suirutės metu, XVII am- 
žiaus pabaigoje, kada svetimų valstybių val- 
dovai varžėsi dėl Lenkijos sosto, o lenkų 
šlėktų didesnė dalis norėjo išrinkti karalių 
iš lenkų Piastų giminės, tada Pacai arba Po- 
čiai Krištapas— Lietuvos kancleris ir Mikalo- 
jus — didysis Lietuvos etmonas vadovavo tai 
partijai, kuri norėjo karaliaus svetimšalio. Ma- 
tyt, iš svetimšalio Pacai tikėjosi Lietuvai dau- 
giau naudos. Dėlto tarp Lenkijos sosto kan- 
didato Jono Sobieskio ir Počių buvo kilę 
gana karšti ir griežti ginčai. | elekcijos lauką 
(rinkimų aikštę) Počiai buvo atvykę su savo 
kariuomenės pulkais. Sobieskis taip pat atsi- 
vedė savo kariuomenę. Bet vis dėlto Počių 
numatytas kandidatas į Lenkijos sostą ne- 
buvo išrinktas. 

Petras Počius taip pat vaidino svarbų 
vaidmeni politiniame anų laikų gyvenime. Jis 
buvo vienas dalyvių, kurie rašė Lietuvos sta- 
tutą — tą didijį mūsų tautos anų laikų kultu- 
rinio gyvenimo paminklą. 

Počiai buvo lietuviai patrijotai. Anais lai- 
kais dvarai mūsų liaudį nutautindavo, tuo 
tarpu Počių dvarai lietuvybę palaikė. Todėl 
tverečėnai ir pasiliko geri lietuviai. 


(B. d.). 


Kas žmogui širdis — tas tautai spauda, tad, remk ir platink jaunuoli, lietuvišką spauda. 

LIAUDIES SVIETE- 
JAI SU SAVO VADU 


Mokytojai, susivažiavę į va 
saros kursus, kalbėjosi su 
a.a. ilgamečiu D-jos pirmi“ 
ninku kun. prof. P. Krau- 
jeliu ir dalijosi patirtais so- 
džiuje įspūdžiais. 


COE TTT ESTA TASTE 


biet. Mokyt. S-gos Švenčionių skyriaus dešimtmetis 


Šių metų gruodžio mėn. 6 d. sukako 10 
metų, kai buvo įkurtas Lietuvių Mokytojų Sz- 
jungos skyrius Švenčionyse. Kadangi šis sky- 
rius Švenčionių padangėj yra išvaręs gilią 
kultūrinę vagą ir tuo garbingai yra įsirašęs 
mūsų tautos kultūros ir mūsų krašto adbu- 
dimo istorijos lapan, pravartu ir mums, šio 
krašto lietuviškajam jaunimui, susipažinti su 
šio krašto jubiliato gražiai ir darniai nuveik- 
tais darbas bei pasiektais laimėjimais. 

Kaip visur kitur, taip ir Švenčionių krašte 
prieš 10 metų buvo tamsoka. Daug kur ant 
lietuviško tako stygsojo kerai, šiaudinių pa- 
stogiy bakuzése gludéjo tamsa ir mėgino 
kaskart plačiau ir giliau leisti savo šaknis. 
Todėl ne rožėmis buvo klotas šioj padangėj 
dirbančio šviesos neséjo—lietuvio inteligento 
kelias. Bet vis dėlto kai kur ruseno dar švie- 
sos troškulys, noras šviestis, tobulėti. Reikėjo 
tik stipresnės kibirkšties, tik skaidresnio švie- 
sos spindulio, kuris pabudintų lyg apsvaigusi 
mūsų tautieti ir stumtelėtų jį tautinio bei 
kultūrinio atbudimo kelian ir pavedėtų žen- 
giant pirmuosius dar netvirtus žinksnius. 

Čia jam į pagalbą ateina lietuvis moky- 


we . 


tojas. Tiesa, šių dienų akimis žiūrint, tų laikų 
mokytojams trūko specialaus išsimokslinimo, 
bet tą trūkumą atstojo entuziazmas ir pasi- 
šventimas dirbti apšvietos bei kultūros darbą. 
Nors buvo nepavydėtinos darbo sąlygos, mo- 
kytojas tačiau dirbo ištisus metus. Mokslo 
metais mokindavo vaikučius, šviesdavo jau- 
nimą, rengdavo jiems kursus, padėdavo jau- 
nimui rengti vakarus, platindavo lietuvišką 
spaudą, vasaros gi atostogų metu pats sėdė- 
davo mokyklos suole, kur gilindavo savo ži- 
nias ir rengdavosi kitų metų darbams. Poka- 
riniais metais lietuvių mokytojų būrelis buvo 
negausus, bet kasmet jis augo, didėjo. Padi- 
dėjus mokytojų šeimai, atsirado bendri šioje 
padangėje dirbančių mokytojų reikalai, ben- 
dri klausimai, kurie pagimdė profesinės or- 
ganizacijos steigimo reikalą. Įsikūrus Lietuvių 
Mokytojų Sąjungai Vilniuje, netrukus Šven- 
čionių padangės mokytojai, Justino Grybau- 
sko, Vlado Šiekštelės ir Silvestro Švogžlio va- 
dovaujami, pradėjo rūpintis atskiro skyriaus 
steigimu. Ilgai laukti nereikėjo. Jau 1926 m. 
gruodžio 6 d. buvo sušauktas organizacinis 
steigiamasis Švenčionių apylinkės lietuvių mo- 

kytojų susirinkimas ir "buvo; įsteigtas Lietuvių 
Mokytojų Sąjungos skyrius Švenčionyse. 
Susirinkimas buvo gausus ir tvėrė dvi die- 
nas. Jame dalyvavo beveik visi Švenčionių 
Švietimo Draugijos „Ryto“ mokytojai. Atva- 
žiavo svečių ir iš Vilniaus. Susirinkimo daly- 
vių nuotaika buvo labai gera, pakilusi. Susi- 
rinkusių tarpe vyravo didelis entuzijazmas, 
susikaupimas ir ryžtumas veikti. Buvo nu- 
tarta įsteigti! knygynas, skaitykla, klūbas ir 
kita. Kad visa tai sėkmingiau vystytųsi, nu- 
tarta mokėti 2°/, savo algos į bendrą kasą. 
I pirmąją valdybą buvo išrinkta: Justinas 
Grybauskas — pirmininkas, a.a. Justynas Po- 
vilėnas—vicepirm. ir Veronika Jurkevičiūtė— 
sekretorius. Be to, tuoj buvo įsteigta ir literatų 
sekcija, kuriai pirmaisiais tmetais vadovavo: 
V. Pakalkaitė ir J. Grybauskas, artistų sekcijai— 
Z. Bečelytė ir V. Šiekštelė. | draugų teismą, 
kuris turėjo rūpintis narių drausmės palai- 
kymu ir jų nesusipratimų aiškinimu, išrinkta 
M. Paukštienė ir R. Bagdonas. Valdyba ėmėsi 
darbo. Buvo surastas ir nusamdytas butas, pra- 
dėta rūpintis knygynėliu ir būtiniausiu inven- 
toriumi. Laikui bėgant skyriaus veikimas plė- 
tėsi ir tobulėjo. Bet užėjusi nauja mūsų gy- 
venime audra kuriam laikui vėl nuslopino 


sėkmingą skyriaus veiklą. Daug mokytojų ne 
dėl savo noro nustojo darbo. leškodami duo- 
nos nukeliavo į tolimus Argentinos ar Brazi- 
lijos' kraštus. 

1930-32 m. L. M. Sąjungos Švenčionių sky- 
rius mėgina atbusti. Knygynėlis pamažu ima 
augti. *Jame atsiranda jau per 1000 įvairaus 

turinio knygų. Ruošiama pedagoginio turinio 
paskaitos, pavyzdinės pamokos, rajoninės kon- 
ferencijos. Buvo manoma net savo laikraštis 
leisti. Bet ir vėl sutrukdomas darbas. Daug 
skyriaus narių, netekę savo mokyklose darbo, 
eina kaiman dirbti kaipo tėvų samdomi na- 
minio mokymo mokytojai. Nors ir sunkios 
buvo darbo sąlygos, rankų tačiau bejėgiškai 
nenuleidžiama. Rūpinamasi ką tik sumanytu 
įsteigti muziejum, atgaivinama ir pagilinama 
veikla apmirusios literatų sekcijos, pertvar- 
komas ir padidinamas savas knygynas, stip- 
rinama narių sugyvenimas ir rūpinamasi, kad 
tarpusavio santykiai būtų kuo geriausi. 

Per dešimties metų laikotarpį skyriaus 
knygynas pašoko iki 2061 tomo knygų. Iš jų 
823 tom. pedagoginio turinio; 1240 t. beletri- 
stinio; lietuvių k. yra 1293 t., lenkų k. 712 
tom., rusų k. 43 t. ir vokiečių k. 15 t; tarp 
ko kito yra keletas šimtų dubletų ir daug 
periodinės spaudos kompletų. Reikia paste- 
bėti, kad Šv. L. Mok. skyriaus knygynas yra 
puikiai sutvarkytas; visos knygos įrištos. Jis 
yra to krašto inteligentijai svarbus kultūros 
židinys. 

Apie skyriaus veiklą pirmame dešimt- 
metyje byloja tokie skaičiai: per tą laiką 
buvo sušaukta per 13 visuotinių skyriaus na- 
rių susirinkimų, 60 valdybos posėdžių, paskai- 
tyta 40 įvairaus turinio paskaitų. Be to, sky- 
rius suruošė mūsų didiesiems tautos vy- 
rams pagerbti daug viešųjų akademijų. 

Šiais metais skyrius turi 98 narius: 39 yra 
tėvų samdomi mokytojai, 16 jų dirba Šven- 


BURYS SVIETEJU 


Liet. Mokyt S-gos Sven- 
čionių skyrius dažnai šauk- 
davo savo narių suvažia- 
vimus. Vaizdelyje matome 
1935 metų suvažiavimo 
dalyvius. 


čionių „Ryto“ mokyklose, 6 — valstyb. moky- 
Klose, 4 gimnazijoje, 4 veda skaityklas, 3 mo- 
kytojauja „Kultūros“ mokyklose ir 26 bedar- 
biai. Švenč. Liet. Mokyt. skyrius dėjo daug 
pastangų, kad jo nariai pažintų savąjį kraštą. 
Tuo tikslu buvo ruošiamos bendros išvykos 
į ižymesnes mūsų krašto vietas. Tiesa, kad 
ši organizacija buvo užsibrėžusi platesnius sie- 
kius. Deja, ne dėl jos pačios kaltės tie siekiai 
nebuvo realizuoti. Tačiau, nežiūrint visų kliū- 
čių, ši organizacija suvaidino labai svarbų 
vaidmenį, ugdydama savo narių tarpe vieny- 
bės jausmą, padėdama jiems lavintis pedago- 
gijoje, supažindindama su pasaulinės literatū- 
ros vertingiausiais kūriniais, stiprindama jų 
tarpe išvermę ir paskatindama juos kūrybiniu 
atžvilgiu. 

Nemaža Švenč. Liet. Mokytojų skyriaus 
pasidarbuota renkant mūsų liaudies kultūros 
senienas. Turtinga to darbo išdava — muzie- 
jus, kuriame yra virš 500 įvairių eksponatų: 
kirvukai, kirstukai, girnos, adados, seni molio 
puodai, įvairios šukos, apykaklės, apyrankės 
ir kiti papuošalai, rėčiai, rūpintojėliai, taboki- 
nės, verpsčiai ir t.t. Be to, numizmatikos sky- 
riuje yra per 200 įvairių valstybinių pinigų ir 
medalių. Šiek tiek yra senų knygų, doku- 
mentų ir daug tautosakos. 

Iš šios, kad ir kuklutės, apžvalgos matome, 
kad Švenčionių mokytojija, susibūrusi į pro- 
fesine organizaciją, per pirmąjį 10-meti dar- 
niai, sutartinai dirbo ir daug nuveikė. Jos nuo- 
pelnus šiam kraštui ir visai mūsų tautai tin- 


SVIETEJU 
VADOVYBE 


Siy mety L. M. S-gos Sven- 
čionių skyriaus va'dyba. 
Sėdi iš kairės: M. Gudė- 
nas— pirmininkas, St. Taš- 
kūnaitė — valdybos narys, 
V. Šiekštelė — vicepirm. 
Stovi: V. Maminskas—se- 
kret. ir J. Švogžlys — 
knyg. ir iždininkas, 


kamai įvertins ateities istorikai, o mums tuo 
tarpu malonu tik pasidžiaugti gražiais jų laimė- 
jimais ir palinkėti, kad ir kitus dešimtmečius 
palaima lydėtų taip pat gausiais ir vertingais 
mūsų kraštui ir visai tautai nudirbtais darbais. 


Šio mėnesio 6 — 7 d. šių metų skyriaus 
valdyba surengė sukaktuvių minėjimą, kuris 
buvo pradėtas iškilmingomis Švenčionių baž- 
nyčioje pamaldomis. 

Vakare Švenčionių „Ryto“ D-jos salėje 
buvo iškilmingas susirinkimas, kurį atidarė 
skyriaus pirmininkas M. Gudėnas pritaikinta 
kalba. Po to buvo pakviesta garbės prezidiu- 
man šie asmens: Švenčionių „Ryto“ D-jos pir- 
mininkas d-ras A. Rymas, Švenčionių Lietu- 
vių gimnazijos direktorius A. Mačionis, Cei- 
kinių klebonas kun. Varanavičius, Lietuvių 
Mokytojų S-gos Centro Valdybos pirmininkas 
inž. J. Jankauskas, Švenčionių „Ryto“ valdy- 
bos sekretorius A. Maldžiūnas ir skyriaus stei- 
gėjas mokyt. V. Šiekštelė, 

Sudarius garbės prezidiūmą buvo sveiki- 
nimai: Švenčionių „Ryto“ draugijos vardu 
sveikino dr. A. Rymas, Lietuvių Mokytojų 
Sąjungos ir Lietuvių Ūkio d-jos—inž. J. Jan- 
kauskas, Švenčionių Lietuvių gimnazijos — 
direktorius A. Mačionis, „Kultūros“ — stud. 


V. Čepulytė, „Lietuviško Baro“ — redaktorius 
inž. M. KrauZlys, „Vilniaus Zodžio“-—stud. J. Ci- 
cėnas, Ceikiniųšparapijiečių — kun. Varanavi- 
Liet. Intelig. Visuomeniškai - Bičiuliško 
Klubo ir „Jaunimo Draugo“ — 


čius, 
„Romuvos“ 


redaktorius A. Burokas, Sv. Kazimiero D-jos 
ir „Vilniaus Aušros“ —R. Bagdonas, „Vilniaus 
Rytojaus“ — liter. S. Urbonavičius, Viln. Liet. 
Studentų S-gos—stud. VI. Blažys, Švenčionių 
Liet. gimnazijos mokin. liter. „Ąžuolo“ kuo- 
pos—mokin. Br. Miškinis, Vyt. Didžiojo skautų 
draugovės—M. Gaidelis. 


Be to, gauta daug sveikinimų telegramo- 
mis ir laiškais. Sveikino: p. p. Stašiai, dir. 
M. Šikšnys, Viln. „Ryto“ D-jos pirm. kun. 
K. Čibiras, Mokslo, Meno ir Liter. D-jos pirm. 
kun. šamb. A. Viskantas, Advok. A. Juknevičius, 
V. Budrevičius, kun. dek. Gailiušas, kun. N. Vai- 
šutis,kun. Mikaila, Šlapeliai, Horodničiai ir daug 
kitų. 

Po sveikinimų skyriaus pirmininkas M. Gu- 
dėnas skaitė apžvalginę skyriaus veikimo pa- 
skaitą. 


Po to buvo koncertinė dalis. Mokyt. M. Lu- 
žytė, akompanijuotant E. Palevičiūtei, padai- 
navo keletą dainelių. 

P-lė E. Palevičiūtė paskambino fortepionu 


VYTAUTAS 

Budėk, jaunime, 

Šviesa ginkluokis, 

Tuomet bus gera, 

Tu nedejuosi... 
„Jaunimo Draugas“ 
Tavo bičiulis, 
Svetimas raugas 
Tebus pražuvęs! 

LITERATŪROS MEGEJAI 


L. M. S-gos Švenčionių Skyriaus litc- 
ratų sekcijos šių metų valdyba. Sėdi: 
VI. Šiekštelė—vice pirm.,M. Gudénas— 
iždinin. Stovi: V. Cicėnas — narys be 
ypatingų pareigų, E. Horodničiūtė—pir- 
minin. ir J. Vinciūnas — sekretorius. 


Ciurlionies ir Gruodžio kūrinius. Be to, mokyt. 
M. Krinickaitė padeklamavo. keletą '*ilių. 

Po to buvo surengta skyriaus nariams ir 
svečiams vaišės-arbatėlė. 

Kitą dieną buvo skyriaus literatų sekcijos 
susirinkimas, kuriame mokytojas V. Šiekštelė 
skaitė referatą, M. Krinickaitė— dramos kūri- 
nėlį, V. Šiekštelė—eilėraščius ir V. Cicėnas— 
jumoristinį kūrinėlį. 

Per laisvuosius sumanymus buvo tartasi mu- 
ziejaus buto padidinimo reikalu. Buvo nutarta 
Kalėdų atostogų metu sušaukti literatų sekcijos 
susirinkimą ir surengti literatūrinį teismą. 

Vakare skyriaus nariai- mokytojai suvai- 
dino Vaičiūno 4 veiksmų dramą „Vergijos 
Griuvėsiuose“. 

Baigiant tenka paminėti. gražiai išleistas 
iliustruotas skyriaus veikimo dešimtmečiui 
paminėti almanachas „Švietimo takais“, kur 
idėta visa eilė informacinio, beletristinio ir 
pedagoginio turinio straipsnių bei keletas ei- 
lėraščių. Almanachą redagavo M. Gudėnas. 

A — nas, 


Budėk, įaunime!... 


Tas Draugas žada 

Dažnai lankyti, 

Daug gražių žygių 

Jus pamokyti. ` 
Kalėdų proga 
Į darbą stokim — 
„Jaunimo Draugą“ 
Prenumeruokim! 


O. M. 


Motinėle, sengalvéle, 
Kam laimés linkéjai, 
Kam sakei, kad ten, kur zengsiu — 
Keliai bus tik lygiis. 


Kam sakei, kad didzia meile 
Bus dienos kaišytos, 

Kad rasiu aš baltą miestą 
Ziedais nubarstytą. 


Kam sakei, kad kryžkelėje 
Tik vėjas dainuoja, 

Kod nėra juodų šešėlių, 
Ten žvaigždės man moja. 


Teka, plaukia upės plačios, 
Dangun kalnai stiepias, 
Bet nėra vis, motinėle, 

Tik laimužėn tako. 


Nėra meilės didžiadvasės, 
Keliai vis vingiuoti, 

Ir klaikiais juodais šešėliais 
Man dienos nuklotos. 


Ugdykime pasitikėjimą savimi 


Motto: Pasitikėjimo galioje yra pajėga, 
ir silpniausi esti tie, kurie netiki savimi ir 
savo jėgomis. Bovee. 


Gyvenime yra dvi žmonių rūšys. Vieni 
gyvenimo keliu eina drąsiai pakėlę galvas, 
su dideliu pasitikėjimu savimi ir savo jėgo- 
mis. Kiti — pilni gražiausių sumanymų, tik 
džiaugiasi jais, kaip maži vaikai, gulėdami 
Ilopšiuose, aukštai parištu obuoliu, šypso, kly- 
kia ir, sužavėti gražumu, džiaugsmingai skere- 
čioja rankomis. Pirmiesiems nepasisekimas, 
kliūtys — nesuprantami žodžiai, reiškiniai. 
Jiems gyvenimas ir jie gyvenimui. Jų ran- 
kose gyvenimas tai lanksti medžiaga, iš ku- 
rios jie daro viską, kas jiems patinka. Ant- 
riems—gyvenimas panašus į kankynę, vargų 
naštą. Gražiausi sumanymai, kurie jų galvose 
iškyla, jiems vieniems nepasiekiami, jie ne- 
gali ir nedrįsta prie jų artėti. Platesnis užsi- 
mojimas juos baido, pasigirsta bematant 
šauksmas — tatai neiveikiama! Tokie žmonės 
amžinai laukia palaimintos, išganingos rankos, 
kurioji juos nuvestų prie jų sumanymų bei 
siekių. Ir jei toji parama iš šalies būtų, tai 
ir jie šį tą pasiekti galėtų. 

Tarp tų dviejų rūšių žmonių skirtumas tik 
toks: pirmieji pasitiki savimi, savo jėgomis, 
antrieji — neturi to pasitikėjimo. 


Pasitiki savimi žmonės yra gyvenimo ku- 
rėjai ir visokios pažangos nešėjai. Žmogus, 
pasitikis savimi, savo jėgomis, itempes visas 
savo dvasios pajėgas, nepaisydamas nei gy- 
venimo nepasisekimų, nei kliūčių, nuosekliai 
ir atkakliai siekdamas to, ko yra nusistatęs 
pasiekti, visada tai pasieks ir teisingai laimėtu 
pasisekimu galės didžiuotis ir džiaugtis. Pasi- 
tikėjimas savimi persunkia visą žmogaus pri- 
gimtį ir asmenybę, energija, pažadina jame 
užsispyrimą ir kovos jausmą. Nuo pasitikėjimo 
savimi pareina žmogaus pasisekimas, žmo- 
gaus laimė. 

Tokia žmogaus asmenybėje pakurta pasi- 
tikėjimo energija turi reikšmės ne tik vie- 
nam asmeniui, bet ir platesnei visuomenei, 
tautai ir Žmonijai. Ir jei ne ta jėga, ne tas 
gilus visą žmogaus prigimtį apimąs pasitikė- 
jimas savimi, šiandie neturėtume nei tos vi- 
suomenės santvarkos, nei tų didžių garbingų 
atminimų, kuriais, kaip tauta ir visuomenė, di- 
džiuojamės, nei bendrai tų kultūros laimėjimų, 
kuriais mums tenka naudotis. Šių dienų gy- 
venimas, jo pažanga, yra žmogaus kovos vai- 
sius, kurion tegalėjo jis stoti tik pasitikėda- 
mas savimi, tvirtai save itikines ir pasiryžęs 
tą kovą laimėti. Stingant valios, griežto įsiti- 
kinimo ir pasitikėjimo savimi, viso to zmo- 

nija nebuty galéjusi pasiekti. Taigi pasitikéji- 
mas savimi kuria žmogaus dabartį ir ateitį. 
Gyvenimo karaliai yra tie, kurie pasitikėdami 
savimi, moka galėti —sako Kolyle. „Pasitikėji- 
mas savimi rodo vidaus pajėgas“ — tvirtina 
Svett-Marden'as. Pasitikėjimo savimi didumo 
laipsnis yra reiškėjas atskiros žmogaus dva- 
sios patvarumo. Juo žmogus daugiau savimi 
pasitiki, juo jis yra vertesnis. Juo atskira 
bendruomenė (organizacija) ar tauta savimi 
turi daugiau pasitikėjimo, juo yra stipresnė, 
juo daugiau savoje kaupia energijos ir ištver- 
mės. Todėl norint gyvenime vadovauti, norint 
ji suimti kietai į savo rankas, norint stovėti 
gyvenimo pryšaky, o nesivilkti jam paskui, 
reikia turėti savim pasitikėjimo, o jei truksta— 
skiepyti jo, ugdyti. 

Mes, lietuviai, dešimtmečiais gyvenę, augę 
nepalankiose, stačiai svetimose sąlygose, esa- 
me netekę daug brangių savo būdo savybių. 
Užspausti kietoje rūsų priespaudoje, nejsteng- 
dami vjenu pasispyrimu ištrukti iš to geležinio 
kevalo, kurian mus svetimieji buvo uzkauste, 
privertė mus lenktis gyvenimo aplinkybėms, 
pripratimo mus abejingai žiūrėti į mūsų pa- 
čių pastangas ir darbus. Uzslopino pasitikėji- 
mą savimi, savo jėgomis, užgniaužė mumyse 
brangiausias dvasios pajėgas. 

Mūsų tėvai, seneliai, eidami sunkią bau- 
džiavą, lenkés ponams, dvaro prievaizdoms 
ir kiekvienam gelumbiniam švarkui, leidos 
plakami ir į šunis mainomi, ir, paskende juo- 

Mūsų jaunimas noriai skaitė ir 
kaip išgalėdamas mokslinosi, 
semdamas žinias liet. skaityklo- 
se. Vaizdely Randamonių (Mar- 
cinkonių valsč. Gardino apskr.) 
Liet. Šv. Kazimiero skyriaus na- 
riai prie buv. „Ryto“ skaityklos. 


dam nusiminime, vien savo dainose savo 
skausmus, vargus reiškė, dainuodami: „Oi eisim, 
eisim, mes čia nebūsim, čia nebe mūsų že- 
melė“... Kokia gili ir baisi tautos tragedija! 
Lietuvis, kuris amžių amžius mylėjo savo 
tėvų Sali, kuris savo krauju gynė ją nuo už- 
puolikų, vėliau, vargo prispaustas, gera valia, 
savo vargo dainoj išsigina, atsisako jos! 

Praėjus sunkiai baudžiavai, lenkémés rusų 
žandarams, urednikams ir kitokiems „činau- 
nikams“, kurie, kaip juodi varnai, švaistės po 
Lietuvos sodybas. 

Vokiečių okupacijos metu geležimi pakal- 
tas vokiečio batas pamynė visokį žmoniškumą 
ir teisėtumą. „Kultūringieji“ vokiečiai, kurie 
dar ir šiandie mums pasiunčia azijatų (lauki- 
nių) vardą, už pusės varsto reikalavo nusiimti 
prieš juos kepurę, šeimininkavo mūsų aruo- 
duose ir prie savo arklių uodegų prisiraišioje 
gainiojo mūsų krašto žmones. 

Ir visa tai su didžiausiu kantrumu mes 
sukandę dantis kentéme. Ir tose svetimose, 
tose nepakenčiamose sąlygose lietuvių tautos 
kartų kartos yra suaugusios ir subrendusios. 

Ir mes esame tų nepakenčiamų sąlygų 
vaikai, kuriems buvo kalte kalama į galvą, 
kad esame jau mirusi tauta, kad patys nebe- 
pajėgsime atsistoti ant kojų. Visa tai pripra- 
tino mus į kiekvieną naują žygį, i kiekvieną 
platesni užsimojimą žiūrėti abejingai. Visa 
tai, kas mūsų pačių jėgomis išauklėta, išpuo- 
seléta, mums patiems atrodo nublukusiais, 


STUDENTAI 
SVECIUOSE 


Pere'tą vasarą būrelis mū- 
sų studentų lankė mūsų 
kraštą, norėdamas geriau 
jį pažinti. Vaizdely mūsų 
studentai pas kun. Bud- 
reckį Vasiūnų klebonijoje, 


labai menkaverčiais dalykais prieš užsienio 
prašmatnybes. 

Ir kaip dažnai kiekviena padaryta mums 
skriauda, nelaimė, palydima žodžiais: Dievo 
valia. Juk tai nejėgumo riksmas! Tai viešas 
prisipažinimas, kad mūsų jėgomis gyvenimas 
nepakeičiamas, kad ne mes gyvenimą tvar- 
kome, bet pats gyvenimas neša mus savo 
srovėje, kaip mažutį šipulėlį. 

Taip sakydami mes nepasisakome prieš 
tixyba arba krikščionybę. Krikščioniškoji do- 
rovė, krikščioniškas mokslas, kaip tik moko 
ir reikalauja iš žmogaus darbštumo, patvaru- 
mo ir pasitikėjimo savimi. 

Gyvename labai reikšmingą laiką. Visame 
pas mus vyksta persilaužimas. Kas ištisais 
šimtmečiais mums buvo sutrukdyta, tai no- 
rime keliais metais pavyti, ištiesti, kaip kituose 
kraštuose. Kartu matome, kad gyvenimas 


niavimas, lenktyniavimas didėja ir ateity tie 
išsilaikys, tie pirmieji eis, kas turės daugiau 
ištvermės, pasitikėjimo savimi. Visa tai rei- 
kalauja iš mūsų pasitikėjimo savimi, drąsos 
ir didelės energijos. 

Dėliai to stiprinti ir ugdyti kiekviename 
lietuvyje-ėje pasitikėjimą savimi, pasitikėji- 
mą tautos ateitimi, pasitikėjimą kiekvienam 
kilnesniam pasiryžimui ir darbui, mūsų orga- 
nizacijų, visuomenės ir šiaip pavienių sąmo- 
ningų asmenų, kurie tik savo tautai trokšta 
gera ir laimės, yra didžiausioji prievolė. 

Tiesa, negalime sakyti, kad mumyse to 
pasitikėjimo savimi nėra arba kad jo ypatin- 
gai stigtų, tačiau negalime tvirtinti, kad jo 
turime tiek, kiek reikia, arba, kad jo po to- 
kios ilgos nelaisvės, nereikėtų mumyse stip- 
rinti. Tad ugdykime mūsų susibūrimuose, 
mūsų visuomenėje ir tautoje savimi pasitikė- 


kasdien vis darosi sunkesnis, kad tarp jimą, tuomet nereikės bijotis, drebėti dėl 
atskirų tautų ir valstybių kasdien rungty- ateities. 

o o TY eee A 
L. BUROKAS Prisimenu 


Lyg sapnas, lyg aidas praéjo 
Tas vaizdas gražiųjų dienų, 
Tai žaliapievė vasarėlė, 
Motuté margaspalvių žiedų. 


Vakarai vasaros gražieji vaidenos, 
Žiedai margaspalviai plačiųjų laukų, 
Kai saulė tekėjo ir slėpės už šilo, 
Kaip bavo sieloje ramu. 


Gegutė kukavo šakose medelių, 
Graudino man širdį labai... 
Ilgiuos ir laukiu šiandieną, 
Kad grįštų anie vakarai. 

KIPRAS PETRAUSKAS 


Šio mėnesio 21 — 22 d. Kaune bus iš- 
kilmingai pagerbtas didysis lietuviškos dai- 
nos meno kūrėjas, Lietuvos operos steigėjas 
ir geriausias jos artistas—tenoras Kipras Pel- 
rauskas. Tai bus minimas jo 25 metų scenos 
darbo jubiliejus. Pirmąją minėjimo dieną įvyks 
iškilmingas aktas—akademija, antrąją — spe- 
cialiai ruošiamas vakaras, dalyvaujant pačiam 
Jubiliatui. Be to, Jubiliatas bus pagerbtas 
atskira dovana, spaudos leidiniu, filma ir visu, 
kas jo asmenybę galėtų kuo ryškiausiai iš- 
kelti. 

Ta proga mes, Vilniaus krašto jaunimas, 
susipažinkime su Kipro Petrausko gyvenimu 
ir jo atliktais darbais, o ypatingai įsidėmė- 
kime, kaip jis praleido savo jaunąsias dienas 
ir kaip iškilo į dainos meno aukštybes. 

Kipras Petrauskas gimė 1886 metais lap- 
kričio 10 d. Ceikiniuose. Jo tėvas buvo pa- 
prastas vargoninkas. Kipras buvo iš eilės jo 
šeštas sūnus. Dar mažas būdamas ėmė do- 
mėtis muzika, su kuria jį supažindino jo tė- 
vas ir vyresnysis brolis Mikas. Turėdamas 
vienuolika metų, jau smuikavęs ir gana gerai 
dainavęs. Tėvas ir brolis, matydami mažojo 
Kiprelio muzikalius gabumus, stengėsi jį greitu 
laiku daug ko išmokyti. Jie dažnai jį versdavo 
smuikuoti ir skambinti. Tas mažajam Kipre- 
liui ne visuomet patikdavo. Jis muziką nors 
ir mėgdavo, bet jos pamokų nekentė. Ir buvo 
toks laikas, kad visai nenorėjo nei smuikuoti, 
nei skambinti. Jis buvo tokio būdo, kad jam 
prievarta nieko negalima būdavo įkalbėti. Kai 
geruoju buvo raginamas,—visuomet stropiai 
paruošdavo pamokas; bet baramas, baudžia- 
mas niekuomet nesiduodavo palenkiamas. Jis 
mesdavo visa ir pasprukdavo pas savo drau- 
gus žaisti arba eidavo paupėn gaudyti žuvų. 

Bet tėvui ir broliui rūpėjo, kad Kipras 
kuo greičiausiai išmoktų muzikos ir kad būtų 
vargoninku. Todėl jam palenkti kartais imda- 
vosi visokių priemonių. Brolis Mikas, norė- 
damas ji išmokyti muzikos gaidų, pritraukė 
ji bažnytinian orkestran ir davė jam mušti 
bugną... Kiprui bugnas patiko, ir jis ėmėsi 
mokytis bugno muzikos gaidų. Pramokes 
mušti bugną, pirmą kartą viešai pasirodė or- 

kestre turėdamas 7—8 metus. Tai buvo Ka- 
lėdų nakti per Bernelių mišias. Dirigentas 
pirmąsias mišių dalis griežė vargonais. Orkes- 
trantai laukė, kada jiems reikės griežti. Rim- 
čiausiai laikėsi mažasis bugnininkas. Kiti or- 
kestro dalyviai prie savo pulpitų buvo prisi- 
klijavę žvakutės, o Kipras turėjo šalia saves 
padėjėją, kuris žvakutę laikė rankoje. Bet, 
deja, ši aplinkybė pirmajam Kipro pasirody- 
mui pakenkė. Pradžioje jis mušė bugną gerai. 
Dirigentas buvo nustebintas jo klusnumu ir 
dideliu naujam darbui atsidavimu. Jis džiau- 
gėsi, kad Kipro bugnas nei pasilieka, nei ne- 
siskubina, kaip tik pataiko taktan. Bet staiga 
bugnas pradėjo atsilikti net dviem taktais. 
Dirigentas dar labiau nustebo, kai išgirdo, 
kad šalia jo stovis su žvake padėjėjas ėmė 
visa gerkle rėkti... Paskiau paaiškėjo, kad pa- 
dėjėjas besikraipydamas buvo numetęs Kipro 
gaidas. Kol sugraibstė, kol pakėlė —jau buvo 
atsilikes. Kai pajuto, kad jau nebepasivysiąs, 
netekęs kantrybės, visą pykti nukreipė į savo 
padėjėją, kuriam kirto pilvan ta pačia buo- 
žele, kuria mušė bugną. Padėjėjas ir suriko... 

Toks buvo Kipro pirmas pasirodymas or- 
kestre, kai jo tėvas vargoninkavo Labanore. 

Toliau Kipras mokėsi griežti ir dainuoti 
Gervėčiuose, kur jis jau galėdavo valdyti var- 
gonus ir vesti bažnytinį chorą. Muzikoje jis 
darė didelę pažangą. Buvo laikas, kada labai 
mėgo smuikuoti. Orkestre dalyvaudamas jau 
bugno nemušė, bet griežė smuiku. Ypatingai 
mėgo dainuoti. Jis prie dalyvavimo choruose 
buvo įpratęs iš mažens. Daugiausia įgudo 
Gervėčiuose, kur su broliu Miku buvo sudarę 
visoje apylinkėje tuomet pagarsėjusį 80 žmo- 
nių chorą ir 30 žmonių orkestrą. Jis daly- 
vaudavo chore ir pats chorui vadovaudavo. 
Orkestre dalyvaudavo tai su smuiku, tai su 
pučiamuoju instrumentu. Vėliau, broliui Mikui 
išvykus į Petrapilio konservatoriją, Kipras Ger- 
vėčiuose buvo pasilikęs vienas. 

Toliau Kipras vargoninkavo Onuškyje. Ten 
dar daugiau įgudo, nes jam padėdavo iš kon- 
servatorijos atvažiuodamas brolis Mikas. 

Atėjo audringi 1905 Metai. Kipras susidomi 
lietuvių tautiniu ir visuomeniniu darbu. Jis 


dažnai atvyksta i Vilnių, kur jo brolis Mikas 
jau ruošė dainos ir muzikos vakarus. 

Kipras pradeda garsėti 1906 metais. Tuo- 
met jo brolis rengia Vilniuje koncertus, va- 
karus ir stato pirmąją operą „Birutę“ ir ope- 
retę „Malūninkas ir kaminkrėtys“, kurių svar- 
biausių artistų roles atlieka Kipras. Jo balsu 
publika susižavi. Giria ne vien lietuviai, bet ir 
kitataučiai. Lietuvių visuomenė susirūpina jo 
ateitimi. Laikraštyje „Vilniaus Žiniose“ ide- 
damas į visuomenę atsišaukimas, kurį pasi- 
rašo A. Smetona, kun. V. Mironas ir D. Ma- 
linauskas. Atsišaukime raginama visuomenė 
šelpti talentingus lietuvius ir padėti išvykti 
į konservatoriją gražiai pasirodžiusiam, aukš- 
tam, maloniam tenoriui Kiprui Petrauskui. 

Taip ir įvyksta. Visuomenės ir brolio pa- 
dedamas Kipras patenka į Petrapilio konser- 
vatoriją, kurią baigdamas sudomina savo ta- 
lentingu dainavimu žymiausius rusų muzikos 
ir dainos žinovus. Jų traukiamas Kipras pra- 
deda dainuoti Petrapilio Marijos teatre, kuris 
tuomet buvo vienas garsiausių visoje Euro- 
poje. Kipro vaidinimas Petrapilio visuomenei 
padaro didelį ispudi. Teatro vadovybė padaro 
su juo sutartį ir jis pasilieka nuolatiniu ope- 
ros artistu. Pradžia buvusi nelengva, bet tvir- 
tas pasiryžimas ir nepaprastas Kipro darbštu- 
mas viską nugalėjo. Netrukus Kipras tapo 
didžiausia Rusijos teatrų garsenybe. 

Bet ir tuo laiku Kipras neužmiršo esąs 
lietuvis; jis ir toliau rūpinosi savo krašto ir 
savo tautos ateitimi. Turėdamas atliekamo 
laiko, lankė lietuvių vakarus, vadovavo lie- 


tuvių chorams ir vasaros atostogų laiku 
įvairiose Lietuvos vietose rengdavo kon- 
certus. 


Po Didžiojo karo Kipras Petrauskas su- 
grįžta į Lietuvą. 1920 metais, Vilniuje esant 
Lietuvos kariuomenei, Kipras su savo broliu 
Miku surengia Miesto salėje didelį koncertą, 
kuriame dainuoja su dideliu pasisekimu. Po 
to persikelia į Kauną ir suorganizuoja Lietu- 
vos operą, kuri ir iki šiol veikia su dideliu 
pasisekimu. Ją daugiausia remia ir palaiko 
Kipras Petrauskas, kuris dainuoja beveik kiek- 
vienoje operos premjeroje. Taip pat jis dai- 
nuoja ir nepaprastų švenčių metu, rengiant 
iškilmingus paminėjimus ir didesnius koncer- 
tus. Kai jis dainuoja, teatro bilietai (žymiai 


brangesni) išperkami dar prieš kelias dienas. 
Šio žymaus dainininko dėka dabar Lietuvos 
opera yra žinoma ir užsienyje. Didžiojo rusų 
dainininko Šaliapino neseniai Varšuvoje pasa- 
kyta nuomone, dabar Lietuvos opera esanti 
viena geriausių visoje Europoje. 

Kipras Petrauskas lietuviškos dainos meną 
iki šiol yra garsinęs ne vien Lietuvoje, bet 
ir užsieniuose. Paryžius — Rymas — Stokhol- 
mas—Praha—Pietų Amerikos miestai—tai vis 
Kipro Petrausko dainavimo vietos. Savo nuc- 
stabiai gražiu balsu jis visur yra zavéjes ir 
pavergęs klausytojų širdis. 

Žinant, kad garbingasis Jubiliatas meninių 
jėgų daugiausia yra pasisėmęs Vilniaus krašte, 
mes, šio krašto lietuvių jaunimas, jo atsiek- 
tais laimėjimais turėtume ypatingai džiaugtis 
ir didžiuotis. 

Viršutis. 


Kipras Petrauskas, Lietuvos valstybinės operos ar- 
tistas, garsus dainininkas, šių metų gruodžio mėn. 
21—22 d. mini 25 metų scenos darbo sukaktuves. 

Ką duoc 


Šiais laikais radio vartojimas įvairiems 
dalykams yra taip išsiplatinęs, jog atvaizduoti 
pilnai tuos visus dalykus čia yra negalima. 
Pasistengsime paminėti tik svarbesnius ir izy- 
mesnius radio sunaudaujimus. 

Radio vartojimo praplėtimas sukėlė kultu- 
ros srityj minti organizuoti visą pasaulį, bend- 
ram kultūros darbui, nes šioj srityj toks 
bendradarbiavimas gali žmonijos gerovei daug 
naudos duoti. 

Vienas svarbiausių dalykų — laiko tikri- 
nimas. Paprastam provincijos gyvenimui, gal 
būt, ir nėra tiek svarbus tas laiko tikrinimas. 
Bet geležinkeliams, garlaiviams jūrose ir t.t., 
laiko vienodumas yra būtinas dalykas. Šia 
proga reikia pastebėti, kad laikrodžio ėjimo 
vienodumas pareina ne vien nuo jo mecha- 
nizmo (vidaus sudarymo), bet taip pat nema- 
zai nuo geografinės padėties, tai yra nuo že- 
més vietos, kurioj jis yra, ir nuo temperatu- 
ros kitimo; žinoma, yra dar antraeilių prie- 
žasčių, kurių dėl jų nesvarbumo, neminėsime. 
Taigi matome, kad laikrodžiai eitų vienodai 
mūsų žemėje, reikia juos tikrinti. 

Nemažiau teikė kultūrai ir meterologinių *) 
stočių tinklai, kurios nusako oro temperatt- 
ros, audros ir įvairių oro atmainų būvį. Pats 
meterologinių stočių tinklas yra taip sutvar- 
kytas: yra pastatyta daug mažų stotelių, ku- 
rios savo pastebėjimus praneša į pasaulines 
stotis, pav., apskričių arba šiaip miestų sto- 
telės praneša Vilniaus stočiai. Toks stočių tink- 
las duoda nebūtus ligi šiol tikslius oro pra- 
nešimus. Jis gaubia visą žemės kamuolį ir 
tinkamai išvysčius tą meterologijos stočių 
tinklą, bus galima visai tiksliai pranešti iš 
anksto tam tikram laikui oro atmainas. Tada 
pas mus žemės ūkis įgaus visai naują atspalvį. 
Visokios atsitiktinybės išnyks, nes dabar dar 
kartais ūkininkas ieško pranešimų apie orą 
nors ir turi įsivedęs radio priimtuvą, pas gai- 
džius, bei pas kitus panašius žinovus. Tur būt, 
niekas neabejos, kad nėra tikslesnio kelio, 
kaip per radio stotis, pranešti apie būsiančias 
oro atmainas. Žinoma, dar nėra visai tikslus 


*) Meterologija vadiname mokslą, kuris nagrinėja 
vairius dalykus apie orą ir apie jo atmainas. 

ionijai radio? 


pranešimas, bet kai stotelių tinklas pasidarys 
tankesnis, tada toji spraga visai išnyks. 

Radio turi nemažos reikšmės ir žemės 
kamuolio politikos gyvenime. Jeigu norėtu- 
méme pranešti žinią žmonėms, gyvenantiems 
priešingame žemės pusrutulyj per pasiuntinį, 
turėtų pasiuntinys eiti apie 115 dienų ir naktų, 
nueidamas kas valandą po septynis kilomet- 
rus. Jeigu norėtumėme žinią pasiųsti geležin- 
keliu, kuris būtų tiesiai pratęstas, neatsižvel- 
giant į sutinkamas kliūtis, reikėtų 134,4 valan- 
dos, kol mūsų žinia nueitų. Jeigu žinią pa- 
siųstumėme šautuvo šovinio greitumu, reikėtų 
25 sekundžių laiko. O per radio stotis siun- 
čiamoji žinia nulėktų per !/15 dalį sekundės. 
Matome, kad patogiausia priemonė yra radio 
stotis žinioms siųsti. Taigi nenuostabu yra, 
kad Londono arba Paryžiaus vakariniai laik- 
raščiai praneša jau apie tai, kas prieš valandą 
ivyko aname žemės puskamuolyj. Tokiu būdu 
žmogui yra lengviau ir greičiau sužinoti, kas 
dedasi visame žemės paviršiuj, su radio. sto- 
ties pagalba, negu gyventojui iš savo kaimo 
per susitikimus. O tas teikia kultūrai be abejo 
ne maža reikšmės. 

Yra rūpinamasi šiais laikais, kad radio stotys 
būtų naudojamos lavinti bei ūgdyti įvairioms 
žmogaus dvasios sritims. Yra transliuojamos 
pamaldos, muzika, dainavimas, įvairaus po- 
būdžio paskaitos ir t.t. Galima visai griežtai 
tvirtinti, kad tie paminėti dalykai yra reika- 
lingi kiekvienam žmogui gyvenime. Gali kilti 
kam nors klausimas, kad kai kurie paminėti 
dalykai yra reikalingi tik dėl prabangos, nes 
didesnė dalis žmonijos be to ligšiol gyveno. 
Tiesa, ir negrai gyvena Afrikoj. Jie nemiršta 
badu, kad neturi geležinkelių, lėktuvų, auto- 
mobilių, radio stočių ir t. t. Tur but, neatsi- 
ras nė vienas iš sveikai galvojančių žmonių, 
kuris norėtų su juo pasikeisti vietomis. Ne 
vien kūno patogumais reikia rūpintis, bet 
reikia nepamiršti ir dvasios reikalų. Muzika, 
dainavimas atskiria žmogų truputį nuo kas- 
dieninių vargų, o paskaitos praplatina pasau- 
ližvalgos akiratį. Yra jau stočių, kurios trans- 
liuoja ir universiteto paskaitas. Taigi, ilgai- 
niui galės studentai ramiai ir nieko nekliu- 


domi studijuoti (mokytis) savo namuose. Tas, 
zinoma, be savo tiesiogino tikslo turés eko- 
nominés reikšmės. Reikia pastebėti vieną da- 
lyka, i kurj giliai nesileisime, kad Zinios, ku- 
rios yra gaunamos beklausant, geriau veikia 
ir daugiau turi pasisekimo, negu žinios gau- 
namos beskaitant; žinoma, negausios išimties 
neturime galvoj. 

Ypatingai radio turi didelės reikšmės ke- 
liautojams. Keleivis, išbuvęs kelioliką dienų 
vandenyne, būdamas labai toli nuo sausumos, 
gali pasiųsti žinią į bet kokią norimą vietą, 
kurioj žinoma, turi būti nemaža radio stotis. 
Galima po valandos gauti atsakymą. Jeigu 
garlaivio radio stotis nėra pakankamai stipri, 
kad būtų tiesiog galima pasiųsti žinią į no- 
rimą vietą, tai yra priimti žinią ir perduoti 
toliau. Tą patarnavimą, jeigu yra prašoma, 
turi atlikti kiekvienas garlaivis. Radio telefo- 
nas dar palengvina tą darbą. Su jo pagalba 
kiekvienas keleivis gali pasikalbėti su žmo- 
nėmis beveik par dešimts tūkstančių kilometrų 
vandenyno, per didžiausius kalnus ir per Af- 
rikos tyrumas. 

Ypatingai atsakingą darbą atlieka radio, kai 
yra duodamas tris kartus signalas „S O S“ *) 

„SOS“ yra ženklas nelaimės, kurią gar- 
laivis duoda, būdamas mirties pavojuj. Išgir- 
dus šitą ženklą, visos radio stotys laikinai 
nutraukia savo darbą, kad leistų skestanciam 
laivui pasakyti savo vardą ir vietą, kurioj 
žūva. Visi garlaiviai bei laivai, kurie yra ne- 
toli skęstančio, turi skubėti į pagalbą. Radio 
kompasai tiksliai nustato nelaimės vietą ir 
praneša tai gelbstantiems laivams. 

Išnagrinėsime vieną pavyzdį, kuriame bus 
atvaizduota radio reikšmė laivo gelbėjime. 
1911 metais Atlanto vandenyne žuvo vienas 
iš didžiausių pasaulyj garlaivis „Titanikas“, 
susidūręs su plaukiančiu ledo kalnu. Toji ka- 
tastrofa (nelaimė) įvyko naktį. Oras buvo 
tilus ir labai didelis rūkas siautė vandenyną. 
Daug būtų aukų kritę, jeigu nebūtų pasiau- 
kojęs radio telegrafistas Berensas. Jis paleido 
ženklą „SOS“ ir iššaukė visą laivų būri ke- 
leiviams gelbėti. Berensas pats žuvo vande- 
nyne šalia savo aparatų. Dar jis telegrafavo, 

*) Šitas signalas pažymi pirmas raides anglų hal- 


bos posakio „save our soul“, kuris reiškia mūsų kalba 
gelbėkit mūsų sielas. 


V. KUOLAITIS 
Vai daug naktų... 


Vai daug naktų be miego 
Praleidau aš nūnai. 
Širdis svajot pamėgo, 
Bepigu dar jaunai. 


Papūtžandis mėnulis 
Šypsojos iš kalnų. 

Vai skriskit, svajonelės, 
Kur krūmai jazminų. 


Galingas meilės žodis, 
Kaip ta audra tamsi. 
Vai kas kelelį rodis, 
Kur laimę berasi. 


O naktys prarymotos 
Ar grįšit atgalios, 

Ar tik širdis jaunoji 
Jūs’ vardą vien kartos? 


kada visas laivas buvo paskendęs, o tik stiebai 
ant vandenyno paviršiaus kyšojo. Ar nemaža 
čia radio reikšmė? 

Labai yra radio vartojamas ir kare. No- 
rint karo nepralaimėti, būtina sąlyga yra, kad 
sausumos kariuomenė būtų glaudžiame są- 
ryšyj su jūrų kariuomene. Karo istorija žino 
daug įvykių, kur dėl silpnų ryšių buvo su- 
mušta kariuomenė, gudrių karvedžių vedama. 
Šiais laikais lauko radio užima kare pirmą 
vietą. 

Pagal karo reikalus buvo daromos įvairios 
radio stotys. Pati mažiausia jų gali būti pa- 
nešama 5—6 žmonių. Ji yra pastatoma labai 
lengvai. Ji tinka susižinojimui su kita tokia 
pat stotimi per 50 kilometrų, o su stipria 
stotimi galime susižinoti per 100 kilometrų. 

Kavalerijai (raitajai kariuomenei) stotis yra 
pastatoma ant 2—3 arklių ir nešiojama. Yra 
vartojamos radio stotys, kurios yra didėsnės 
ir kilnojamos. Jos yra pritaisomos prie au- 
tomobilių. Su jomis galima susižinoti per 300 
ligi 400 kilometrų. 

Karo ir paprasti laivai irgi turi radio sto- 
tis, kurių didumas pareina nuo laivo stip- 
rumo bei talpumo. Tokiu būdu matome, kad 
tarp sausumos kariuomenės ir kiekvieno laivo 

įgulos su radio pagalba galima kiekvienu 
momentu susižinoti. O tas kaip tik yra be 
galo svarbu! 

Įdomus yra mėginimas padaryti radio po 
vandeniniuose laivuose. Pats sunkumas yra 
tas, kad negalima iškelti stiebų, nes jie smar- 
kiai varžytų laivų judėjimą. Kadangi antenos 
paprastai laivuose yra iškeliamos ant stiebų, 
tai ir čia susidaro tas sunkumas. Jis yra 
apeinamas. Povandeniniuose laivuose stiebą 
ir anteną pakeičia išbėganti siurbliu nestipri 
vandens srovė fontano pavidale. Vanduo ši- 
tam fontanui ir visi vamzdžiai, kuriais van- 
duo eina, yra atskirtas nuo laivo ir nuo van- 
denyno vandens. 

Aeroplanuose irgi radio stotys yra. Ypač 
jos pasižymi savo tvirtumu bei stiprumu di- 
deliuose dirižabliuose, o ypač cepeline. Tos 
stotys atlieka kompaso darbą, cepelinui skrai- 
dant didelėse aukštybėse, kai žemę dengia 
ūkanota apdanga. Tais atvejais ypač yra svar- 
bios radio kompaso stotys. 


Paprastai, žiemos metu dviračio mėgėjai 
negali juo naudotis. Bet dabar ta kliūtis 
pašalinta. Prie dviračio prijungtos pačiūžos. 
Vaizdely matome vieną tokį dviračio 
sporto mėgėją ant sniego. 

Naktiniuose skraidymuose cepelinai lygiais 
tarpais duoda sutartus ženklus, o sausumos 
kompaso stotys nurodo jam, kokioje vietoje 
jis yra. . 

Didžiojo karo metu tie cepelinų ženklai 
ypatingai stropiai buvo gaudomi Anglijoj. Buvo 
žinoma ne tik kiekvieno cepelino išlėkimas, 
bet ir mustatydavo jo tikrą vietą. Todėl priešų 
cepelinui prasimušti per Anglijos rubežių ne- 
matomai, išvengiant apšaudymo, buvo nega- 
lima. Jie turėdavo laikytis išorėj artilerijos 
ugnies sferos, kitais žodžiais kalbant, cepeli- 
nai turėjo laikytis tokioj aukštumoj, kurios 
nesiekia patrankos šoviniai. Tokiu būdu iš 
daug išmestų bombų mažai teko Londonui. 

Radio kompasai, be savo tiesioginio tikslo 
kare, tyrinėja priešų stočių būstines. Iš stočių 
vietų keitimo galima spręsti apie priešų planus. 

Yra dar stotys naudojamos šnipinėjimui. 
Ji turi būti pakankmai stipri ir kartu tuo pa- 
čiu laiku nepastebima. Sunkiausias dalykas, 
žinoma, yra paslėpti anteną, kuriai reikia daug 
vietos ir atitinkamo stiebo. Šnipai toj srityj 
pasiekė dideli vikrumą. Didžiojo karo melu 
Anglijoj viena šnipinėjimo radio stotis išėjo 
aikštėn. Jos antena buvo pravesta per vieno 
fabriko aukšto kamino vidurį. Žinoma tas 
fabrikas tik tam tikslui buvo pastatytas. 

Žinios, kurios reikalauja paslapties, yra 
sunku, perduoti per radio, kad jų niekas ne- 
pagautų. Yra inagių arba instrumentų, su ku- 
riais yra lengva pagauti žinias iš stambiausių 
radio stočių, už daugel šimtų kilometrų. T'as 
inagis yra toks nedidelis, jog galima įdėti 
i portfeli. Tokiu būdu žinios, kurios turi būti 
laikomos paslaptyj, yra perduodamos rašme- 
nimis. 

Per toki trumpą laiką radio telegrafas įsi- 
veržė į visas gyvenimo sritis ir iš neregėto 
daikto pasidarė būtinu įrankiu“ žmogui. Dar 
šviesesnės ateities laukia radio telefonas. Jis 
tobulėja kasdien. Naudotis radio telefonu ne- 
reikia jokio specialinio ipratimo bei mokė- 
jimo. Jis yra prieinamas kiekvienam žmogui. 
Jau dabar Vokietijoj žmonės, kurie turi na- 
muose telefoną, naudojasi radio telefonu, 
o po keletos metų, galima griežtai tvirtinti, 
kad radio telefonas tiek išsivystys, jog liks 
tokiu būtinu įrankiu, kaip elektros skambutis. 

Reikia pastebėti, kad tai yra ne paskuti- 


J. CEKAUSKAS 
AS laisvas ir linksmas... 


Aš laisvas ir linksmas, kaip kalnų erelis, 
Man niekas nevaržo jaunystės sparnų, 
Virš skausmo plasnoju aukštai pasikėlęs, 
Aplankęs snieguotas viršūnes kalnų. 


„Į saulę, į šviesą“, tai jaunystės šūkis, 
Kaip gera skrajoti svajonių sparnais, 
Laimingas, nuo pilkojo vargo ištrūkęs, 
Ne priešas širdies nesuže's. 


Kaip gera gyventi, kol viltys sieloje, 
Kaip linksma skrajoti visur mintimis. 
Sieloj skaisčios svajos žiedų žiedais kraunas 
Ir virpa iš džiaugsmo širdis nerami, 


nieji darbų vaisiai radio pritaikyme. Smalsus 
protas ir darbščios rankos tęsia darbą keliems 
dideliems klausimams išspręsti. 

Vienas iš didžiausių klausimų, kuris užima 
radio pritaikime ir bendrai mūsų gyvenime, 
yra energijos*) perdavimas ne mažais kie- 
kiais. Šito uždavinio išsprendimas pakeistų 
visai mūsų sąlygas žemėje. Žmogus galės iš- 
naudoti visas gamtos jėgas- Paimsime pa- 
vyzdi. Pastatysim prie labai didelio krioklio 
radio stoti, kuri energiją perduos į visas pu- 
ses be vielų per šimtus ir tūkstančius kilo- 
metrų kaimų, miestelių ir t. t. reikalams. Tą 
energiją lengvai bus galima pakeisti į šviesą, 
šilumą ir t.t. Tokiu būdu tas nepaprastai pa- 
lengvins gyvenimo sąlygas. Badas, šaltis, var- 
gas ir visos kitos keliaujančios drauge -nelai- 
mės turės pasitraukti prieš galingą žmogaus 
kūrybinę jėgą. 

Antras klausimas yra susižinojimas su ki- 
tais pasauliais. Jis yra daugiau mokslinio po- 
būdžio, bet turi taip pat nemažos reikšmės. 
Šitam klausimui daug metų darbo yra padė- 
jes bevielio telegrafo išradėjas Markoni. Mok- 
slininkams didelį smalsumą kelia planeta Mar- 
sas. Daugelis mokslininkų mano, kad joje yra 
protingų būtybių, panašių i žmones. Ligi šiol 
nepasisekė iš Marso gauti atsakymo į pasių- 


*) Energija vadiname įstengimą atlikti tam tikrą 
darbą. 


stus ženklus pėr radio. Nežinia ar šitie pa- 
siųstieji ženklai pasiekė paskirtą vietą. Daly- 
<as yra ne tas, kad nuo žemės iki Marso yra 
labai toli, kad arčiausia nuo žemės iki Marso 
yra 1.200.000 kilometrų, bet ar gali elektro 
magnėtinės bangos nueiti. Tas klausimas yra 
atviras. 

Laikas nuo laiko radio priimtuvai pažymi 
ženklus, kurių kilmė yra nežinoma. Markoni 
tvirtina, kad tai yra planetų. Gal būt ilgainiui 
irankiai taip ištobulinti bus, kad galima bus 
Marso planetos ženklus suprasti. Tada bus 
pastovus susisiekimas su dangaus kūnais. Zi- 
noma, tas padaugins mūsų žinias apie pasau- 
lio sudarymą. Ir gal ateities gyvenimas pasi- 
darys aiškesnis. 

Prieš stiprų žmogaus protą atsidaro gam- 
tos paslapčių vartai. Negalima numatyti ribos 
proto galimiems laimėjimams. 

Tad gerbkime tą galingą didvyrį! 


ORES 


KRYŽIŲ ZEME 


-- 


Mūsų tautiečiai yta pamėgę stalyti simboli- 
nius kryžius— paminklus, kurie vaizduoja pasi- 
ryžimą ir ištvermę. Šiemet tokį kryžių pa- 
statė savo kapinėse uolūs Vaiškūnų (Sven- 
Cioniy apskr.) sodžiaus gyventojai. 

SVIETIMO ZIDINYS 


Zemés Ukio Akademija Dotnu- 

voje, kuri kasmet paruošia ke- 

lioliką diplomuotų įvairių žemės 
ūkio sričių specialistų. 


Rožė snieguose 


(Legenda) 


Atsitiko tai tolimame šiaurės krašte gan 
senai, kada žmonės dar baudžiavą ėjo. Ponai 
buvo tada vyriausieji savo baudžiauninkų tei- 
sėjai. Nepaklusnius ir nusižengusius jie galė- 
davo rykštėmis plakti ir kitais būdais bausti. 

Didžiulėje kalnuotoje girioje gyveno plė- 
šiko šeima. Piktadaris buvo tiek pagarsėjęs 
savo negerais darbais, kad bijojo žmonėms ir 
pasirodyti. Tiktai naktimis jis išeidavo ir pa- 
stodavo žmonėms kelią. Jeigu kartais piktoji 
jo medžioklė nenusisekdavo ir jam ilgesnį 
laiką nepavykdavo susirasti grobio, tada jo 
žmona, pasiėmusi krepšį, eidavo per žmones 
ir prašydavo išmaldos, 

Vieną kartą piktadario žmona pasibeldė 
į vienuolyno vartus. Vartininkas, atidaręs lan- 
guti, padavė kelius nedidelius duonos kepa- 
lėlius ir uždarė. Bet moteriškė vis beldėsi ir 
norėjo įeiti į vidų. Vienuolynas buvo aptver- 
tas aukšta mūro tvora. Moteriškė apėjo visą 
vienuolyną ir, suradusi mažutes dureles, ku- 
rios tada buvo pravertos, įėjo kieman. Čia 
ji pamatė gražų darželi, kuriame buvo pilna 
įvairiausių gėlelių, atgabentų iš šiltųjų kraštų. 
Tas darželis buvo vienuolyno valdytojo, žila- 
galvio kunigo Jono, kuris ji prižiūrėdavo, ži- 
nioje. 

Moteriškė, pamačiusi gražų darželi, labai 
nustebo. Ji vaikščiojo apie jį, apžiūrėdama 
kiekvieną gėlelę, pasilenkdama prie kiekvieno 

žiedelio. Tuo tarpu ją pastebėjo vienuolyno 
viršininkas, senelis kunigas Jonas. Jis priėjo 
ir nuoširdžiai prašnekino moterį. 

— Kaip-gi, ar patinka mano darželis? — 
paklausė kunigas. 

— Labai gražios gėlelės, tačiau jy ziede- 
liai negali prilygti toms dangaus gėlytėms, 
kurios kiekvieneriais metais Kalėdų nakti pra- 
žysta pusnynuose, netolimame miškely, kur 
mes gyvename. 


Žilas, pamaldus senelis suprato, kad tai 
Visagalis Dievas savo Kūdikėlio užgimimo va- 
landą parodo nusidėjėliams stebuklus ir jam 
panoro irgi pamatyti tas nuostabiąsias gė- 


Jeles. 


Jis ėmė prašyti moteriškės, kad Kalėdų 
nakti parodytų jam tą dangaus gėlyną. Tačiau 
moteriškė jokiu būdu nenorėjo sutikti. 

— Juk jūs piktinatės nusidéjeliais. Atei- 
dami pažiūrėti nuostabiųjų gėlių, atsivesite 
vyrus ir suimsite mano vyrą. 

Senelis kunigas tikino ir pažadėjo, kad 
nieko blogo jiems nepadarysiąs. Be to, ža- 
dėjo prašyti vyskupo, kad dovanotų jiems 
bausmę. Kunigas labai troško pamatyti ste- 
buklingąji darželį. Jo veidas spindėjo tokiu 
atvirumu ir gerumu, kad moteriškė nebega- 
lėjo atsisakyti ir pažadėjo parodyti Kristaus 
darželį. 


Artinosi Kalėdų Šventės. Sulaukęs Kūčių 
dienos, senelis kunigas karštai pasimeldė, pa- 
siėmė ryšulį ir iškeliavo. Su juo drauge ėjo 
ir jaunas vyrukas, kuris tada girdėjo kunigo 
pasikalbėjimą su moteriške. 

Jau temo, kai kunigas su savo palydovu 
įėjo girios tankumynan, kur gyveno nedoras 
žmogus. Ateinančius pasitiko mažas berniu- 
kas ir nuvedė juos į paslaptingą plėšiko namą. 

Vos tik kunigas įžengė vidun, plėšikas 
tuoj nustvėrė kirvį ir užsimojo. Tačiau kuni- 
gas nesusigando, pasveikino įėjęs Dievo vardu, 
linkėdamas jiems ramybės ir linksmų Šven- 
čių. Nedorėlis, išgirdęs tuos žodžius, nuleido 
kirvį, paprašė svečią atsisėsti. 

Kūčių stalo nedorėlio namuose nebuvo. 
Visi buvo paniūrę, pikti. Jie nieko nelaukė ir 
nesitikėjo. 

Kai prisiartino pusiaunaktis, moteriškė pa- 
žadino vaikus ir pasakė: 

— Netrukus suskambės bažnyčiose Ka- 
lėdų varpai ir mūsų miške sužydės nuosta- 
biosios gėlės. Eikime jų pasižiūrėti. 

Visi apsirengė ir išėjo į mišką. Drauge su 
jais ėjo ir kunigas Jonas su palydovu. Miške 
buvo tamsu, baugu. 

Bet tuo metu vėjas sušvelnėjo, atsisuko 
ir papūtė iš pietų pusės. Miške pasidarė šil- 
čiau. Po valandėlės pasigirdo varpų skambė- 
jimas ir staiga visas miškas nušvito. Suža- 
liavo medžiai, sučiulbo paukšteliai, tankumy- 
nuose užkukavo gegutė, pražydo medžiai. Iš 
visų pusių pradėjo rinktis visoki žvėreliai. 


PABALTES PAŽIBA 


Vaizdely nuoširdžios Lietuvos 
bičiulės Estijos sostinė Tali- 
nas. Jame yra daug gražių 
rūmų ir paminklų. Prieš karą 
čia gyveno ir darbavosi daug 
lietuvių veikėjų. 


Jie glaudėsi prie žmonių. Aplinkui žydėjo 
nuostabiai gražios, niekur nematytos gėlelės. . 
Tai buvo Kristaus—Kudikélio gėlutės—rožės. 

Senelis kunigas atsiklaupęs meldėsi, dė- 
kojo Visagaliui už suteiktas malones. Tuo 
tarpu padangėse aidėjo arfų aidai ir skam- 
bėjo žavinčios nežemiškos giesmės. 

Netrukus nutilo angelų giesmės, išnyko 
nuostabiosios gėlės ir žiedai, dingo paukšte- 
liai ir žvėreliai, sustaugė, sukaukė rūstus šiau- 
rės vėjas. Miške vėl buvo žiema, visur sniegu 
užpustyta. 

Kai visi sugrįžo namo, tik dabar paste- 
bėjo, kad jų tarpe nebėra senelio kunigo. 


„Tuoj leidosi atgal į mišką jo ieškoti. Nuéje 


i tą vietą, kur jis klūpėdamas meldėsi, rado 
jį sukniubusį, nebegyvą pusnyne. Jo rankoje 
buvo rožės šaknelė. Tą rožės Saknele žmo- 
nės pasodino ant kunigo kapo vienuolyno 
šventoriuje. 

Praėjo metai. Atėjo vėl Kalėdos. Jauni- 
kaitis, atsiminęs šitą nepaprastą nuotyki, atėjo 
pasimelsti prie mylimo kunigo kapo. Vos tik- 
tai jis persižegnojo, staiga kapas nušvito. Iš 
po sniego išlindo rožės stiebelis ir bematant 
pražydo. 

Greit apie tai sužinojo vyskupas, kuris, viską 
ištyręs, paskelbė dovanojąs plėšiko šeimai, 
kuri parodė kunigui stebuklingas Kristaus ro- 
žes, visus nusidėjimus. 

Nedorėlis tapo geru žmogumi, šventai ti- 
kėjo Dievo malonėmis ir Jį garbino. 


V. 

VISI DALYVAUKITE KONKURSE! 


Žiemą, o ypač Kalėdų Švenčių metu tu- 
rime "daugiau laiko laikraščiams ir knygoms 
skaityti. Kad laikraščių skaitymas būtų 
idomesnis, ivairesnis ir naudingesnis, skel- 
biame nuolatiniams mūsų laikraščio skaityto- 
jams ir prenumeratoriams naudingą konkursą. 
Kas atsakys i žemiau pateiktus klausimus, 
gaus įvairių naudingų dovanų. Medžiaga 
klausimams atsakyti yra šių metų „Jaunimo 
Draugo“ 1—13 numeriuose. Konkrečiai atsa- 
kius į paklausimus, reikia nurodyti, kuriame 


numeryje, kokiame straipsnyje ir kuriame. 
puslapyje rasta atsakymui medžiaga. Tad 
pradedame: 


1) Iš įdėtų 
tuvos kariuomenė kovėsi su priešu liepos men. 
713 d. Surasti, kuriais metais, kurioje vietoje ir 
su kokiu priešu kovėsi. 


straipsnių žinome, kad Lie- 


2) Kada Vokietija atsisakė nuo Versalio 


sutarties V dalies? 
3) Koks buvo gyventojų prieauglis Lietu- 


voje 1935 metais? 


4) Kas yra autoriai šių veikalų: „Karo metų 
dienoraštis“, „Baltijos Valstybių Geografija“, „Bal- 
toji Rožė“ ir „Kiškio kopūstai“. 

5) Kas pirmininkavo šių metų gegužės 
mėnesy įvykusioje Pabaltės valstybių — Lie- 
tuvos, Latvijos ir Estijos — konferencijoje? 

6) Kokie yra didžiausi jaunuomenės laimės 
priešai? 

7) Kiek yra žydų Sovietų Rusijoj ir Š. Ame- 
rikos Valstybėse? 

8) Ką sako Miuleris, Schleicheris, Būga ir 
kiti mokslininkai apie lietuvių kalbą? 

9) Kuris Vilniaus krašto veikėjas gimė 
1883 m. Alytaus apskrity? 

10) Kur ir kokiu būdu sprendžiami susi- 
kivirčijusių valstybių ginčai? 

11) Kurir kuriais metais persiskyrė su šiuo 


pasauliu Did. Liet. Kunig. Gediminas. 


12) Kurių autorių yra šie eilėraščiai: 


608 - 


Krūtinėse mūsų pavasaris žydi 
Ir meilė tėvynės liepsnoja, 

ĮI kovą už būvi kiekvienas teeina, 
prikelsime brolį artoją. 


* 
* X 


Lyg sakalai padangių plote, 
Mes nužymėsime kelią šviesų. 
Surasime, tėvyne, tavo dalią, 
Ir nebijosime savo priešų. 

13) Iš kur paimtas šis sakinys: 

„Niekam ir galvon neateina, kad neformaliame 
susirinkime: be pirmininko ir sekretoriaus, tity 
galima kuriuo nors rimtu reikalu mintimis pasi- 
dalinti"... 

14) Kiek uždirba per metus Anglijos lai- 
vynas? 

15) Kiek kasmet (nuo 1912 iki 1935 m.) 
Lietuvoje išleidžiama knygų? 

16) Ką duoda jaunuoliui spausdintas žodis 
ir ką jis galėtų nulemti? 

17 Kas ir už ką laimėjo šių metų Nobelio 
premijas? 

18) Kuriais metais ir kas pastatė Vilniaus 
miesto rotušės rūmus? 

19) Kas būtų, jei Ispanijos sukilėliai laimėtų 
naminį karą? 

20) Kas pastatė ilgiausį pasaulyje tiltą ir kas 
iš žymių asmenų dalyvavo iškilmėse? 

Kas išsemiamai atsakys į visus šiuos klausi- 
mus, gaus pagal atsakymy kokybę vertingų dovanų. 
Konkurso dalyviams redakcija paskyrė šias do- 
vanas: 

1) Radio aparatą, 

2) Laikrodi, 

3) 4) ir 5) Naujausius lietuvių literatūros vei- 
kalus. 

6) Metams „Jaunimo Draugo“ prenumeratą. 

7) „Ūkininkų Kalendorių“, 

8) „Vilniaus Kalendorių“. 

0) Pusei metų „Jaunimo Draugo“ prenumeratą 

10) Sieninj. lietuvišką, kasdien nuplėšiamą ka- 
lendorių su gražia lentele ir daug kitu vertingų 
dovany. 

Konkurse gali dalyvauti tik ,,Jaunimo 
Draugo“ prenumeratoriai. 

Sprendimus bei atsakymus prašome siųsti 
„Jaunimo Draugo“ redakcijon iki 1937 metų 


sausio mén. 15 d. 
Redakcija. 

Kalėdų Svenčių proga sveikiname visas seses ir linkime 


| 
| tuviško džiaugsmo! 
| 


joms nuoširdaus lie- 
„Šesių Talka“ 


MEILĖS ŠVENTĖ 


Praslinko niūrusis ruduo. Žemė pasipuošė 
baltąja skraiste — sniegu. Arti Kalėdos. Visi 
jų laukiame. | 

Kodėl? 

Kalėdos Mesijo atėjimo šventė. Dievas- 
Tėvas, mylėdamas mus, siunčia žemėn viena- 
tini savo Sunu-Kristy. Katalikų Bažnyčia tą 
dieną mini labai iškilmingai. Pamaldos laiko- 
mos baltos spalvos ruba’s. Giedama Gloria, 
Te Deum, skambinama visais varpais. 

Kiekvienas kunigas pirmą Kalėdų dieną 
gali laikyti trejas mišias. Pirmos mišios va- 
dinasi angelų ir primena mums Kristaus už- 
gimimą Betliejuje; antros mišios — piemene- 
lių, kurios primena mums Kristaus gimimą 
žmonių sielose; trečiosios mišios vadinasi ka- 
ralių ir skiriamos pagarbinti Amžinajam Dievo 
Sūnaus iš Tėvo gimimui. 

Be bažnyčios iškilmių, gražūs yra Kalėdų 
papročiai ir šeimynose. Kalėdų išvakarėse ren- 
giamos kūčios. Jos primena pirmųjų amžių 
krikščionių meilės ir vienybės puotas ,,aga- 
pomis“ vadinamas. 

Stengiamasi, kad kūčioms visa šeimyna 
` sėstų prie bendro stalo. Laužomi kalėdaičiai, 
kas reiškia skriaudų bei įžeidimų atleidimą 
ir gero linkėjimus. 

Maža kur apseinama be Kalėdų eglutės. 
Ji puošiama žvakutėmis, saldumynais, vaisiais 
ir blizgučiais. | 

Girtinas dar vienas Kalėdų paprotys — tai 
sveikinimai, linkėjimai ir dovanos. Jie mums 


primena Dievo malonę, kurią gavome per 
Kristaus užgimimą. 

Taigi, sulaukę taip brangios mums dienos, 
privalome tinkamai ją praleisti. Per Kalėdas 
privalome atlikti katalikiškąsias praktikas. Na- 
mie gi nesitenkinti vien šokiais ar kitais išo- 
riais pasilinksminimais, bet pasiskaityti nau- 
dingų knygų ir laikraščių. Šiemet kaip tik 
per Kalėdų Šventes turime lietuviškos spau- 
dos platinimo mėnesi. Panaudokime ir tą 
progą lavinti save ir paraginkime pavyzdžiu 
ir žodžiu savo artimus. 

Kalėdų papročius šeimynoje tinkamai gali 
panaudoti motina — šeimininkė. Ji, būdama 
šeimynos širdimi, gali sutvarkyti, kad švenčių 
metu ir šeimynoje ir santykyje su kaimy- 
nais viešpatautų meilė. Cia meilės pareiški- 
mui progų yra labai daug. Motina gali vaikui 
padovanoti būtiną drabužėlį, batukus ar lie- 
tuvišką knygelę. O kiek tai džiaugsmo sukels 
vaikui, kuris iš savo pusės bus dėkingas tė- 
veliams! Malonu būtų, kad ir samdiniai—pie- 
mėneliai ar vargšai kaimynės vaikai gautų 
irgi kokią dovanėlę nuo šeimininkės ar kai- 
mynes. 

Kilnu savo artimą užjausti ir jam padėti. 
Reikėtų to mokyti ir vaikai, pasiunčiant juos 
ką nors neturtingiems nunešti. 

Tėvų, ypatingai motinos pareiga, mokyti 
vaikus artimo meilės. Taigi, švęsdami Kalėdų 
Šventes ugdykime ir savo tarpe artimo mei- 
lės jausmus! 


K. 

KALĖDŲ PAPROČIAI 


Beveik su kiekviena didesne švente yra su- 
sije nemaža įvairių papročių. Jie kartais buna 
gana gražūs. Ypatingai daug papročių rišasi su 
Kalėdų Šventėmis. Kaikurie jų yra labai gra- 
žus ir turi gilesnės prasmės. Pirmas toks pa- 
protys yra Kūčių vakarienės valgymas. Čia 
svarbiausiu momentu yra dalinimasis kalė- 
daičiais (plotkelėmis). Šeimos nariai, besida- 
lindami kalėdaičiais, linki vieni kitiems laimės. 

Gražus ir labai įsigalėjęs paprotys yra šei- 
mose vieni kitiems teikti dovanas. Mūsų lie- 
tuviškuose kaimuose tas paprotys yra be- 
veik nežinomas. Sunkmečio laiku, gal ne vie- 
nam atrodo, kad neverta toks paprotys at- 
gaivinti. Bet netaip yra baisu, kaip atrodo, 
tiktai dovanos turi būti praktiškos ir, žinoma, 
kuo pigiausios. 

Mūsų sodžiaus sesės, kurios paprastai mz- 
žiausia turi pinigų, bet moka daryti ivairiau- 
sius rankdarbius, gali šiokiu ar kitokiu savo 
rankų darbeliu Kalėdų proga apdovanoti savo 
tėvelius ir brolius. Juk šiaip ar taip moterys 
aprūpina savo šeimą drabužiais, neria (mezga) 
kojines, pirštines, audžia juostas ir t. t., tad 
argi nebūtų malonu, nieko apie tai neprasi- 
rariant, Kalėdų proga apdovanoti tokiais daik- 
zais savo šeimos narius. Tik reikia pasistengti, 
kad darbelis, skiriamas Kalėdų dovanai, būtų 
dailiau padarytas, gražesniais raštais išmar- 
jintas. Vyriškoji šeimos pusė gali šiokį toki, 
nors ir labai pigų, kuklų, bet reikalingą daly- 
<ėli nupirkti ir padovanoti savo seséms, žmo- 
noms ar motutéms. Bet naudingiausia būtų 
4ovana—užprenumeruoti „Jaunimo Draugą“, 
<uriame yra specialiai moterims skiriama 
kertelė, pavadinta ,,Sesiy Talka“, nupirkti lie- 
'uvišką maldaknygę, arba šiaip jau kokią lie- 
uvišką knygą. Turint galvoje tai, kad paskuti- 
aiu metu mūsų sodžiaus jaunimas yra netekęs 
savo draugijų, kurių knygynėliais galėjo nau- 
dotis, tinkamiausia bus dovana lietuviška knyga 
iaikraštis ir kalendorius. 

O kuo gi galėtumėm apdovanoti mažuo- 
sius mūsų broliukus ir sesutes? Motina arba 
vyresnės seserys turi aprūpinti mažuosius 
naujais drabužėliais, (nebūtinai turi būti pa- 
siūti iš naujos medžiagos; galima perdirbti iš 
senų drabužių). Bet to dar vaikučiams neuž- 

tenka. Juk jie labiausiai laukia Kalėdų. To- 
dėl labai gražu būtų, jeigu vyresnieji broliai, 
sugebą ši tą iš medžio padaryti, mažesniems 
nieko apie tai nežinant, padirbtų jiems žais- 
liukų. Mokyklą lankantiems vaikams Kalėdų 
proga reikėtų užprenumeruoti su „Viln. Ryto- 
jumi“, ,,Ausrele™, kuria, kiek teko pastebėti, vai- 
kučiai labai džiaugiasi ir jos nekantriai laukia. 

Galima nupirkti teką (sumką) knygoms 
susidėti, gražesni plunksnakotį ir pan. Tos 
visos mažos dovanėlės vaikams suteikia lz- 
bai daug džiaugsmo. 

Kalbant apie Kalėdų papročius, negalima 
praeiti, nepaminėjus dar vieno plačiai įsiga- 
lėjusio papročio — „eglučių“ rengimo. Papro- 
tys tas atsirado Vokietijoje ir iš ten paplito 
labai plačiai; pasiekė jis jau ir mūsų kaimus. 
Eglutė apkabinéta saldainiais, raudonais obuo- 
liais, žaisliukais, ir mirganti žvakučių liepsne, 
suteikia vaikams daug džiaugsmo. Kalėdose 
vyresnieji turi leisti vaikučiams susirinkti 
į vieną trobą, kur jie vyresniųjų akivaizdoje 
galėtų pagiedoti Kalėdų giesmes, padekla- 
muoti lietuviškų eilučių, pažaisti. Labai gražu 
būtų, kad tėvai, sudėję bendrai po keletą ska- 
tikų, nupirktų saldainių, riešutų, obuolių ir 
apdovanotų visus vaikučius po lygiai, taip, 
kaip paprastai daroma prie „eglutės“. Reikia 
stengtis, kiek galint, nors kartą suteikti vai- 
kams daugiau džiaugsmo negu paprastai. 
Padaryti tai ne sunku. Mažiausia dovanėlė, 
mažiausia pramogėlė nušvies vaiko veideli 
džiaugsmu ir šypsena. Dar yra įvairių papro- 
čių, pav., būrimai Kūčių vakare. Jie nėra 
blogi, jeigu į juos žiūrima kaip i pasilinks- 
minimą. Bet sunku ir įsivaizdinti, kad kas 
nors ištraukęs iš po staltiesės trumpiausią 
žolytę nusimintų, kad gyvensiąs trumpiau, 
negu kiti; o vėl mergaitė, kuri atneša į trobą 
neporinį pagalių skaičių, nusimintų, kad neiš- 
tekėsianti. Jeigu tai daroma juokais, tai nėra 
reikalo toks paprotys mesti. Visiems yra ma- 
loniau sutikti šventes su šypsena, ypatingai 
dabar, kada gyvenimas verčia dažniau susi- 
raukti negu juoktis. | 

Daug kūčių vakaro prietarų yra susiję su 
vedybomis. Pav., jeigu mergina nori žinoti, už 
kurio vaikino ji ištekės, tai Kūčių nakti, 12 
valandą niekam negirdint atsikelia, paima akė- 
čias ir eina aplink namus ir kaskart pažiūri 


pro langą; trečią kartą kai pažiūrės, tai pa- 
matys paveikslą to vaikino, už kurio ištekės; 
o jei nieko nepamatys, tai senmerge liks. 

O jeigu mergina nori žinoti, ar turtingas 
bus jos vaikinas, Kūčių vakarą nueina pirtin, 
kai visi yra nusiprause, ir išbarsto smėliu 
grindis. Pirmą Kalėdų dieną nueina pažiūrėti: 
jeigu vaikščiota batais apsiavusio, tai ištekės 
už turtingo, o jeigu vyžomis—ištekės už ne- 
turtingo. 

Jei nori miške nepaklysti, tai Kūčiose ku- 
ria puse atėjai prie stalo, ta pačia reikia ir 
grįžti. 

Daug yra burtų ir prietarų, kurie mūsų 
gyveniman ineša ivairumo ir juoko. 

Talkininke 


Paivairinkime Kūčių stalą 


Daug malonumo ir jaukumo priduos šven- 
tėms šeimininkė įvairių ir skanių valgių pa- 
gaminimu, gražiu jų patiekimu. Šeima, išvar- 
ginta kasdieninio darbo, džiaugsis susėdusi 
prie bendro stalo, matydama šeimininkės-mo- 
tinos rupesni. 

Kad ir skaniausi būtų valgiai, bet jei šeimi- 
ninkė bus išvargusi, pikta ir susiraukusi, ga- 
dins visą nuotaiką ir skonį. Šeimininkė pri- 
valo paslėpti visus savo nepasitenkinimus ir 
skausmus, o geru upu ir maloniu patarimu 
turi išblaškyti kiekvieno nuovargi ir rūpesnius. 

Kūčių stalą kiekviena šeimininkė galės 
paivairinti šiais valgiais: 

Žuvys. Perkant žuvis reikia žiūrėti, kad 
jos būtų šviežios. Šviežios žuvys lengvai ga- 
lima pažinti; jų žiaunos ir pažandys esti rau- 
donos, akys iškilos, oda tvirta. Žuvys su pie- 
nėmis visuomet geresnės už tas, kurios su 
ikrais. . 

0 Žuvys drebučiuose. Nuvalytos ir ga- 
balais supiaustytos bet kokios didesnės žuvys 
sudėti į puodą, užpilti vandeniu, pridėti pipirų, 
svogūnų, lauro (babkavų) lapelių, gabaliukais 
supiaustytų morkų, drusxos ir virti ant smar- 
kios ugnies. Kad žuvys nesukrįstų, joms užvi- 
rus reikia įpilti porą kartų po stixlinę šalto van- 
dens. Kad neprisviltų prie dugno, reikia karts 
nuo karto sujudinti puodą. Kai žuvys pasidarys 
minkštos, reikia išgraibstyti jas ir sudėti gražiai 


MUSU. TALKININKĖS 


Lietuvės studentés~,Sesiu Talkos“ bendradarbés- 

vairuotojos. Pirmoji eilėj iš kairės: V. Maminskaitė, 

M. Budrevičiūtė; antroj eilėj: O. Miciūtė, M. Le- 
mešytė; viršuj —G. Kisielytė. 


ant lėkščių. Sunka, jei jos būtų perdaug, virti, 
kol nuvirs, tiek, kiek reikia, kad nebūtų per- 
daug, nes kitaip nesuauš. Nuėmus sunką nuo 
ugnies, reikia ją perkošti per tankų sieteli arba 
švarią drobę, užpilti žuvi ir padėti i šaltą vietą, 
kad suauštų. Norint turėti daugiau drebučių, 
reikia palikti daugiau sunkos, bet reikia idėti 
i ją keletą lapukų želatinos. Želatina dedama 
i šiltą sunką prieš užpilant. Želatina virti jau 
nereikia, nes pagadins skonį. Drebučiai ga- 
lima papuošti virtų morkų, kiaušinių ritinėliais 
ir marinuotais grybais. 

Žuvies arba silkių maltiniai (kot- 
letai). Paimti kokių nors žuvų arba gerai 
išmirkytų silkių, išimti ašakas (kaulus), mėsą 
smulkiai sukapoti, pridėti druskos, pipirų, 
svogūnų, išmirkytos bulkos ir, kad geriau 
laikytųsi, visą kiaušinį. Visa tai gerai Išmai- 
šyti, padaryti pailgi kotletai, apibarstyti 
miltais arba sausu trintu pyragu ir kepti 
alyvoje. 


611 


Keptos silkės. Silkes, kad nebūtų sū- 
rios, reikia mirkyti visą parą. Vandeni reikia 
pakeisti kelis kartus. Paskui reikia išimti vi- 
durius, gerai išplauti išorę ir vidų, apibarstyti 
miltais, dėti į keptuvę ir kepti alyvoje. Ke- 
pant nereikia dažnai vartyti, nes subyra. Kai 
viena pusė iškeps, apversti kita puse. Prie 
tokių silkių galima duoti troškintų rūkščių 
kopūstų su grybais. Jei kopūstai yra per- 
rūkštūs, perplauti juos vandeniu, sudėti į puo- 
da, ipilti truputi vandens ir virti uždengtus, 
kol pasidarys minkšti. Skyrium išvirti džio- 
vintų grybų, supiaustyti nesmulkiais gabaliu- 
kais, alyvoje paspirginti svogūnų, įdėti pipirų, 
sudėti viską į kopūstus, sumaišyti ir truputį 
patroškinus su alyva duoti šiltus ant stalo. 

Marinuotos silkės. Silkės reikia iš- 
mirkyti, nuplauti joms galvas, nulupti, išimti 
kaulus ir kiekvieną silkę padalyti išilgai pu- 
siau. Ant kiekvienos pusės padėti kokia nors 
kašalo, paskui pradedant nuo galvos suvy- 
nioti į rutulį ir užsmeigti gvaizdikėliu arba 
nudrožitu mediniu šipuliuku. Sudéti į bet- 
koki indą ir užpilti ataušinta marinata. 

Silkėms kamšalas reikia daryti šitaip: su- 
piaustyti svogūnų plonomis riekutėmis, įdėti 
pipirų, pakepinti alyvoje, kol svogūnai su- 
minkštės. Ataušius dėti po truputį į kiekvie- 
ną silkės pusę ir suvynioti į rutulį. Norint, 
galima vartoti ir žalius svogūnus; pabarstyti 
truputi pipirų arba patepti garstyčiomis ar 
krienu. Marinata verdama šiuo būdu: į van- 
deni ipilti tiek acto, kad vanduo būtų nela- 
bai rūgštus, įdėti pipirų, lauro lapelių, svogt- 
nų, riekutėmis supiaustytų morkų ir, jei yra, 
petruškų. Viską virti tol, kol suminkštės dar- 
žovės. Paskui marinatą nukelti nuo ugnies 
ir ataušinus užpilti silkes. 

Grybų barščiai su auselėmis. Nu- 
valyti keletą morkų, sudėti į puodą, pridėti 
pipirų, svogūnų, petruškų, salerijos, keli džio- 
vinti, gerai išplauti grybai, užpilti vandeniu ir 
virti koki pusvalandį. Parinkus nusunkti ir ta 
sunka užpilti atskirai virtus ir sunkiai supiau- 
stytus raudonus burokėlius. Pridėti rūgšties 
ir druskos sulyg skonies. Sudėjus burokėlius, 
virti nereikia, mes sriuba nustotų raudonos 
spalvos, bet reikia šiltai laikyti, kad parau- 
donuotų. Prie šios sriubos duodamos grybų 
auseles, labai lengvai gaminamos. Sriuboje 

išvirtus grybus reikia skubiai supiaustyti, pri- 
dėti druskos, pipirų, svogūno, mirkyto pyra- 
go ir viską išmaišyti. Tai bus kamšalas au- 
selėms. Tuomet iš vandens, miltų ir truputi 
druskos reikia suminkyti tešlos, iškočioti ją, 
supiaustyti mažais trikampėliais, i kiekvieną 
trikampėli idėti po truputi grybų kamšalo, 
užlenkti, kaip skarelę, ir užspausti kraštus, 
kad kamšalas neiškristų. Tokias auseles iš- 
virti sūdytame vandenyje, duodant ant stalo 
sudėti į barščius. 

Kisiellai. Kisieliams tinka įvairiausios 
uogos, kaip spalgenos, bruknės, avietės, vyš- 
nios, serbentės ir k. Galima net imti įvairių 
uogų mišinių. Kisielių galima virti taip pat ir 
iš obuolių. 

Nuplautas uogas arba nuluptus ir smulkiai 
supiaustytus obuolius dėti į vandenį ir virti. 
Kada uogos ar obuoliai suverda, reikia iškošti 
per gabaliuką drobės ir gerai išspausti. Sun- 
ką supilti vėl į puodą, įdėti sulyg skonies 
cukraus, statyti ant ugnies ir virti. Užvirus, 
reikia pridėti šaltame vandenyje ištirpinto 
krakmolo. Krakmolo dėti maždaug 1-am litrui 
vandens nuo 1-—2 valgomosius šaukštus, žiū- 
rint kokio tirštumo norima gauti kisielių. 
Pilant krakmolą, reikia gerai maišyti, kad ki- 
sielius nesupultų kleckais. Kad kisielius atau- 
Ses nesitemotų, dedant krakmolą indan, reikia 
jis nukelti nuo ugnies. Supylus krakmolą, 
reikia trumpai užvirti ir, nukėlus nuo ugnies, 
išpilti į kitus indus ir padėti aušti. Kad auštant 
neužsidėtų pluta, reikia apibarstyti cukrum. 

Kepiniai. Strucelici su aguonomis —pas- 
ninkui. Užpilti porą stiklinių aguonų verdan- 
čiu vandeniu ir taip palikti keletui valandų. 
Paskui reikia vandenį nupilti, o aguonas su- 
trinti su 2 stiklinėm cukraus. Tešlą taip pat 
parengti. Paimti 4 litrai miltų, įmaišyti 1 litran 
šilto vandens arba aguonų pienan, 50 gramų 
mielių ir truputį druskos. Visa tai išminkyti 
ir pastatyti šiltoje vietoje, kad tešla pakiltų. 
Po to imti gabalą tešlos ant lentos, iškočioti 
vidutiniško storumo, viršun užbarstyti eilę 
aguonų, pradedant nuo vieno krašto suvynioti 
į ritinėlį, užspausti galus, kad išeitų lygus, 
ilgos formos pyragas. Kai truputi pakila, pa- 
tepti tryniu, padėti i karštą krosnį ir kepti 
45—60 minutes, 

v, Im, 


LINKSMA 
PRAMOGELE 


„Gal ir atvyks svajy svajotas, 

sapnuose sapnuotas bernelis 

ir išvež tolimon šalelėn“... 

Kūčių vakarą mergelės ivai- 

riais būdais mėgina atspėti 

savo ateitį, atidengti gyveni- 
mo uždangą. 


ONA VYTAUTIENĖ 


Apie Birutę, Kęstučio žmoną, Vytauto Di- 
džiojo motiną, girdime įvairių padavimų, bet 
tikrų žinių apie ją užsiliko labai maža. Tuo 
tarpu apie Oną, Vytauto Didžiojo žmoną, 
turime tikrų žinių, mokslininkų patikrintų 
faktų. 

Šių dienų spauda, pasiremdama istoriniais 
tyrinėjimais, stengiasi tiksliau nubriežti Onos 
Vytautienės asmenybę, apibūdinti jos darbus, 
supažindinti su jos asmenimi platesnę lietu- 
vių visuomene. 

Ona Vytautienė — tai nepaprasta moteris. 
Tai nuostabi ir sudėtingos dvasios asmenybė. 
Moteris, kuri kultūriniu atžvilgiu buvo pralen- 
kusi savo laikus. Lietuva XIV amž. buvo dar 
pagoniška, neturėjo sąryšio su anų laikų kul- 
tūringuoju pasauliu. Tuo tarpu Ona, Lietuvos 
duktė, Dzūkijos miškų lietuvė, buvo jau krik- 
ščionė ir stebino savo išsilavinimu. Ji mo- 
kėjo keletą kalbų, domėjosi knygomis, žinojo 
jų vertę, brangino jas, mėgo muziką. Būdama 
šviesaus proto, gilios dvasios, pasižymėdama 


įvairiais gabumais, ji bendravo su žymiau- 
siais anų laikų žmonėmis. 

Savo kultūriniu lygiu ji gali užimti vieną 
iš pirmųjų vietų, kaip pastebi profesorius Jo- 
nynas, ne tik anų laikų Lietuvos, bet ir Eu- 
ropos kultūros istorijoje. Ona yra Vytauto 
draugo ir bendradarbio kunigaikščio Sudi- 
manto sesuo, — ji ištikima genialaus savo 
vyro draugė ir bendradarbė. Vytauto žmona 
puikiai orijentuojasi politikos ir valstybės rei- 
kaluose. Ji trokšta valdžios ir garbės, bet ir 
moka tuo naudotis. Su ja skaitosi rusų val- 
stybės vyrai, kryžiuočių politikai, nes ji tu- 
rėjo žymios itakos politiniam Lietuvos gyve- 
nimui. Ji padėjo Vytautui valdyti valstybę. 
Ji ištikimai lydi savo vyrą per visą jo laimės 
ir nelaimės kelionę. Ne kas kitas, tik ji, Vy- 
tauto žmona, gelbėjo savo vyrą iš kalėjimo! 
Pati su tarnaite, pasiimdama visas pasėkas, 
kurios gresė už Vytauto pabėgimą. Ji ne- 
krauna kaltės ir atsakomybės tarnaitei, kaip 
tai skelbia paplitusi lengenda. Priešingai, Ona 
pati lieka kalėjime. Yra žinių, kad kunigaik- 
štienė skaudžiai nukentėjo dėl savo vyro. Vė- 

liau, kai Vytautas pasiekė valdžios ir galybės, 
rusų, kryžiuočių ir kitų valstybių vyrai jai 
pataikauja, nesigaili brangių dovanų, kad tik 
per ją paveiktų Vytautą. Ne kartą Ona sava- 
rankišku dokumentu užtikrina, kad tie ar kiti 
duotieji Vytauto pažadai bus tikrai ištesėti. 
Onos žodžiu pasitikėta, jos pritarimo ir palan- 
kumo ieškota. Atrodo, ji karštai ir nuosaikiai 
palaikydavo Vytauto siekimus atsipalaiduoti 
nuo ryšių su kaimynais. Kronikininkų liudi- 
jimu, didžioji kunigaikštienė išpranašavusi 
savo vyrui: jai mirus, Vytautą paliksianti ir 
laimė. Tikrai, kol Ona buvo gyva, žingsnis 
po žingsnio Vytautą lydi laimėjimai. Teisybė, 
Vytautas intensyviai kovoja, bet toji kova — 
vaisinga, ji jam sekasi, jis atgauna tėviškę, 
teises, plečia savo valstybės sienas, jo galybė 
auga... Grunvaldas, Konstancos diplomatinis 


laimėjimas, lieka paskutinis žingsnis vaini- 
kuotis Lietuvos karaliaus vainiku. 

1418 metais kunigaikštienė Ona miršta 
Vytautui ateina lyg ramesnis laikotarpis. Bet 
paskui jau pradeda nesisekti. 

Kunigaikštienės Onos asmeny lyg susijo 
žymesni Lietuvos’ moters tipo bruožai, mo- 
terų, gyvenusių prieš ją ir po jos. Motina, bet 
ne vien motina — pirmoje eilėje ištikima 
savo vyro bendradarbė, Kuriai ankšta ketu- 
riose namų sienose, kuri nesitenkina šeimos 
ir ūkio reikalais. Jos interesai platesni, ji vi- 
suomenininkė ir politikė. Ji garbėtroška, bet, 
kai reikia, nesvyruodama pasiaukoja, kliūčių 
nebijo; su jomis drąsiai kovoja ir nugali. Tai 
nėra tipas moters, kuri tyliai kenčia ir, neiš- 
eidama į platesnį visuomenės gyvenimą, ten- 
kinasi vien savo šeimos židiniu. S—s, 


MOTERYS VEIKIA 


LIETUVOS VALSTYBEJE 


Panevėžio Saulés moterys per surengtą 
(XI.23 d.) kariuomenės šventę įteikė rinktinės 
vadui pulk. ltn. Andrašiūnui nupirktus 8 šautuvus. 


— Valstybės operos solistė Gražina Matu- 
laitytė, Norvegijos — Pabaltijo draugijos kvie- 
čiama, buvo išvažiavusi į Oslo, kur lapkričio 
mėn. 20 d. dainavo draugijos rengiamame Bal- 
tijos dienos koncerte. Lapkr. 19 d. p—lė Ma- 
tulaitytė koncertavo Oslo radiofone. 

— Lapkričio mėn. 18 d. L. K. Moterų vy- 
riausias sekretorijatas surengė Moterų Talkos 
Akademiją, kurioje kun. Grauslys kalbėjo apie 
moterį ir religiją, O. Krikščiūnienė apie moterį 
visuomeniniam darbe ir E. Starkienė apie mo- 
terį ir kasdieną. Koncerte dalyvavo Br. Dran- 
selienė - Darlys, V. Jonuškaitė - Zaunienė, 
E. Kardelienė, art. O. Rymaitė, Smilgaitė - Dva- 
rionienė ir kt. 

— Sakalas, išleidęs Vaidilutės — Puidienės 
„Tėviškę“, rengiasi leisti ir kitus jos raštus. Pir- 
miausia išleis jos apysakų knygą „Prarają“ ir 
„Kada rauda siela“—antrąją papildytą laidą. 

— Ant. Zagrakalienė, išleidusi lietuviškai 
Mailos Talvio ramanus „Varpą“ ir „Dvi meilės“, 
pradėjo versti suomių rašytojo Runaro Schildto 
novelių rinkinį „Sugrįžimą“. _ 

— Prieš 4 metus Žemės Ukio Rūmai įsteigė 
audimo kursus. Iki šiol išleido apie 1.500 au- 
dėjų, iš kurių 150 specialisčių, kurios tik audimu 
ir verčiasi. 

— Gruodžio mėn. 6 d. V. D. u-to rūmuose 
įvyks akademinis, tarpkorporacinis literatūros— 

meno vakaras, kurį rengia šaulių studenčių he 
vilės“ korporacija. 

— Apie moterų tarybos Kongresą, įvykusį 
Dubrovnike, lapkričio mėn. pusėje pranešė viešai 
visai visuomenei jame dalyvavusios atstovės. 
Pradžioj Lozoraitienė nušvietė bendrą kongreso 
vaizdą ir jo darbus. Po to buvo pranešimai apie 
kongreso specijalių komisijų darbus. V. Lozo- 
raitienė pranešė apie finansų ir taikos komi- 
sijos darbus, Pikčilingienė apie dvejopas mo- 
rales, Hunibelienė apie vaiko globos ir teisės 
bei higijenos, Deveinienė apie moterų darbus ir 
Avieténaité apie spaudą, radio ir kinematogratą. 

Anglijoje. Paskutiniu metu Anglijoje iš- 
kilo naujas socialinio pobūdžio judėjimas, kurį 
sukėlė ir jam vadovauja miss Florans Witte. 
Ji surinko net 2 mil. senų, neištekėjusių mo- 
terų armiją ir reikalauja joms suteikti teises 
pensijas gauti, kokias gauna ištekėjusios mote- 
rys ir našlės, sulaukusios 55 amžiaus metų. 

Miss Witte sužadėtinis žuvo pasauliniame 
kare ir nuo to laiko ji gyvena „neteisėtos naš- 
lės“ gyvenimą. Prieš dvejus metus ji pradėjo 
organizuoti aukščiau minėtą sąjungą, kuri pra- 
džioje turėjo tik 20 narių. 

Nesenai įvyko šitos sąjungos atstovių suva- 
žiavimas, kuriame priimta rezoliucija balsuoti 
kituose rinkimuose tik už tuos kandidatus, ku- 
rie pasižadės parlamente kovoti už jų sociali- 
nius reikalavimus. Šis mitingas sukėlė tikrą 
audrą tarp ištekėjusių moterų ir našlių, kurios 
nurodo, kad netekėjusioms moterims yra kur 
kas mažiau išlaidų ir rūpesčių, todėl jos netu- 
rinčios teisės reikalauti lygių teisių. 


Baltijos bokso turnyra 


laimėjo 
Estija. Lietuvos reprezentacinė bokso ko- 
manda buvo tokios sudėties: musės sv. Šimai- 
tis, gaidžio sv. Ličovas, plunksnos sv. Marčiu- 
lionis, lengvo sv. Vimeris, pusvidutinio sv. Ben- 
dikas, pussunkaus sv. Selventas ir sunkaus sv. 
Bagdonavičius. 

Turnyrą laimėjo žymia persvara Estija, su- 
rinkusi 28 taškus prieš Latviją, surinkusią 12 
tašką ir Lietuvą — 8 taškus. 

Estijos laimėjimas čia nieko stebinti negali, 
kas pažista jų boksą. 

Lietuvos pasirodymas, palyginus su paskutiniu 
buvusiu praeitais metais turnyru, buvo geresnis. 
Sį kartą pasiekti 4 laimėjimai, tuo tarpu per- 
nai 2. 

„ Gali įvykti rungtynės Lietuva — 
Cekoslovakija. Čekoslovakijos stalo teniso 
sąjunga savo geriausius stalo tenisininkus Ko- 
larą, Hammerį ir Vaną siunčia ilgesnėms gastro- 
lėms į Švediją. Laikas gastrolėms Švedijoje nu- 
matytas tarp gruodžio 13 — 20 d. Ta proga 
čekų stalo teniso sąjunga nori suruošti stalo te- 
niso rungtynes Lietuva—Cekoslovakija. Be abejo, 
čekoslovakai pageidauja sužaisti Pabaltyje ir 
antraš rungtynes su Latvija ir Estija. Jeigu pa- 
vyktų susitarti, tai čekoslovakų rinktinė į Kauną 
atvyktų greičiausia tokios sudėties: Kolar, Ham- 
mer ir Vanas. Kolaras yra pasaulio meisteris ir 
šiuo metu atlieka ilgesnį turnee po Prancūziją. 

Kiek teko patirti, mūsų teniso sąjunga dėl 
pasiūlymo suruošti rungtynes yra nusistačiusi 
palankiai ir linkusi šį reikalą išspręsti teigiamai. 

Sudaryta Lietuvos krepšinio rink- 
tiné. Pasiruošti tarpvalstybinėms ir kitoms 
krepšinio rungtynėms, taip pat paruošti krepši- 
nio kandidatus, numatytus siuntimui į Ameriką, 
valstybinė krepšinio rinktinė galutinai sudaryta 
iš šių žaidikų: Adomavičiaus, Andriulio, Dauk- 
šos, Kepalo, Petrausko, Zalkausko, Mažeikos 
(visi LFLS), Šačkaus, Baltrūno, Ginaičio, Va- 
riakojo, Puskunigio (visi JSO), Giešnovo, Pu- 
zinausko, Bazaro (visi Grandies) ir Vokietaičio. 

Anglija — Vengrija 6:2. Iš užsienių 
spaudos Anglijos— Vengrijos rungtynių komen- 
tarų paaiškėjo kai kurių smulkmenų, kurių įdo- 
mesnių keletą pateikiam skaitytojams. 

Anglų laikraščiai, palikę nuošaliai rezultatą, 
žavisi pačiu žaidimu. Jų teigimu, anglams dar 
nė vienąs svečias iš anapus kanalo neparodė 


tokio puikaus ir techniškai aukšto žaidimo, kaip 
šį kartą vengrai. Jų puikus ir greitas sviedinio 
perdavimas, aštrus tempas giliai užimponavo 
anglų žiūrovus. 

Vokiečių laikraščiai pažymi, kad didesnė 
pirmo kėlinio pusė aiškiai priklausė vengrams. 
Pasak vieno vokiečių laikraščio, anglų publika 
gavo nuoširdžiai pasijuokti iš savųjų, matydama, 
kaip mažiukai, apsukrūs, juodaplaukiai vengrai 
„apstatinėjo“ aukštus ir augalotus anglus, kurie, 
esą, bėginėjo paskui juos liežuvius iškišę... 

Dėl runstynių rezultato laikraštis tvirtina, 
kad toks aukštas (6:2) pasiektas dalinai ir lai- 
mės dėka. Esą antram kėliny prie 4:2 dar sunku 
buvo numatyti pabaigą, nes pašėlusiu tempu 
sviedinys skriejo nuo vienų ligi kitų vartų. 

Laikraščio korespondento nuomone, šis 
Vengrijos, nežiūrint aukšto pralaimėjimo, yra 
vienas geriausių jos pasirodymų. Esą iš žaidėjų 
ką nors išskirti sunku. 

Vengrija — Airija 3:2. Po rungtynių 
su Anglija vengrai turėjo antras rungtynes britų 
saloj, kuriose nugalėjo Dubline airius 3:2 (2:1). 
Žiūrovų 25.000. 

— Grįždama į namus, gruodžio 9 d. Ven- 
grijos rinktinė laimėjo rungtynes Roterdame su 
Olandija 1:0. 

— Didžiosios Britanijos futbolo pirmeny- 
bėms Dundee Valia nugalėjo Škotiją 2:1 (1:1). 
Rungtynes sekė vos apie 25.000 žiūrovų. 

— Pasaulinės hockey rungtynės dėl pirme- 
nybės įvyks 1937 m. vasario mėn. 7 T d. 
Londone. 

— Amsterdame — Berlyno hockey rinktinė 
žaidė su „6 mėlynaisiais“ (šiuo pseudonimu 
vadinasi olandų rinktinė). Rungtynės baigėsi 
lygiomis 2:2 (1:0. 0:1, 1:1). Rungtynes tarp kitų 
sekė ir Lippi kunigaikštis Bernardas. 

— Lietuva laimėjo ping-pongo rungtynes 
su Latvija santyky 8:1, o Kaunas Ryga 7:2. 

— Latvijos krepšiasvydžio meisteris US 
vyksta į ilgą kelionę po Vidurio ir Vakarų Eu- 
ropą. Kelionės maršrutas numatomas toks: Len- 
kija, Čekoslovakija, Vengrija, Italija, Prancūzija. 
Latvijos krepšiasvydininkai kelionėje išbus apie 
mėnesį laiko. 

— Kopenhagoje, dengtoje salėje, prie 6.000 
žiūrovų švedų karaliaus Gustavo taurės teniso 
turnyre Danija nugalėjo Vokietiją 3: 2. 

KALĖDINIAI NEMALONUMAI 


(Feljetonąs) 


Vilniaus gyventojas Jurgis Kumštelė jau 
žino, kaip reikia pasitikti Kalėdas. Jis klaidų 
daugiau jau nebedarys. Jis dar ir kitus gali 
pamokyti. Tik užkabinkite ji šiomis dieno- 
mis — jis kiekvienam išrodys, kaip išvengti 
kalėdinių nemalonumų. 

Aną dieną susitinka jis mane vienos gat- 
vės kampe ir klausia: 

— Kur švesi Kalėdas? 

— Vilniuje, — atsakiau. 

— O žmona? 

— Kartu su manim. 

— O vaikai? 

— Irgi kartu. 

— Tai ir gerai! 

— Kodėl? 

— Neturėsi nemalonumų. 


Kumštelė mane suintrigavo. Pagyręs jo 
protingą galvą ir lankstų liezuvéli, paprašiau, 
kad paaiškintų, kodėl Kalėdoms negalima at- 
siskirti nuo žmonos ir vaikų. 

Kumštelė ir ėmė nuoširdžiai pasakoti: 

m — Žinai, pernai su manimi buvo šitaip: 
Žmona užsimanė su vaikais išvažiuoti pas 
mano uošvius. Nenorėjau leisti. Bet kai pri- 
žadėjo parsivežti miltų, drobės ir mėsos, tai 
aš ir nusileidžiau. Ką gi, sakau, nori—važiuok! 
Bus pigesnės Kalėdos. Nebus vizitų, nebus 
svečių, O pats — galėsiu svečiuotis bet kur. 
Prieš pat Kūčias ir išvažiavo. Likau namie 
tik su tarnaite, kuri paimta buvo iš sodžiaus 
tik prieš dvi dienas. Ir išėjo negerai... 


— Na ir kas čia blogo, kad likai be žmo- 


nos ir vaikų? — pertraukdamas paklausiau 
Kumštelės. 
— Palauk, sužinosi, — sako jis, — tarnaitė 


reikėjo pamokyti, kaip reikia atidarinėti duris. 

Ir mokinau. Pirmiausia paaiškinau, kaip reikia 
saugotis vagių. Aš jai griežtai įsakiau, kad 
man nesant namie, vidun iš vyrų nieko 
neisileistų. Pirmiau, sakau, reikia praverti tru- 
puti duris ir pažiūrėti pro uždėtą retezi, kas 
nori įeiti: savas ar svetimas. Jei ne savas, 
nepažįstamas, sakau, neisileisk, kad jis ir 
verktų po durimis. Tarnaitė taip ir padarė. 
Bet taip padarė, kad aš Kūčių vakarą taip ir 
likau be vakarienės. Kadangi visą dieną bu- 
vau nevalges, tai ir nusilpau, kaip viščiukas. 

— Negali būti! — nustebes vėl pertrau- 
kiau Kumštelės pasakojimą. 

— Taip ir buvo,—tesė jis toliau.— Aš, mat, 
Kūčių vakarą, beveik prieš pat vakariene, 
išėjau su reikalais miestan. Ir atsitiko nelai- 
mė. Beeidamas vos nepatekau po automo- 
bilio ratais. Kai užkabino, kai patysėjo purvina 
gatve kokias varsnas, tai aš ir pasidariau 
į žmogų nebepanašus. Automobilio ratai 
supurvino, aptaškė skrandą, kelnias, burną, 
akis ir visą veidą. Sugrižau namo purvinas, 
be kepurės ir barškinu į duris. Tarnaitė pa- 
žiūrėjo į mane pro retežį ir klausia: 

— Ko tamsta nori ir pas ką atėjai? 

— As ir supykau. 

— Kaip tai pas ką?! Aš atėjau pas save, 
pas Kumštelę. 

— Pono Kumštelės nėra namie, —atrėžia ji. 

— Praksédute! Aš pats esu Kumštelė. 

— Nedūmk akių. Mano ponas yra poniš- 
kas, švarus, o tamsta purvinas, gal koks esi 
vagis, valkata... 

Ir užsitrenkė duris. Man net karšta pasi- 
darė. Norėjau rėkti, daužyti, trepentis... Bet 
sušvelnėjau ir ėmiau gražiuoju: 

—- Praksėdutė, ileisk. Kaip mane gyvą 
matai, aš esu tas pats tavo ponas, tik išsi- 
purvinęs ir jau be kepurės. 

Praksėdutė, užuot atidariusi 
suriks: 


duris, kad 


— Traukis, eik, iš kur atėjęs, nes pašau- 
ksiu policiją! 

Aš ir nusiginklavau. Daugiau ir nebesipra- 
šiau, kad įsileistų. Ką gi, manau sau, dabar 
neramūs laikai, pateksi komisarijatan ir apra- 
šys kitą dieną laikraščiai, kad veržeisi vogti 
ar apiplėšti. Paskui už Kalėdų nakties ra- 
mumo sudrumstimą dar ir protokolą surašys 
ir dar užmokėti pareikalaus. Nei géres nei 
valgęs ir atiduosi paskutinius skatikus. Pas- 
kui žmona už visa tai dar ir akis iškrapštys. 
Visa tai apgalvojęs, taip ir prastovėjau, pra- 
sėdėjau iki ryto prie savo buto durų ant 
laiptų. Sušalau—vos dantys neišbyrėjo. 

— Na, o jeigu namie būtų buvusi žmona, 
tai ant laiptų nebutum nakvojęs?— paklausiau 
atvirai. 

— Argi tu nesupranti? — subarė Kumšte- 
lė, —žmona tai ne tarnaitė. Ji tave pažintų ir 
už kilometro! 

— Pažintų ir isimurzinusi? 

— Ką ir besakyti. Mesk kavalierystę, vesk 
zmona—ir įsitikinsi. 

— O kaip gi Kalėdos praeidavo, kai žmo- 

na sėdėdavo namie? — paklausiau susidomė- 
jęs vedybų reikalu. 
_ — Brolau, tuomet visai kitaip jautiesi. 
Zmona kai priverda, kai prikepa viso ko, tai 
paskui gali atsijuosęs valgyti, stiprintis net iki 
Trijų Karalių. 

— Pavojų nebūna? 

— E, žmonai esant namie, aš nebijočiau 
nei ratų, nei purvo, nei komisarijato. 

— O vaikai? 

— Su vaikais tai jau gali būti visaip. 

— O kaip? 

— Egi užpernai per Kūčių vakarienę vie- 
nas mūsų vaikas apsidegino lūpas, o kitas, 
valgydamas silkes, vos nepaspringo ašaka. 
Paskui rėkė per visą naktį. 

— Tai, sakai, vedusiam geriau gyventi, 


negu senberniui? — nuoširdžiai paklausiau 
Kumštelės. 

I tai jis man jau nebeatsakė... Liepė per 
Kalėdas ateiti i jo namus. Zadéjo vedybų 


reikalu pašnekėti plačiau. 
Nueisiu. O gal ta proga Kumštelę paprašyti 
piršliu? 
Urbulis. 


TRUPINIAI 


Viename miėste buvo mitingas. Jo pir- 
masis kalbėtojas, norėdamas pasigirti savo 
iškalba, šitaip pradėjo: 

— Aš taip kalbėsiu, kad išgirstų visa mūsų 
visuomenė, visas kraštas, visa tauta ir net 
užsienis. : 

Tuo tarpu kazkas is publikos: 

— Prašome garsiau, mes tamstos negir- 
dime! 


Miesto gatvéje susitinka du gydytojai ir 
pradeda kalbétis: 

— Kaip sekasi? Ar daug ligoniy turi? 

— Turéti turiu, bet sektis tai ne visuo- 
met gerai pasiseka. 

— Tai kas atsitiko? 

— Nagi, aną dieną išvežė į uzmiesti. Ap- 
žiūrėjau ligonį ir paprašiau 100 auksinų už 
vizitą. Ūkininkas sumokėjo, bet nebeduoda 
arklių parvažiuoti atgal. Sako aš su tamsta 
jau atsiskaičiau. Tada pasiūliau už arklius 
apmokėti, bet jis už parvežimą taip pat pa- 
prašė 100 auksinų. Išvaikščiojau visą kaimą, 
ir visi ūkininkai tiek pat reikalavo. 
pėsčias dūlinti namo. 
daryti?! 

— Šito tai ir aš nežinau. Kai pas kokį li- 
goni nueinu, tuojau paprašau man pinigus 
padėti ant stalo ir tada tik gydau, nes pa- 
skui gali nesumokėti, bet juk arklių kišeniun 
nepasiimsi, kad paskui nereikėtų derėtis su 
tokiais brangininkais ir suktais ūkininkais... 


Turėjau 
Ką čia ateity reiks 


Ketverių metų Poviliukas nori sulaikyti 
tėveli inžinierių namuose, kad jis neitų į fa- 
briką. 


— Vaikuti, — sako tėvas, — jei aš neisiu 
dirbti, aš neturėsiu tau duonelės. 
— Tai nieko, tėveli,—- atsako vaikas.—Aš 


mėsą į burnelę pastumsiu su pirštuku. 


Mokytojas aiškina vaikams 
priejęs prie raidės C sako: 

— Pasakykite sakinį su žodžiu cukrus... 

— Si rytą mes gėrėme arbatą. 

— Bet šiame sakinyje žodžio cukrus vi- 
sai nėra. 

— Pone mokytojau, o gi 
arbatoje. 


alfabetą ir 


cukrus buvo 

TARPTAUTINE PAINIAVA DIDEJA 


Daug kas sako, kad Didysis karas nėsąs 
dar pasibaigęs. O vadinamosios taikos sutar- 
tys, pasirašytos Versalyje ir kitur, esančios 
iš tikrųjų tik paliaubų sutartimis, kurias ka- 
riaujančios valstybės sudarė tik dėl to, kad 
tiek viena, tiek antra pusė nebegalėjo jau 
toliau Kariauti, nes buvo visiškai išsisėmusios, 
nusikamavusios. Apie paliaubas galima kal- 
bėti ypač dėl to, kad ne viena pusė neišėjo 
nugalėtoju. Tiesa, Vokietija ir jos sąjunginin- 
kės buvo laikomos nugalėtosiomis, ir todėl 
buvo neva suvaržytos tam tikromis sutartimis, 
bet tai nebuvo visiškas nugalėjimas, o suda- 
rytosios sutartys neturėjo ir neturi didelės 
reikšmės. Galima sakyti, kad iš tų sutarčių 
jau nieko nebeliko, ypač jeigu turėsime gal- 
voje Vokietiją. 

Nuo karo „pabaigos“ praslinko jau 18 metų. 
Atrodytų, kad tai yra per daug ilgas laikas 
paliauboms. Bet nėr čia ko stebėtis. Didžia- 
jam karui valstybės daug ilgiau ruošėsi ir vis 
dėl to nebuvo pakankamai pasiruošiusios. 
Dar daug kur buvo tam tikrų spragų. Dabar 
gi valstybės stengiasi pasiruošti taip, kad 
nieko nestigtų, kad viskas būtų tvarkoj. 
Prieškarinė Rusija, pav., turėjo kariuomenės 
pakankamai, bet ginklų greit rusams pristigo, 
nebuvo geros vadovybės nebuvo gerų kelių 
kariuomenei parvežti ir t.t. Vokietija buvo 
geriausiai karui pasiruošusi, bet po kiek laiko, 
ypač paskelbus Vokietijos blokadą, pritrūko 
vokiečiams maisto. Dabar gi Sovietų Rusijos 
armija yra geriausiai apginkluota iš visų kitų 
Europos armijų, ypač puikus yra Sovietų oro 
laivynas, pritiesta taip pat dabar Rusijoj ir 
gerų kelių karo reikalams. Vokietija gi sten- 
giasi ne tik gerai apsiginkluoti, bet taip labai 

rūpinasi savo krašto ūkiu. Vokiečiai nori sa- 
vo ūkį taip išugdyti, kad, kilus karui, jau ne- 
bepritrūktų nei maisto, nei žaliavos. Daugiau- 
sia dabar Vokietijoje rūpinamasi ūkininkais. 

Prancūzija per tą „paliaubų“ laikotarpi 
skuba, kaip galėdama, geriau sustiprinti savo 
sieną su Vokietija. 

Ir apskritai visos valstybės dabar stengiasi 
daug geriau pasirengti lemiamai valandai, 
negu prieš Didiji karą. Todėl ir būsimas ka- 
ras, be abejo, bus nepalyginti baisesnis, negu 
praėjusis. 

Didžiojo karo metu Rusija, Prancūzija bei 
Anglija, kad ir kariavo prieš bendrą priešą, 
bet neturėjo sudariusios bendros karo vado- 
vybės, kuri derintų visų santarvininkių kari- 
nius veiksmus. Kiek geriau šis reikalas buvo 
sutvarkytas Vokietijos pusėje. Dabar atskirų 
susidraugavusių valstybių generaliniai štabai 
iš anksto palaiko tam tikrus ryšius, kad atei- 
tyje būtų lengviau kariauti. 

Charakteringa, kad baigiantis „paliaubų“ 
laikotarpiui valstybės vėl panašiai susiskirstė, 
kaip prieš Didiji karą. Kaip tada, taip ir da- 
bar vienoj pusėj stovi Vokietija, Italija, Aus- 
trija ir Vengrija. Kitoj gi pusėj Prancūzija, 
Sovietų Rusija ir kai kurios mažesnės valsty- 
bės. Anglija, kaip ir tada, laikosi nuošaliai. 
Taip prieškarinio ir dabartinio valstybių susi- 
grupavimo yra tik tas skirtumas, kad Japo- 
nija dabar aiškiai stovi Vokietijos pusėj. 

Valstybių neapykanta prieš Didiji karą ne 
iš karto pasireiškė. Ji brendo keliasdešim: 
metų. Buvo tik ieškoma geros progos karui 
pradėti. Ta proga pasitaikė, kai serbai nužu- 
dė Sarajeve Austro-Vengrijos sosto įpėdinį. 
Tas įvykis buvo nelyginant kibirkštis imesta 


į parako statinę. Kažin, gal ir dabar valstybės 
taip pat ieško panašios progos. 

Tuo tarpu Ispanijos fronte nieko naujo. 

Sukilėliai Madrito „dar nepaėmė. Dėl ne- 
palankių oro sąlygų Karo veiksmai kuriam 
laikui buvo kaip ir sulaikyti. Artimiausioj 
ateityj betgi laukiama Madride didesnio su- 
sirėmimo, juo labiau, kad tiek viena, tiek 
antra pusė paskutiniuoju laiku gavo nemaža 
paramos žmonėmis ir ginklais iš valstybių— 
savo globėjų. Sukilėliams atėjo pagalbon dau- 
giau kaip 20 tūkstančių hitlerininkų. Gen. 
Franco pranešė, kad netrukus bus pradėtas 
puolimas visose Ispanijos provincijose. 

Vokietija ir Japonija pasirašė prieškomu- 
nistinę sutarti 

Aną kartą politinėj apžvalgoj rašėme, kad 
Vokietija ir Italija yra jau suorganizavusi.tam 
tikrą priešbolševikišką frontą. Nurodėme, kad 
dabar Ispanijoje vyksta karas ne tarp valsty- 
bių, kaip tokių, bet tarp valstybių — fašizmo 
ir komunizmo šalininkių. Pažymėjome taip 
pat, kad fašistinis frontas vis labiau stiprėja. 
Tai, ką mes rašėme, po kelių dienų patvir- 
tino gyvas faktas. Čia turime galvoj pasira- 
šytą tarp Vokietijos ir Japonijos prieškomu- 
nistinę sutartį. Vadinas, abi valstybės pasiža- 
dėjo bendromis jėgomis kovoti su komunizmu 
savo valstybėse. Pažymėtina tačiau, kad ši 
vokiečių— japonų sutartis nukreipta yra ne tik 
prieš komunizmą, kaipo tokį, bet ir prieš ko- 
minterną, vaidinasi, prieš III-ji internacionalą, 
o trečiojo internacionalo buveinė yra Mask- 
voj, taigi ši sutartis nukreipta yra ir prieš 
Sovietus. Spėjama, kad ir Italija bei Vengrija 
ir Austrija galėsiančios pasirašyti su Japonija 
prieškomunistinę sutartį. 

Neramumai Kinijoje. 

Laikraščiai praneša, kad Kinijoje sukilo 
prieš centrinę Čang-Kai-Šeko vyriausybę ge- 
nerolo Čang-Sue-Liango kariuomenė. Ši ka- 
riuomenė buvo siųsta veikti prieš kinų ko- 
munistų dalis, bet esą pati apsikrėtusi komu- 
nizmu ir sukilusi. Sukilėliai yra suéme ir patį 
Čang-Kai-Šeką. : Tačiau sukilimas nėra dar la- 
bai išsiplėtęs. Sukilėliai yra linkę vesti dery- 
bas su Nankino vyriausybe. Tarp kitko Čang- 
Sue-Liangas reikalauja imtis ginklo prieš Ja- 
poniją, prijungti Mandžiūriją atgal prie Kini- 
jos ir labiau suartėti su Maskva. Spėjama, 


NAUJAS ANGLIJOS KARALIUS 


atsisakjus 


Paskutinėms dienomis 
Eduardui VIII nuo Anglijos karaliaus 
sosto, buvo paskelbtas Anglijos kara- 
liumi Eduardo VIII brolis Yorko kuni- 
gaikštis, kuris pasivadino Jurgiu VI. 
CT TSRS RE AIPS 


kad šis sukilimas yra Sovietų darbas. Tai esąs 
atsakymas į vokiečių-japonų prieškomunistinę 
sutartį. Japonija tuo tarpu aiškiai nepasisakė 
dėl Kinijos ivykių. Bet jeigu sukilimas plėsis, 


"arba iš tikrųjų bus reikalaujama imtis ginklo 


prieš Japonų veržimąsį Kinijon, tai nėra abe- 
jonės, kad Japonija tars savo žodį. 
Eduardas VIII atsisakė nuo sosto. 

Kaip žinia, Eduardas VIII, kuris po savo 
tėvo mirties užėmė sostą, buvo nevedes. Sie- 
met jis sumanė vesti. Savo būsimąja žmona 
išsirinko tulą amerikietę ponią Simpson. Ka- 
dangi p. Simpson nėra karališkos kilmės, o be 
to kadangi ji yra persiskyrusi net su dviem savo 
vyrais, tai su tokiu Eduardo sumanymu ne- 
sutiko Anglijos vyriausybė. Išėjo taip, kad 
karalius turėjo arba atsisakyti nuo sosto ir 
vesti p. Simpson, arba būti karaliumi ir to- 
liau, bet išsižadėti ponios Simpson. Eduardas 
tačiau išsirinko pirmąją išeitį: atsisakė nuo 
sosto savo ir savo įpėdinių vardu. Kita dieną 
Eduardas VIII, kuris dabar jau vadinasi pa- 
prastai David Windsor, išvažiavo užsienin. 

Po Eduardo Anglijos sostą užėmė jo bro- 
lis, Jorko kunigaikštis, kuris pasivadino Jur- 
giu VIl-tuoju. 

LIETUVOS VALSTYBĖJE 


— Lietuvos valstybės budžetas subalansuo- 


tas 1937 m. 298 mil. litt Tokiu būdu jis yra 
didesnis už 1936 m. biudžetą 14'/2 mil. lit. 
(1936 m. biudžetas buvo 284'/: mil. lit.). 

— Lapsričio 16 d. Lietuvos aukso fonde 
buvo 74,69 mil. lit. Per mėnesį padaugėjo aukso 
per 2,72 mil. lit. Popierinių pinigų apyvartoje 
buvo 110,51 mil., padengtų auksu ir užsienio 
valiuta 65°/o. 

— Klaipėdos uoste judėjimas ‘kas kart di- 
dėja. Lietuva deda pastangas ne tik kiek gali- 
ma daugiau per jį nukreipti Lietuvos gaminių 
išvežimą į užsienius ir įvežimą iš užsienių, bet 
taip pat pritraukti į jį ir tranzito. Koks buvo 
Klaipėdos laivų judėjimas prieš karą, rodo šie 
skaičiai: 1900 m. buvo jplauke 758 laivai, 
1905 m.—772 laivai, 1914 m.—539 l. Bendrai 
imant į Klaipėdos uostą prieš karą įplaukusių 
ir išplaukusių laivų skaičias per metus siek- 
davo apie 1000 laivų. Kaip vystėsi laivų judėji- 
mas tame pačiame uoste, kai jis atiteko Lietu- 
vos valdžiai, rodo šie skaičiai: 1925 m. buvo 
įplaukę 748 l., 1927 m. — 831 l., 1930 m. — 
960 |., 1932 m.—1113 |. ir 1935 m. — 1225 |. 
Siemet laivų judėjimas Klaipėdos uoste yra 
daug gyvesnis ir jau dabar pralenkė 1935 m. 
judėjimą. Daugiausia laivų į Klaipėdos uostą 
atplaukia šių valstybių: Vokietijos, Danijos, 
Anglijos, Švedijos, Norvegijos, Suomijos, Pran- 
cuzijos, Graikijos, Dancigo, Panamos, Jungt. 
Amerikos valstybių, Argentinos, Belgijos, Itali- 
jos, Rumunijos ir kit. valstybių laivai. 

— Skulptorius P. Rimša sukūrė originalų 
Dariaus ir Girėno mirties bareljefą. Jame vaiz- 
duojama lakūnų žygio pradžia, skridimas ir mir- 
tis. Skulptorius važinėja su savo darbų paroda 
po Amerikos lietuvių kolonijas, visur rasdamas 
didelio pasisekimo. 

— Jau sudarytas veikalų sąrašas valstyb. 
premijai paskirti. Dabar turima 35 leidiniai, iš 
kurių apie 20 knygų „Sakalo“, apie 10 Spau- 
dos Fondo ir po vieną kitų leidėjų. 

— Kauno.miesto savivaldybė dalį bedarbių 
rengiasi siųsti į miškus. Daugiausia būsią siun- 
čiami viengungiai, nes jiems nereikia rūpintis 
šeimų išlaikymu. 

LATVIJOJE 


Gerokas Latvijos lietuvių organizacijų bū- 
rys susiliejo į Latvijos Lietuvių Sąjungą. Pa- 
staruoju metu „Lietuvių Balsas“ praneša dar 
apie dviejų naujų organizacijų — „Rūtos“ ir 
„Latvijos Lietuvių teatro“ — susivienijimą su 
L L. Sąjunga. 

— Latvių - Lietuvių Vienybės Jelgavos sky- 
rius ruošia lietuvių kalbos pamokas, kurios vyks 
u kartu savaitėje. 


BELGIJOSE 


Siaurés Amerikoje gime ir auge trys lietu- 
viai—A. Cebatorius, A. Zemavičius ir J. Matu- 
tis studijuoja teologiją ir filosofiją Luveno uni- 
versitete Belgijoje. Jiems stipendijas išrūpino 
Šiaurinės Amerikos katalikų vyskupas. 


ANGLIJOJE 


Mančesteryje gyvena didelis būrys lietuvių, 
kurių tarpe yra gerų sportininkų. Cia lietuvis 
Karolis Požėla nugalėjo Europos sunkaus svo- 
rio čempioną. 


Š. A. JUNGT. VALSTYBESE 


Amerikos lietuvis Johnny Goodman, Ame- 
rikos golfo čempionas, nesenai buvo pakviestas 
į Meksikos golfo turnyrą, kuriame nugalėjęs 
visus savo konkurentus gavo Meksikos golfo 
čempiono vardą. 

— Čikagiečio vaistininko sinus gydytojas 
dr. P. Poška praktikuoja garsiojoj Panamos 
Gosgos ligoninėje. Klimato sąlygos lietuviui 
Meksikoje esančios kuo puikiausios. 

— Chicagos „Naujienos“ praneša, kad į Či- 
kagos municipalinį teismą išrinktas pirmą kartą 
lietuvis — J. T. Luris. Jis į tą teismą išrink- 
tas 6 metams. 


URAGVAJUJE 

"Uragvajuje einas laikraštis ,Uragvajaus ži- 
nios“ rašo, kad tenai lietuviai, nežiūrint krizės, 
gyvena visai gerai. Montvideo miesto pakraš- 
čiuose lietuviai statosi sau namus, skamba lie- 
tuviškos dainos, krautuvése kalba: lietuviškai. 
Savo vaikučiams Montevideo lietuviai įkūrė lie- 
tuvišką mokyklą. 


VILNIUJE 


Iš moksleivių gyvenimo. Gruodžio 
mėn. 6 d. buvo Vytauto Didžiojo gimnazijos 
moksleivių Literatūros-Kraštotyros kuopos su- 
sirinkimas, kuriame Alg. Suduikis ir J. Krušas 
apibūdino šiais metais premijuotus Simonaitytės 
ir Cvirkos veikalus. 

— V. D. G. mokinių Ping-Pong turnyras 
jau pasibaigė. Pirmą vietą iškovojo A. Pakula, 
o antrą — Ed, Kudaba. 

Paminėtas istorinis įvykis. Gruo- 
džio 12 d. Vytauto Didžiojo gimnazijos salėje 
Liet. Inteligentų Klūbas „Romuva“ iškilmingai 
paminėjo Saulės mūšio 700 metų sukaktuves. 
Programoje buvo pritaikinta šio klūbo pirmi- 
ninko magistr. J. Maceikos prakalba, stud. S. 
Lazdinio apie Saulės mūšį turininga paskaita, 
stud. O. Miciūtės įspūdinga deklamacija ir me- 
niškai suvaidintas 2 veik. scenos paveikslas 
„Vykinto Žygis“. Vaidino šio kūrinio autoriaus 
J. Kanopkos režisuojami gabešnieji mūsų arti- 
stai.  Vaidinimą gražiai paivairino J. Siniaus 
pritaikinta muzika ir jo paruoštas jaunimo cho- 
ras. Akompaniavo prof. K. Galkauskas. 


Romuviečių kūčios. Viln. Liet Intelig. 
Visuom.-Bičiuliškas „Romuvos, Klūbas šio mėn. 
13 d. St. S-gos salėje surengė tradicines kūčias, 
kuriose dalyvavo nariai ir gausus (per 100) 
vyresniosios visuomenės ir jaunimo būrys. 

Sulaikytas T. V. L. Komiteto vei- 
kimas. Sio mėn. 4 d. Miesto Storastija pra- 
nešė p. K. Stašiui, kad nuo tos dienos drau- 
džiama Tautinio Viln. Lietuvių Komiteto stei- 
gėjams rodyti bet kuris veikimas. 


Sulaikytas Liet. Kazim. D-jos vei- 
kimas. Sio mėn. 3 d. Liet. Sv. Kazimiero 
D-jos Centro Valdyba gavo iš Vaivadijos raštą, 
kuriuo sulaikomas D-jos veikimas šiose apskri- 
tyse: Molodečno, Svenčionių, Brėslaujos, Vilei- 
kos, Dysnos, Pastavy ir Viln.-Trakų. Panašus 
raštas gauta ir iš Baltstogės vaivadijos, kuri 
praneša, kad sulaikomas bet koks D-jos veiki- 
mas Gardino ir Suvalkų apskrityse. 


Spaudos vakaras. Šio mėn. 8 d. Viln. 
Liet. Stud. Sąjunga Vyt. Didžiojo gimnaz. sa- 
lėje surengė lietuviškos spaudos vakarą, kurio 
programoje buvo stud. Br. Račinsko ir stud. 
VI. Jurkevičiaus paskaitos, gyvas paveikslas ir 
koncertinė dalis, kur M. Sabalytė ir Z. Prant- 
kelevičius, J. Siniui akompanijuojant, padainavo 
kelias liaudies daineles. Taip pat dainavo ir 
keli studentai. S 

Literatų susirinkimas. Sio mėn. 1 d. 
Viln. Liet, Stud. S-gos salėje buvo eilinis Liet. 
Meno ir Literatūros D-jos narių susirinkimas, 
kuriame J. Karosas skaitė paskaitą apie lietu- 
viškąjį teatrą. 

Po paskaitos buvo gyvos diskusijos. 


D-ro Frenkelio paskaitą. Šio mėn: 
4 d. Vyt. Didž. gimnazijos salėje Liet. Mokslo 
D-jos valdybos pakviestas Dr. Frenkelis, lietu- 
vių kalbos žinovas, skaitė paskaitą apie Simano 


Daukanto raštų tarmės sąntykius su latvių, 
kuršių ir senprūsių kalbomis. | 
Sulaikyti ir „Kultūros“ skyriai. 


„Kultūros“ valdyba Vilniuje gavo iš Š:enčio- 
nių storastos pranešimą, kad jis sulaikąs šios 
D-jos skyrių veikimą šiose vietose: Erzvete, 
Zvyriuose, Pakalniškyje, Maksiūnuose, Kliukuo- 
se, Radiškėje ir Navikuose. 

Laikraščių konfiskatos. Miesto Stora- 
stijos įsakymu buvo sukonfiskuotas „Vilniaus 
Rytojaus“ 95 nr už vedamąjį straipsnį: „Melas 
plaukia iš vieno šaltinio“, 98 nr už du straip- 
sniu: „Po 17-kos metų“ ir sugretinimai, 99 nr 
už 3 straipsnius. = 

Be to, sukonfiskuotas ,,Vilniaus ZodzZio‘ 
43 nr. 

Parašė apysaką. Teko patirti „kad žino- 
mas mūsų rašytojas, keliolikos veikalų autorius, 
R. Mackevičius pabaigė rašyti naują iš šio krašto 
lietuvių gyvenimo apysaką — „Sunkus kelias“. 


VISAME KRASTE 


Antosei Sankauskaitei ir Pranui Mor- 
tūnui, sukūrusiems lietuviškos šeimos 
židinį, linkime daug laimės 
Liet. Sv. Kazimiero D-jos 

skyrius Kalesnykuose. | 


Stasei Kukyteiir Vincui Berželioniui, jų 
sutuoktuvių progo, linki daug laimės 


Liet. Sv. Kazimiero D-jos 
skyrius Giniūnuose. 


Navikai Ii, Daugėliškio vals. Švenč. apskr. 
Vietos kazimieriečiai lapkričio m. 15 d. norėjo 
surengti lietuvišką vakarą. Būtų vaidinę kom. 
„Velnias ne boba“. Bet Svenčionių storastija 
nedavė leidimo. 

Lapkričio m.21 d. buvo krata pas Liet. Šv. 
Kazimiero D-jos skyriaus knygininkę M. Gai- 
delyte. Kratą darė iš Svenčionių atvykęs val- 
dininkas, Ignalinos policininkas Bogdanovas ir 
policijos valdininkai: Januškevičius ir Neva- 
dvorskis. Paėmė vieną seną „Ūkininko Patarėjo“ 
egzempliorių. Darė kratą ir pas skyriaus pirmi- 
ninką B. Bendorių, bet nieko nerado. Be to, 
iš V. Gaidelio pareikalavo, kad atiduotų iš Lie- 
tuvos gautą literatūrą ir prekes. Kadangi V. Gai- 
delis nieko panašaus neturėjo, tai nieko nega- 
lėjo ir atiduoti. Jo bute buvo padaryta krata, 
Bet ir čia nieko nerado. Zinąs. 

KALEOU EGLUTĖ 


Visose šalyse, kur tik švenčiamos Kalėdos, 
yra mažiau ar daugiau išsiplatinęs paprotys 
rengti Kalėdų eglutę. Zalioji, miške nukirsta, 
eglutė statoma gražiame kambary, dažnai ant 
stalo, išpuošiama įvairiais blizgučiais, žvakutė- 
mis, elektros lemputémis, nukabinéjama jvairio- 
mis dovanomis, ir džiaugiamasi prie jos. 

Iš kur šitas paprotys? Jis yra labai senas 
ir remiasi šitokia legenda (padavimu). Kadaise, 
labai seniai, Kūčių dieną pas vieną miškininką 
užėjo „mažas, apiplyšęs vaikas. Miškininkas 
priėmė nežinomą vaiką, šušildė, aprengė, pa- 
valgydino ir paliko pas save nakvynei. Svečias 
nakvojo miškininko sūnaus lovelėj.Rytojaus dieną 
vaikas pakeleivis ruošėsi tolesnėn kelionėn ir 
sako mjSkininkui: — Jūs buvot man labai ge- 
ras ir aš noriu jums atsidėkoti. 

Tardamas šituos žodžius, vaikas pakeleivis 
nulaužė eglės šaką ir įsmeigė žemėn miški- 
ninko kieme. Akies mirksny iš šakos išaugo 
graži eglutė, visa padengta brangiomis dova- 
nomis. 

Vaikas svečias išnyko. Tai būta vaikelio 
Jėzaus. Nuo to laiko kasmet Kūčių dieną au- 
ganti kieme eglė žydėdavo ir pasipuošdavo 
brangiomis dovanomis. 


Pasakojama dar ir kita legenda. Germanų ` putuliui kolonos viršuje elektros energiją. Ru- 


tautos, būdamos pagoniškos, gerbė ąžuolą, kaipo 
šventąjį medį. Sventas Bonifacas, germany 
apaštalas, atversdamas germanus prie krikščio- 
nių tikybos, įrodinėjo jiems, kad ąžuolas, žie- 
mai nustodamas savo lapų ir lyg apmirdamas, 
negalįs būti tikros, nuolat žaliuojančios, krikš- 
čioniškos tikybos ženklu. Bonifacas, paėmęs 
kirvį, pats nukirto germanų šventąjį ąžuolą ir 
bematant toj vietoj išaugo graži eglė. 

— Štai jūsų naujos tikybos šventasis me- 
dis, — tarė šv. Bonifacas. Jis žaliuoja vasarą 
ir žiemą ir niekad nesikeičia. 

Nuo to laiko germanai, o vėliau ir kitos 
tautos, Kristaus gimimo dieną pradėjo rengti 
eglutę. 

Visos senobinės tautos gerbė kokį nors 
medį. Egiptiečiai gerbė palmę, romėnai — pušį. 
Germanai ir kitos šiaurės tautos nuo senovės 
laikų gerbė ąžuolą ir eglę. 

GALINGIAUSIA ELEKTROS MASINA 


Pasaulinės 1937 m.'ParyZiaus parodos proga 
prancūzai sumanė pastatyti galingiausią pasau- 
lyje elektros mašiną. Tai Jiolioto sumanymas. 
O jo įvykdymą laiduoja aukštųjų įtempimų ra- 
dio elementams gaminti specialistas Lazardas. 

Kaip pastarasis aiškina, tai bus milžiniška 
mašina. Parodoje ji bus išstatyta cilinderio for- 
mos 25 metrų aukščio ir 25 metrų skersmens 
narve. Narvo viduje bus dvi kolonos po 12 
metrų aukščio. Kolonų viršuje bus dar po ru- 
tuli, po tris metrus skersmens-kiekvienas. Tarp 
tų dviejų rutulių, sudarančių du priešingus 
elektros energijos polius — vieną pozityvios, 
o antrą negatyvios elektros, be paliovos žai- 
buos trijų metrų ilgumo kibirkštys penkių mi- 
lijonų voltų įtempimo. 

Tai bus elektrostatiška mašina. Jos principą 
lengva suprasti. Sausu skuduru gerai įtrinta 
stiklo šukė ar kietgumės plunksnakotis taip pat 
elektrizuojasi ir pritraukia smulkius popierio 
gabalėlius. Panašiai veiks ir kalbama mašina. 

Kaip aiškina pats Lazardas, tos dvi didžiu- 
lės kolonos bus tuščios. Jų viduje bus ypatin- 
gai džiovinamas oras. Ten vaikščios po 100 
kilometrų per valandą greitumo gumuotos me- 
dvilnės diržas. Tas diržas ir tieks metaliniam 


tulys bus taip pat tuščias viduje, pagamintas 
iš misingio ir svers 1.500 kilogramų. Abu ge- 
neratoriai svers nemažiau kaip po 5 tonas. Abu 
rutuliai, sukaupdami tuo būdu vienas negaty- 
via, o kitas pozityvią elektros energiją, išvarys 
ją iki 5 milijonų voltų įtempimo ir paskui be 
paliovos eikvos ją ilgomis kibirkštėmis. Sakyta- 
sis cilinderio formos metalinių virbalų narvas, 
vadinamas Faradayo narvas, izoliuos žiūrovus 
nuo tos mašinos ir apsaugos nuo bet kurios 
nelaimės. | 

Dar įdomiau, kad kiekvieno rutulio viduje 
dirbs po vieną žmogų. Vadinasi, žmogus ra- 
miai sau dirbs 5 milijonų voltų rutulyje! Pa- 
rodos metu tebus gaminamos kibirkštys. O po 
parodos ta mašina bus perkelta į specialų pa- 
statą 30 metrų aukščio. Ten ta mašina bus 
naudojama dirbtiniems radioaktyviems elemen- 
tams gaminti. 


Amerikos Jungtinése Valstybése tokio tipo 
elektros mašiną jau yra pastatęs Van de Graf- 
fas. Amerikos mašina taip pat turėjus pasiekti 
10.000.000 voltų, bet tepasiekia vos 4,900.000 
voltų. Tuo tarpu Paryžiaus mašinos statytojai 
tikisi, kad jų mašina pasieks visus 10.000.000 
voltų. Taigi tikrai būtų galingiausia pasaulyje 
mašina. 


KARALIAUS EDUARDO KRYZIUS 


Londone įsigalėjo paprotys Didžiojo karo 
paliaubų diena Vestminsterio aikštėje sustatyti 
eiles kryžių, kaip tikrose žuvusiųjų kare kapi- 
nėse. Visi, kieno giminės ir artimieji žuvo kare, 
neša nustatytos formos baltą medinį kryžių su 
žuvusiojo ar kare mirusiojo pavarde ir pastato 
ji eilėje kitų. Vakare kryžių eilės prožektorių 
apšviečiamos teikia nepaprastą vaizdą. 

Tik dabar anglų laikraščiai pasakoja vieną 
idomybe, ivyxusia šių metų paliaubų šventėje 
lapkričio 11 dieną. Tą vakarą į Vestminsterio 
aikštę atėjo kažkoks liesas žmogus, su už- 
mauta ant akių kepure, pastatyta apykakle. 
Aikštėje buvo labai daug žmonių. Nepažįsta- 
masis sunkiai spraudėsi per minią, stumdomas 
kitų, pats kitus stumdydamas, mindžiodamas 
kojas ir atsiprašinėdamas. Kai pagaliau jis pa- 
siekė pirmas minios eiles, kai kas įžiūrėjo jį 
esant karalių Eduardą VIII, bet nė vienas ne- 
galėjo patikėti, kad tai tikrai jis būtų. Karalius 
Eduardas nusiėmė skribėlę, išvyniojo ryšulį, 
kuriame buvo toks pat, kaip visi, kryžius ir 
pastatė jį greta su kitais. Po minutės jis vėl 
dingo minioje. 

Mediniame kryžiuje, prie kurio netrukus 
pastatytas policininkas, buvo įrašas: „Jo impe- 
ratoriškajai didybei karaliui Jurgiui V atminti“, 
Tas karaliaus Eduardo gestas visoje Anglijoje 
padaręs gilų įspūdį. 


KUR GIMĖ AMERIKOS VARDAS 


Amerikos vyriausybė nusprendė nupirkti 
namą, kuriame pirmą kartą buvo ištartas žodis 
Amerika. Tas namas yra Prancūzijoje, ma- 
Zame Saint Dieu miestely, Vogezuose. Buvo 
taip: 1507 metais, 15 metų praslinkus, kai Ko- 
lumbas atrado Ameriką, tame name dirbo mo- 
kslininkų grupė, versdama Egipto grafo Ptolo- 
mėjaus veikalus. Prie vertimo jie pridėjo įžangą, 
kurioje buvo aprašoma italų keliautojo Ame- 
rigo Vespučči, dalyvavusio trečiojoje Kolumbo 
ekspedicijoje, kelionė ir tyrimai Naujame Pa- 
saulyje. Kažkuris vertėjas pasiūlė naująją žemę 
pavadinti Amerika, Vespučči garbei, kitas nu- 
brėžė žemėlapį ir per visą žemyną užrašė: 
Amerika, Po to knygą ir žemėlapį atidavė 
spaustuvininkui Bazenui. 

Tas žemėlapis dar ir dabar tebėra Saint 


Dieu mieste, ir Bazeno namas, kuriame dabar 
įsitaisiusi vaistinė. Prieš keletą metų prie namo 
prikalta paminklinė lenta, o dabar amerikiečiai 
nori nupirkti patį namą ir padovanoti jį Saint, 
Dieu miestui, saugoti tą namą ilgiems am- 
žiams. 


ATOMO AMZIUS 


Yra pagrindo manyti, kad atomas nėra am- 
žinas. Apie radio-aktyvių medžiagų atomus ti- 
krai yra žinoma, kad jų „syvenimo“ amžius ri- 
botas; tą amžių galima net tiksliai nustatyti. 
Kitų gi chemikų mežiagų atomo amžius, mo- 
kslininky skaičiavimais, lygus 107! metų, vadi- 
nas, metų skaičius lygus vienetui su 21 nuliu. 
Mums tas skaičius net neįsivaizduojamas dėl jo 
didumo. 


ORAS GYVULIŲ GYVENIME 


Bandymai rodo, kad kvėpuodami grynu de- 
guonimi, gyvuliai po 2—5 dienų stimpa. Tiek 
pat gyvendavo būdami dujų mišiny (iš deguo- 
nies ir 0,3°/) angliarūgšties). Gesonis (azotas) 
ir tauriosios dujos (argonas, helijumas, neonas, 
ksenonaš ir kriptonas) gyvybės visiškai nepa- 
laiko. Argono 87'i, ir degonies 13°/) mišiny 
pelės gyvena 42 val., jų kvėpavimas pamažu 
silpsta; argono 80°/ ir degonies 20°/) mišiny 
gyvuliai gyvena 92 val. Mišinys iš 75°/) argono 
ir 25°/, degonies gaivina ir palaiko gyvybę. 
Atmosferoje iš dviejų dalių argono ir vienos 
dal. degonies gyvuliai po 7 dienų buvo visiškai 
sveiki. Mišiny iš 797/, heliumo ir 21°/ dego- 
nies gyvuliai gyvena normaliai. Toje srity ban- 
dymai toliau tęsiami; jų tikslas—surasti dirbti- 
nes kvėpavimui dujas, kurios būtų patogu var- 
toti orlaiviuose ir kit. 


„MIRTIES VIEŠPATS“ MIRĖ 


Monte Carlo 
mieste mirė Ba- 
zylius Zacharo- 
vas„mirties kara- 
lium“ vadinamas. 
Jis buvo ginklų 
dirbtuvių savi- 
ninkas ir savo 
milijonais ne vie- 
noj vietoj sukėlė 
karo gaisrus. Za- 
charovas buvo 


vienas turtin- 
giausių pasau- 
lyje žmonių. 


1. UŽDAVINYS 


ig 


ata i 


Surasti priežastį, dėlko šis berniukas nu- 


džiugęs. A. B—us 3 t. 
2. GERAS PIRKĖJAS 


Pas laikrodininką atėjo klijentas ir paprašė 
parodyti gerą lakrodėlį. Pamatęs gražų auksinį 
laikrodėlį, paklausė jo kainos. 

— Šimtas rublių — atsakė laikrodininkas. 

— Gerai, aš jį paimsiu, prašau įvynioti. 

Klijentas jau buvo bemokąs pinigus, 
pamatė gražų sidabrinį laikrodėlį. 

— Kiek kaštuoja šitas? -— klausia. 

— Šis kaštuoja tik 50 rublių — atsakė laik- 
rodininkas. 

— Žinote ką, man šis geriau patinka; aš jį 
paimsiu. 

Sumokėjo 50 rublių, paėmė laikrodėlį ir buvo 
beišeinąs. Tačiau sustojo duryse, pagalvojo ir 
dar grįžo. 

— Žinote ką,—sako—vis dėlto man geriau 
patinka auksinis. Jis, rodos, kaštuoja šimtą rublių? 

— Taip. 


bet 


— 50 rublių esu jau sumokėjęs, taip? 

— Taip. 

— Kadangi aš pinigų daugiau prie savęs 
neturiu, tai moku sidabriniu laikrodėliu, kurį 
tik dabar iš tamstos pirkau už 50 rublių. Tokiu 
būdu kartu ir bus 100 rublių. 

Laikrodininkas tik kitą dieną apsižiūrėjo, kad 
kažkas išėjo ne visai gerai. 

? Azuoliukas 2 t. 


3. KRYŽIAŽODIS 


|1]2 


a 


(T be ae Lee 


Imran 


eo pehi 


————— ———————— 


Įrašyti į tuščius as raides taip, kad 
iš kairės dešinėn ir iš viršaus apačion atitin- 
kamose eilėse būtų tie patys žodžiai. 

Žodžių reikšmės: 

1 — nemažas paukštis, 

2 — kambario dalis. 


4. UŽDAVINYS 


Manome, kad visi moka pakelti vienu deg- 
tuku tris nesurištus degtukus, sustatytus pira- 
mide (kūgio forma). 

Daug sunkiau pakelti be pagelbinių priemo- 
nių 15 nesurištų degtukų vienu degtuku. 

P. Jurgelionis 2 t. 


Pranas Ž. 2 t. 


5. MISLES 


a) Merga grabe, kasos ore. 
; Jurgutis 7 t. 
b) Simtaakis kūgį meta. 
A. Kėkštaitė 7 t. 
c) Turi dantis, bet nekanda. 
Vaivorykštė 7 t. 

Redaktorius ir leidėjas AUGUSTINAS BUROKAS. 

„RUCH“ spaustuvė Vilniuje, 


I Ae, appl as, SAM S rene eer 
t 
1 


Brangiems mūsų laikraščio bendradarbiams, platintojams ir skaitytojams 
Kalėdų Svenčių proga linkime daug laimės ir tyro džiaugsmo. 


„Jaunimo Draugo“ Redakcija ir Administracija. 


REDAKCIJA ATSAKO 


Lelertavičiui, Navikui, Pundžiui Ir 
kitiems. „J. Dr.“ administracija sieninių 
kalendorių paštu nesiunčia, nes brangiai at- 
seina. Siuncia tik pro pažistamus asmenis. 

Pilėnui. Rašinėlį „Pakrypusioj bakužėj“ 
gavome. Dėkui. Jei tiks, spausdinsime vėliau. 

Kaušučiui. Straipsneli gavome. Dėkui. Pra- 
šome plačiau parašyti ir apie kitas mokinių 
kuopas tada spausdinsime kartu. Be to, pra- 
šome smulkesnių žinių iš Švenčionių lietuvių 
moksleivių ir skautų gyvenimo. 

V. Kuolaičiui. Naują eilėraščių siuntini 
gavome. Dėkui. Dalį jų spausdiname. Be to, 
dėkojame už gražius linkėjimus ir už uolų 
mūsų laikraščio platinimą. 

Žižmaičiui. Gražų Draugo eilėrašti: „Kū- 
čių vakarą“ gavome vėlai, todėl negalėjome 
pasinaudoti. 

L. Basiui. Dėkui už eilėraščius. Kas tiks, 
idésime vėliau. 


Kaimynui. Draugo atsiųstas sveikinimas 
ir linkėjimai nebus įdėti, nes minimas as- 
muo neprenumeruoja mūsų laikraščio. Be to, 
ir Draugas skolingas esat už paskutinius metus. 


Šarkūnui. Dėkojame už uolų mūsų lai- 
kraščio platinimą. Mums iš Draugo priklauso 
už 1935 metus 25 auks., už 1936 m. — 50 
auks. Viso 75 auks. 

Vytautui. Širdingai dėkojame už gražius 
linkėjimus, patarimus bei nurodymus. 


J. Čekauskui. Eilėraščius gavome. Dė- 
kui. „J. D.“ siuntinėsime nurodytą egzem- 
plorių skaičių. 

Svilonių negusui. Tik tie mūsų laik- 
raščio prenumeratoriai gaus dovanų, kurie 
sumokės bent pusę prenumeratos už 1937 
metus. Minėtiems asmenims laikraštį siunti- 
nėsime. Laišką „Viln. Ryt.“ perdavėme. Tokių 
knygų galima gauti lietuviškuose knygynuose. 


Atsiųsta paminėti: 


M. Gudėnas. „Švietimo Takais“. L. M. S. Švenčionių skyriaus 10 metų sukak- 
tuvėms paminėti jubiliejinis Almanachas. Švenčionys, 1936 m., 64 pusl. 


Arėjas Vitkauskas.,,Numirėlis iš karsto“. Lietuvos prisikėlimo poema. Chicago, 


Illinois, 1936 m., 31 pusl. 


„Ūkininkų Kalendorius“ 1937 metams. Lietuvių Ūkio D-jos leidinys Nr. 4. 


Vilnius, 1937 m., 288 pusl. 


„Lietuviškas Baras“. Vilniaus lietuvių kultūros žurnalas Nr. 4(12). Vilnius, 1936 m. 
40 pusl. 


Przesyłka opłacona ryczałtem. 
Stk e T a iA I 


Prenumeratos kaina: 


Mūsų krašte metams. . 2 auks. 
ĖS ys pusmečiui. 1 auks. 
Lietuvos Valstybėje ir kitur 
metams . ..-. „ 1 dol. 


»—> Kaina 20 sk. -+—<= 


